
INTRODUKTO 


Expresismo teatral esas desfacile definita o mem 
deskriptita, pro ke ol uzas tante diversa temi e 
moyeni. On supozas ke ol naskis en Germania en la 
lasta yari dil XlXma yarcento, ma uli de sua metodi 
uzesis da multa dramatisti dum generacioni, exemple 
Biichner e Wedekind. Kom dominacanta formo, 
tamen, ol florifis precipue en Germania ante l’unesma 
mondmilito, e rivivigis pos la mondmilito en filmi 
Germana ed en teatraji Usana. 

Expresismo ne esis movemento organizita ed havis 
nula kredo formulizita. Ma ol havis ula traiti general 
ed evidenta. 01 trovas sua kruda materio en la reala 
vivo (malgre ke ol ofte superiras realeso), ma distilas 
la vera esenco de realeso por prizentar ol kom lo 
universala. Do komprenende ol ne traktas eventi, ma 
idei e la fonti di konduto. Ed ol facas lo per la maxim 
teatrala metodi. L’agado di la teatraji povas movar de 
realeso a sonjo, del lo finita a lo infinita, koncio a 
subkoncio, segun la diversa fazi di sua chef ideo e la 
sucedanta humori di sua personi. Ofte ol komencas en 
realeso e pasas aden la maxim baroka fantazio, mem 
en un ceno. 

Signifikive, l’agado kustumale prizentesas per kurta 
ceni, kunligita nur pro ke li omna montras la 
sucedanta emoci o fazi dil central ideo. La roli 
kustumale havas nomi nur deskriptiva, quale la Viro, 
la Muliero, la Mediko, la Policisto, edc. Singlu 
dominacesas da un ideo o pasiono, e do ofte semblas 
ne persono, ma personigita abstrakturo. La parolado 
esas ofte telegrafatra, okulta, enigmatoza, rapida, 
interruptita, ed ulfoye min signifikiva kam l’agado. 
Roli stereotipita, prizentita sen profunda psikologio; 



groteska exajereso en la tempo dil agado; rigida 
linguo, e skeptikeso pri la povo di komunikar; ta omna 
traiti esas central al dramato expresistala, qua fidas 
plu multe a gesti ed agado kam a vorti. La ceneyo ofte 
simbolizas la menti di la personi (vidite maxim 
famoze en la filmi di ta tempo, Das Cabinet des Dr 
Caligari, Metropolis, Von morgens bis mitternachts, 
edc.), e la tota dramato povas esar nur un simbolo 
komplikata. 

L’Expresistala dramatisto esforcas penetrar a 
realeso interna ed universal. Lua maniero esas 
audacoza, temerara, sensucia, neordinara, ed ultree, 
teatrala. La dramato ne kolde observas l’agado o la 
homi; ol expresas oli. Yen la bazo di Expresismo: 
subjektaleso. Pro ta subjektaleso, la dramato 
Expresistal ne permisas reala konflikto. Expresistala 
dramato, ecepte kelka exempluri, uzas ‘epikatra’ o 
naracanta modelo. On povas tracar ta strukturo al 
mezepokal miraklo- e Pasiono-dramati. 

Quankam Expresismo semblis mortar pos la horori 
dil duesma mondmilito, lua metodi transvivis la 
movemento ed esis uzita (dilutita) en la krimino-filmi 
di la Hollywood-jenro noir, la krimi filmi di 
Germania, hororo-filmi Italiana, ed anke la teatral 
avan-guardo. 

Multa dramati Expresistal esis adaptita a muziko e 
do ankore vivas en la opero-teatri: Morder, Hoffnung 
der Frauen (1921), Sancta Susanna (1921) e Das 
Nusch-Nuschi (1922; de dramato da Franz Blei) da 
Paul Hindemith; Der Protagonist (1926), de dramato 
da Georg Kaiser; Der Zar lasst sich photographieren 
(1927), e Der Silbersee (1933), da Kurt Weill, libreti 
anke da Georg Kaiser; l’operi da Alban Berg de 
dramati da Biichner ( Wozzeck, kompozita 1918-1922, 
pleita 1925) e da Wedekind ( Lulu, nekompletigita, 
pleita 1935); The Emperor Jones da Louis Gruenberg 
del dramato da Eugene O’Neill; e plu recente, From 


6 



Morning to Midnight kompozita da David Sawer del 
dramato da Kaiser, e The Adding Machine, muzikala 
dramato kompozita da Jason Loewith. 

La kin dramati prizentita hike montras klare la 
precipua temi e metodi dil Expresistala dramatisti. 
L’unesma, Ocidero, espero di homini, da la famoza 
piktisto Oskar Kokoschka (1886 - 1980), esas 
generale konsiderata kom l’unesma dramato 
Expresistal. Publikigita en 1910 en l’avan-guardala 
jurnalo Der Sturm, ol incitis granda diskuti. La 
dramato esas violentoza reakto kontre la iluziono pri 
realismo kustumal di ta tempo. Vice la stilo 
naturalismal, on trovas en ol la eliminado di omna 
detali reala—tempo, loko, karaktero, edc.—ed atenco 
nur pri esenci. L’agado eventas en nespecificita 
antiqueso sen irga esforco facar loko kredebla. Vice 
detaloza deskripti pri extera traiti por indikar realeso, 
on trovas nur Viro, Muliero. Nokto-cielo. Turmo. 
Simile, la kolori esas intence nenaturala—blua 
homarmaro, blanka vizaji, flava harari, reda robi, edc. 
—quale pikturo; por l’unesma pleo Kokoschka piktis 
muskuli e veini sur la peli dil aktori. La gesti esas 
konvulsatra ed animalatra—exemple, la Muliero 
‘reptas cirklatre cirkum la kajo’ e ‘sempre plu 
violentoze, kriante’. (On plu tarde mokis la dramati 
Expresistal kom Schreidrama, t.e. kriacho-dramato.) 
To esas naturala konsequo di evitar naturalismo; 
l’Expresisti nultempe intencis prizentar la vivo 
kustumal per parolado kustumal, ma vivo che sua 
maxim alta tenseso. 

Ica dramateto da Kokoschka, semblante sovaja rituo 
di sango, plunjas aden mito per ritmoza kantado di 
poeziala linguo qua preske divenas kansono. 
L’Expresisti dicis, ke linguo mustas riganar sua 
dinamismo. Yen linguo livrata de sua modeli 
kustumal, del organizuro senpensa, de la certeso ke 


7 



l’una vorto automate darfas sequar l’altra. ‘Linguo 
guvernita da sintaxo esis egardata kom racionoza 
linguo, e racionoza linguo presupozas mondo 
repozanta e rigida.’ (Hector Maclean). La Futuristi di 
Italia anke reflektis ta desfido a linguo kustumal. F. T. 
Marinetti, en sua Publika Deklaro Teknikal di 
Literaturo Futuristal (1909), postulis: 

1. On mustas destruktar sintaxo per pozar nomi 
hazarde kande oli naskas. 

2. On mustas uzar la verbo per l’infinitivo, por 
ke ol konformez flexeble al nomo e ne subordinez 
ol a la Me dil skribero qua vidas od imaginas.... 

3. On devas abolisar l’adjektivo por ke la nuda 
nomo povas retenar sua esencala koloro. 
L’adjektivo, portanta principo di nuanco, esas 
nekonciliebla kun nia viziono dinamikal, pro ke ol 
implikas pauzo, meditado. 

4. On devas abolisar l’adverbo.... 

5. Omna nomo devas havar sua sozio—t.e., 
nomo devas esar sequata, sen irga konjuntanta 
frazo, dal nomo a qua ol esas ligita analoge. 

6. Ne plus puntizado.... 

11. Destruktez la Me en literaturo—t.e., omna 
psikologio. Homo, tote ruinita da biblioteki e 
muzei, regnata da timinda logiko e sajeso, tote ne 
plus havas intereso. Do abolisez lu de literaturo. 
Remplasez lu per materio, l’esenco di qua on 
mustas komprenar per intuico-flagri, to quo 
fizikisti e kemiisti nultempe povas facar. 

La batalio inter la du sexui en Ocidero esas ya pri 
sexuo, ma plu profunde pri rebeleso. To divenis traito 
dil expresismo. Nultempe esas tragedio posibla, nur 
equilibro inter tragedio e komedio. August Stramm 
(1874 - 1915) developis ta traiti. Lu esis un de la 
maxim frua e maxim radikala Expresistala dramatisti. 
Lu komencis skriptar evante 28 yari: lua verkaro esas 
mikra—inter 1902 e 1915 lu skriptis dek dramati e 



kelka poemi e prozuri, la plumulto de oli perdita. Lua 
dialogi konsistas ek neologismi violentoza e neposibla, 
interruptita e sonjatra pensaji. Mortigita en kombato 
en 1915, lu nultempe vidis lua verki pleata. En 1918 
Lothar Schreyer, direktisto dil Berlin Sturmbiihne, 
prizentis Sancta Susanna. Pose altra dramati esis 
pleita, la maxim sucesoza Forci [Krafte ], prizentita 
dum 1921 da Max Reinhardt. Lua vort-uzado multe 
influis la vortaro dil dramato Expresistal. 

La aboliso di linguo racionoza per klamado e 
pantomimo esas maxim extrema en La Homi [Die 
Menschen ] da Walter Hasenclever (1890 - 1940). La 
frua muta fllmi influis lu per olia exajerata gesti e 
mimado; olia mixuro di sentimenteso, sociala 
protesto, e groteskeso anke es trovita en la dramato. 
Fakte, Hasenclever balde divenis film-skriptisto, pose 
mortis en koncentreyo en Francia. 

La fantaziajo da Yvan Goll (1891 - 1950), La 
Nemortivo [ek Die Unsterblichen ] montras transito 
de Expresismo a Dadaismo ed a Surealismo. 
Quankam ta dramato esas tro lejera por esar bona 
exemplo di lua teorio pri la Superdramato, ol servas 
kom alejo pos la solena e violentoza temi di la 
movemento. Yvan Goll esis amiko dil Dadaisti Hans 
Arp, Tristan Tzara, e Francis Picabia. En Francia lu 
laboris kom tradukisto, esayisto, e poeto. En Paris lu 
gradope developis kom Surealisto, editis jurnali ed 
antologii, e skriptis la libreti por l’opero Royal Palace 
e la kantata Der Neue Orpheus da Kurt Weill. Lu fugis 
a New York en 1939 e redaktis la poem-jurnalo 
Hemispheres, rivenis a Francia en 1947, e mortis pro 
leukemio. Lua prefaco a La Nemortivi sequas ica 
Introdukto kom exemplo dil teorio Expresistal. 

Expresismo venis plu tarde ad Amerika. Eugene 
O’Neill skriptis la dramati Expresistal L’Imperiestro 
Jones [The Emperor Jones ] en 1920, La Haroza 
Simio [The Hairy Ape ] en 1922, e La Granda Deo 

Bruno [The Great God Brown ] (1926). Sophie 
Tredwell skriptis Machinal (1928), tre sucesoza 
dramato ofte pleata. 

Elmer Rice (1892 - 1967) esis sucesoza dramatisto e 
direktisto Amerikana. Lu nultempe kompletigis skol- 
studiado pro ke lu mustis laborar por entratenar sua 
familio. Pro to lu ofte skriptis pri la laboranta klaso e 
la povri. Lua unesma dramato esis la tre sucesoza 
detektivo-misterio, Proceso [On Trial ]. Pose lu 
skriptis la audacoze Expresistala dramato L’Adicion- 
mashino [The Adding Machine ]. Quankam ol esis 
pleita en New York nur 72 foyi, ol esis pose prizentita 
en Arjentinia, Australia, Austria, Kanada, Francia, 
Germania, Holando, Hungaria, Irlando, Japonia, 
Mexikia, Norvegia, Skotia, e Sud-Afrika, ed esas ofte 
pleata en universitati, skoli, ed urbala teatri tra la 
mondo. La dramato multe influis Tennessee Williams 
ed altra dramatisti. En 1969 ol divenis filmo; en 1992 
ol esis belege pleita per marioneti da la grupo 
Hystopolis; en 2007 ol divenis sucesoza muzikala 
dramato. Pose Rice skriptis la dramato Strado-ceno 
[Street Scene ], qua anke divenis filmo ed opero da 
Kurt Weill. 

Me esperas ke ica kurta antologio donas a la lektero 
senco dil vasteso e diverseso di teatro Expresistal, di 
olua plaso en la revoluciono dil teatro dum la XXma 
yarcento, e di l’imense teatrala viveso di ta formo. 

Prefaco a La Nemortivi 

Yvan Goll 
1918 


Desfacila lukto komencas por la nova dramato, la 
superdramato. L’unesma dramato esis to dil Greki, en 
qua dei kombatis kontre homi. Esis bonega ke la dei 
judikis homi kom digna por tala kombato, qua depos 
ta tempo nultempe eventis. Dramato tatempe 
signifikis enorma grandigado di realeso, maxim 
profunda, maxim enigmatal imerso Pitian aden 
nemezurebla pasiono, korodanta chagreno, e to omna 
kolorizita per sureala tinturi. 

Pose venis la dramato di homo pro homo. Interna 
luktado, psikologio, problemi, raciono. Un realeso ed 
un domeno esas egardata e, konseque, omna mezuri 
esas limitizita. Omno koncernas unika homo, ne la 
homo. La vivo di socio esas tre neglijita: nula ceno pri 
moderna turbi atingas la povo dil koro anciena. On 
povas vidar la vasteso dil brecho en la male genetita 
teatraji di la yarcento pasinta, qui vizis nulo pluse kam 
esar interesiva, pledar polemikale, o nur deskriptar, 
imitar vivo, esar nekreiva. 

Nun la nova dramatisto sentas, ke la finala lukto 
proximeskas: la lukto di Homo kontre omno kozatra e 
bestiatra cirkum ed en lu. Lu penetras aden la 
domeno di ombri, qui adheras ad omno e celas su dop 
omna realeso. Nur pos olia vinko posiblesos libereso. 
La poeto mustas rilernar ke existas mondi tre 
diferanta de la mondo dil kin sensi—mondi qui facas 
la Supermondo. Lu mustas direte afrontar ca nova 

situeso. To tote ne esos retrofalo aden mistikismo o 
romantikismo, od aden la bufonaji di vodevilo, 
quankam ti omna havas un komuna qualeso—la 
extrasensaleso. 

L’unesma tasko esos la destrukto di omna extera 
formi—atitudi racionoza, konvencionaleso, etiko, 
l’omna formalesi di vivo. Homo e kozi esos montrita 
tam nude posible, e sempre tra la vitro grandiganta 
por plu bona efekto. 

Ni tote obliviis, ke la ceneyo esas nulo ma vitro 
grandiganta. Granda dramato sempre savis lo. La 
Greki marchegis per koturni, Shakespeare diskursis 
kun la spiriti di giganti mortinta. Ni tote obliviis, ke la 
prima simbolo dil teatro esas la maskilo. La maskilo 
esas rigida, unika, ed impresiva. 01 esas nechanjebla, 
neeskapebla; ol esas Fato. Omna homo portas sua 
maskilo, portas to quon l’ancieni nomis lua kulpozeso. 
Pueri timas ol e ploras. Homo, komplezanta e sobra, 
devas rilernar quale plorar; la ceneyo servas ta skopo. 
E ka la maxim granda artoverki, deo dil negri o rejo di 
Egiptiani, ne ofte aparas a ni kom maskili? 

En la masko esas lego, la lego dil dramato. Nerealeso 
divenas fakto. Dum instanto, on havas pruvo ke lo 
maxim triviala povas esar misterioza e ‘deala,’ e ke en 
ol esas Vereso Sublima. Vereso ne esas kontenita en 
raciono. 01 trovesas da la poeto, ne la filozofo. Vivo, 
ne l’abstraktajo intelektal, esas vereso. Pluse, on 
deskovras ke omna evento, la maxim shokanta ultre la 
maxim triviala, havas granda signifiko en la tota vivo 
di ca mondo. La ceneyo ne darfas limitizar su a ‘reala’ 
vivo; ol divenas ‘superreala’ kande ol savas pri la kozi 
dop kozi. Pura realismo esis la maxim mala eroro di 
omna literaturo. 

La skopo di arto ne esas komfortigar vivo por la 
grasa borgezano, por ke lu afirmez per kapsigno: ‘Yes, 
yes, tale ol esas! E nun ni manjez!’ Arto, se ol deziras 
instruktar, plubonigar homi, od irgamaniere efikar, 

mustas mortigar l’ordinara homo; ol mustas pavorigar 
lu quale la maskilo pavorigas la puero, quale 
Euripides pavorigis l’Athinani shancelanta del teatro. 
Arto existas por transformar homo a la puero quan lu 
esis. La maxim simpla moyeno por atingar ta skopo 
esas uzar lo groteska—groteskeso qua ne incitas 
ridado. L’obtuzeso e stulteso di homi esas tante 
enorma ke nur enormaji povas kontreagar oli. La nova 
dramato esez enorma. 

Do la nova dramato mustas rekursar l’omna 
suportili teknikal qui esas la nuna equivalentaji dil 
anciena maskilo. Tala suportili esas, exemple, la 
fonografilo, qua maskas la voco, la nenaturala maskili 
ed altra acesoraji qui deklaras la karaktero per krude 
tipala maniero: tro granda oreli, blanka okuli, stelti. 
Ta exajeraji korpal, quin ni, kreanti dil nova dramato, 
ne konsideras kom exajeraji, havas olia equivalentaji 
en la interna hiperboli dil intrigo: La situeso staceskez 
sur sua kapo; por ke frazo esez plu efikiva, produktez 
ol quale on regardegas fixe shakoplanko til ke la nigra 
quadrati aparas blanke e la blanka quadrati aparas 
nigre: kande ni proximeskas lo vera, koncepti klinas. 

Ni deziras teatro. Ni serchas la maxim fantaziala 
vereso. Ni serchas la Superdramato. 

L’unesma pleo di Ocidero, Espero di Homini. 


14 






OCIDERO, ESPERO DI HOMINI 

Oskar Kokoschka 
1907 


Personi: 

La Viro 
La Muliero 
Militisti 
Yunini 

L’agado eventas dum antiqueso. Nokto-cielo. Turmo 
havanta granda fera greto-pordo. Torch-lumo. La tero 
plualteskas al turmo. 

LAVIRO 

C Blanka vizajo, portanta blua homarmaro, bandajo 
kovranta kapo-vunduro, kun bando de viri, sovaja 
kapi, kapo-tuki griza e reda, vesti blanka, nigra, e 
bruna, insigni sur lia vesti, gambi nuda, alta torchi, 
manu-klosheti, bruiso. Li reptas portante extensata 
bastonegi e lumizili; esforcas fatigate ed iracoze 
represar l’aventurero avancanta, tranar adinfre ilua 
kavalo. II avancas. Li ruptas la cirklo cirkum il, dum 
ke li krias per lente kreskanta lauteso ) 

MILITISTI 

Ni esis la flam-roto cirkum il, 

Ni esis la flam-roto cirkum tu, asaltanto di fuorti 
klefklozita! 

(Hezitante sequas katenatre; il avancas avan li, la 
torch-portanto avan il ) 

MILITISTI 

Guidez ni, Palulo! 

C Dum ke li esforcas tranar adinfre ilua kavalo, 
yunini kun lia chefino decensas per la rampo dextre 
del kastel-muro ) 


LA MULIERO 

C Reda robo, orea hararo fluanta, granda ) 

( laute ) 

Kande me respiras la blonda sun-disko vaciletas. 
Mea okulo kolektas la voco-saluti di viri. 

Lia balbutado reptas quale bestio cirkum me. 

YUNINI 

C separas su de el, vidas erste la nekonocati) 

UNESMA YUNINO 
{kurioze ) 

Nia Siniorino! 

Lua respiro pendas an el. 

UNESMA MILITISTO 
(Quik a l’altri) 

Nia mastro venas quale la nova jorno, qua acensas 
del Esto. 


DUESMA YUNINO 
(naive) 

Kande el embracesos per joyego! 

LA MULIERO 
(fixe regardegas la viro) 
Qua es la nekonocato qua vidas me? 

DUESMA YUNINO 
(indikas ilu, h'ias) 
L’exilita filio dil chagreno-matro 
Qua fugis portanta serpento sur la fronto. 
Kad vu ilun rikonocas? 

DUESMA YUNINO 
(ridetas) 

Profundajo schancelas. 

Kad el ekpulsos la kara gasto? 

LAVIRO 

(astonata, ilua trupo haltas) 
Quon dicas l’ombro? 

(levas sua vizajo al muliero) 
Ka tu vidis me, ka me tun vidis? 

LA MULIERO 
(timante e dezirante ) 
Qua esas la blanka viro? 

Ditenez lu! 


UNESMA YUNINO 
C akutsone kriante retrokuras) 

Ka vu lasas lu enirar? ta qua savas ke ni es 
sendefensa? 

La pordego stacas aperte! 

UNESMA MILITISTO 
Esas il, quan ti qui aero, aquo partigas, 
qui portas pelo e plumo, squamo, 
haroza e nuda fantomo 
egale servas. 


DUESMA YUNINO 

Havante rugo, la orloklizito ploras e ridas. 
Chasanto, ja kaptez ni... 

( ridado ) 

UNESMA MILITISO 
(a la viro) 

Embracez el! 

La bramado dementigas la kavalino. 

Pozez la kruri an la bestio! 

UNESMA YUNINO 
(ruzoze) 

Nia Siniorino esas enretigata, ne ja formon atingas. 

DUESMA YUNINO 
( fanfaronante) 

Nia Siniorino levas su e falas, 
ma nultempe abasesas. 

TRIESMA YUNINO 
Nia Siniorino esas nuda e glata, 

E ne klozas l’okuli. 

TRIESMA MILITISTO 
(desestimante al triesma yunino ) 
De hoko pendas la fisheto. 

Fishinon hakagas fishanto! 

DUESMA MILITISTO 
(a/ duesma yunino; lu komprenis ) 
Jetita hararo! Elua vizajo liberigita ... 
L’araneo klimis ek sua reto. 

LAVIRO 

(levis la velo dil muliero; iracoze ) 
Qua el es? 


UNESMA MILITISTO 
(incitante) 

E 1 semblas pavorar, kaptez el! 

Nur pavoro raptas. 

Pavorigez to quon vu kaptas! 

UNESMA YUNINO 
(timoze) 

Siniorino, ni fugez! 

Extingez la lumizili dil chefulo! 

DUESMA YUNINO 
(obstinante) 

Mastrino, hike lasez me vartar la jorno... 
Pregez ke me ne irez dormar, 

Dezirego en mea membri! 

TRIESMA YUNINO 
( pregante ) 

II ne esez nia gasto, nia aeron ne respirez! 

Ne lasez il restar canokte 
por ke il ne terorigez nia dormo. 

UNESMA YUNINO 
II havas nula fortuno! 

UNESMA MILITISTO 
El havas nula shamo! 

LA MULIERO 

Pro quo tu ligas me, viro, per tua regardo? 

Devoranta lumo, tu konfuzigas mea flamo! 
Konsumanta vivo venas adsur me. 

Ho, forigez de me l’espero terorind — 

LAVIRO 
(avancas furioze) 

Vi viri! Brulez mea marko per varmega fero aden 
elua reda karno! 

(Militisti exekutas l’impero. Komence la bando 
portanta torchi luktas kun el, pose l’oldulo kun la 
ferajo laceras elua robo e brul-markizas el ) 

LA MULIERO 

(kriante per hororinda peno ) 

Forbatez ol, la mala pesto. 

C El saltas al viro kun kultelo e vundas il en la flanko. 
La viro falas ) 


MILITISTI 

Fugez la posedata, mortfrapez la diablo! 
Ve por ni senkulpa, enterigez la vinkanto. 

LAVIRO 

(angoras pro la vunduro, kantas kun sangifanta 
tranchuro videbla ) 

Sensenca dezirego de hororo al hororo, 

Neextingebla jirado en la vakueso. 

Gravideso sen genito, sunkrulo, shancelanta spaco. 
Fino di ti qui laudis me. 

Ho, tua senkompata vorto. 

MILITISTI 
(a/ viro ) 

Ni ne konocas il. 

Indulgez ni! 

Venez, vi yunini Greka, ni celebrez nia mariajo-festo 
apud ilua sarko. 


OMNA YUNINI 

11 pavorigis ni, 

Qui amis vi veninta. 

(La yunini karezante kushas su sur la tero dextre 
apud la militisti ) 

(Tri militistifacas sarko ek kordi e branchi e pozas ol 
aden la turmo, la viro sur ol movante sufeble. Yunini 
klozasjetante la greto-pordo e retroiras al viri ) 

L’OLDULO 

(Staceskas e klefklozas ol. Omno obskura, poka lumo 
en la kajo ) 

MULIERO 

(Sole, lamentante, defiante ) 

II ne povas vivar, ne povas mortar. 

11 esas tote blanka. 

(El reptas cirklatre cirkum la kajo. Sizas obsedeme la 
greto. Menacas per sua pugno ) 

MULIERO 

(defiante) 

Apertez la pordo, me mustas adirar! 

(sukusas ol desesperante ) 

MILITISTI e YUNINI 
(amuzante su, en ombri, konfuze) 

Ni perdis la klefo — ni trovos ol — 

Ka tu havas ol? — Ka tu vidas ol? — Ni ne es 
kulpoza. 

Ni ne konocas vi — Quon ni savas pri vi! 

La lukto es nekomprenebla e duras eterne. 

(Retroiras itere. Hano-kanto, plulumizeskas en la 
dopa parto dil ceneyo) 

LA MULIERO 

(extensas sua brakio tra la greto, anhelas maligne) 
Palulo! Ka tu pavoras? Ka tu konocas timo? 

Ka tu nun dormas? vigilas? Ka tu audas me? 

LAVIRO 

(Interne, respiras profunde, penoze levas sua kapo, 
pose movas manuo, pose la du manui, lente levas su, 
kantas, trancas) 

Vento qua sospiras, tempo a tempo, 

Soleso, paco e hungro konfuzigas me. 

Mondi forshancelanta, nul aero, vespero longe 
venas. 


LA MULIERO 
(per komencanta timo) 
Tante multa vivo fluas del fenduro, 
Tante multa forteso del pordo, 

Tam pala kam kadavro il esas. 

(Itere reptas sur la rampo, la korpo fremisante, itere 

laute ridas ) 

LAVIRO 

(lente staceskis; apogas su an la greto ) 

LA MULIERO 
(febleskas, feroce ) 

Hike en ca kajo me domtas la sovaja bestio, 

Ka tua kanto ululas pro hungro? 

LAVIRO 

(apertas la boko por parolar) 


(Hano-kanto) 

LA MULIERO 
(tremas) 

Tu, ka tu ne mortas? 

LAVIRO 

(povoze) 

Steli e luno! Muliero! 

Hel brila en sonji 
o vigilado me vidis kantanta Ento. 

Respiro destexas obskuraji. 

Matro ... tu hike perdis me. 

LA MULIERO 

(jacas tote sur lu; separite dal greto, el lente apertas 

la pordo) 

LA MULIERO 
(nelaute) 

Ne oblivez me... 

LAVIRO 

(frotas super l’okuli ) 

Rodema pensado adheras a mea fronto ... 

LA MULIERO 
( tenere ) 

Esas tua spozino! 

LAVIRO 
( dolce ) 

Splito de pudoroza lumo! — 

LA MULIERO 
{pledas ) 

Viro! Dormez por me ... 

LAVIRO 
(plu laute ) 

Paco, paco, iluziono, livez me... 

LA MULIERO 

(apertas la boko por parolar) 


LAVIRO 
( sola ) 

Me timas — 

LA MULIERO 

(sempre plu violentoze, ekkriante ) 

Me ne lasez tu vivar. Tu! 

Tu febligas me — 

Me mortigas tu — tu ligas me! 

Me kaptis tu — e tu tenas me! 

Lasez me irar — tu tenegas me — quaze per fera 
kateni — strangulita — forirez — helpo! 

Me perdis la klefo qua ferme tenis tu. 

(forlasas la pordo, sinkas adsur la rampo ) 

LAVIRO 

(Stacas rekte, apertas jetante la pordo, eper fingri di 
sua extensita manuo tushas la muliero qua nun 
rigide staceskas per violenta spasmo; el esas tote 
blanka. El sentas lafino, tensas la membri, destensas 
oli per lente decensanta krio. La Muliero sinkas e 
falante sizas la torcho del oldulo, qua staceskas. 01 
extingesas kovrante onmo per cintilo-pluvo) 

LAVIRO 

(Stacas sur la maxim alta grado, militisti e yunini 
qui esforcas fugar de lu hastas kriante aden ilua 

voyo) 

MILITISTI e YUNINI 

La Diablo! 

Ligez il, salvez vi, 

Salvez vi ti qui povas — perdita! 

LAVIRO 

(Iras direte vers li. Lu mortigas li quaze li esas 
mushi. La flamo saltas al turmo e fendas ol del 
suprajo a bazo. Tra la voyo interflami la viro rapide 
departas. Fore, trefore, hano-kanto.) 

SANCTA SUSANNA 


August Stramm 
1911 


Roli: 


Susanna 

Klementia 

Yunino 

Servistulo 

Araneo 

Koro de regulierini 
Olda regulierino 

Naktigalo, Lunlumo, Vento, e Flori 

(La Kapelo di Kuvento. Tremanta lunlumo-strii; dop 
la chef altaro, l’eterna lumo. Granda kandelo brulas 
en mur-nicho sinistre avan plu granda kam naturala 
imajo di Kristo sur la kruco. Susanna jacas pregante 
avan l’altaro dil Virgino ornita per flori, olqua stacas 
en nicho apud l’altaro di krucifixo. Lua fronto jacas 
sur la maxim basa grado, lua brakii extensas su sur 
laplu alta gradi.) 

klementia. (Kelka pazi dop Susanna .) Sancta 
Susanna! ... (El pozas sua manui adsur la shultri 
di Susanna. Susanna staceskas .) Nokteskas! ... 
susanna. (La spirito fora.) Sonas ... tono ... 
klementia. L’orgeno resonas! ... 
susanna. A me ol semblas ... quale sonado ... di 
senfunda profundaji... senciela altesi... 
klementia. Vu venas de ibe ... Vu esis apud Deo! ... 
susanna. ( Meditas .) Me ... esis ... 
klementia. Vu esas malada ... vu pregas ... vu apene 
habitas pluse ica tero ... vu anke havas korpo! 
(Susanna staceskas, pavorante regardegas el. 
Klementia pozas brakio cirkum el.) Venez! (La 
turmo-horlojo klare sonas unfoye; la nokto-vento 
sukusas lafenestri, la branchi bruisetas. A su.) Ave 
Maria! ... 

susanna. ( Tresayas .) Qua parolas?! ... 
klementia. La nokto-vento jetas la flori ye la 
fenestri... 

SUSANNA. Ulo vokis . . . 

klementia. La turm-horlojo sonis... me dicis la 
Ave ... (Fenestro apertesas, la nokto-vento eniras, 
kantas per tono qua gradope desaparas; folii e 
branchi bruisetas e susuras til murmurado.) 

(Susanna turnas su, la manui extensata de la korpo 
vers l’obskura koreyo, taceme, rigide.) 

klementia. Fenestro apertesis! ... Me klozos ol! 
susanna. Lasez ol... (Elpezoze respiras .) 
klementia. La granda lilaciero, ka vu flaras olua flori? 
(El inhalas .)... Oli dolce odoras mem hike! 01 
florifas per grapi blanka e reda... ho... tala 
grapi...! Me exterpigos ol... morge ... se ol 
perturbas vu! 

susanna. 01 ne perturbas ... ol florifas! ... ( Homino- 
voco sufokas projemanta deziro .) 
klementia. La prati sub la flori! Me baros la voyo ... 
susanna. ( Askoltas .)... el... ne ... es ... sola ... ! 
(Klementia facas la krucosigno. Susanna pezoze 
respiras, faceskas la krucosigno, ma subite haltas .) 
Kad ... el... forsan ... venus?! 

KLEMENTIA. Qua?! . . . 

susanna. ... ( Klementia timigita krucumas la 

manui.) 

susanna. (Elua manuo pezoza sur la benko .) Me ... 
apelos ... ad elua ... koncienco ... (Klementia 
krucumas la manui, reverencas la kapo, eforiras. 
Klinko-pordo nelaute bruisetas .) La ... (Terorigata 
kriacho di homino desaparas gradope; branchi 
bruisetas. Retrotiras su .) Lilaco ... flori! ... (La 
klinko-pordo nelaute bruisetas kun flotacanta eko; 
nelaute glitanta pedpazi pluproximeskas. La 
Yunino, dop Klementia, tremas e timide 
regardetas, la manui krucumita.) 
susanna. Ave Maria! ... (La Yunino falas adsur sua 
genui, reverencas base al tero.) Puerino! ... 
yunino. (Levas la kapo senforte, regardegas el.) 
Me ... me ... ne savas! (El ploreskas pavorante e, 
per krucumita manui, glitas vers la meza kolono 
por celar su dop ol.) 

susanna. Me ne iracas pro vu ... vu ... esis ... 
sub ... la ... lilaco?! ... 

yunino. (Tre nelaute, regardegas Susanna .) Me ... 
me ... nulo ... ! ... il... il... volas ... (El multe 
abasas la kapo.) 
susanna. ( Solene .) II... ?! 

yunino. C Levas la kapo e regardegas el, pose laute 
ridegeskas.) Mea Willi... santa ...(£/ pauzas pro 
timo, reverencas pudoroze, la ridado e la vorti 
resonas del vulti... dufoye ... trifoye ... 
mixita ... kom eko fantomatra desaparanta.) 
susanna. (Senmove regardas el; lore sukusita da 
ridado subita e tinkletanta qua envelopas elua tota 
korpo; la ridado diminutas en la vulti quaze per 
arjenta klosheti e dissolvas su en tremanta vibri. El 
iras a la Yunino, tushas lua shultro, levas lua kapo, 
e regardas lua vizajo.) Staceskez! ... (La Yunino 
staceskas kun la manui krucumita.) Ka vu amas il? 
yunino. (Tordas la fingri, pudoroze, nelaute i'idas, 
timida.) Ho ... santa matro ... Ho ... 
susanna. Me ... deziras ... vidar ... il... (Klementia 
levas sua manuo.) 

(La Yunino regardegas Klementia e trepidas. Lauta 
frapo ye la pordo en la koreyo ... trifoye ... e voco 
vokas. Omnu timas. Klementiafaligas sua brakio.) 

yunino. (Per alejita, represitajoyo.) Yen il! 

(Klementia eniras la koreyo; klefo laute turnesas; 
pordo apertesas stridante e klozas matide bruisoze; 
represita viro-voco iracoze parolas. Pezoza pazi vane 
esforcas pazar nelaute.) 

servistulo. ( Yuna, dika, turnas sua chapeleto en un 
manuo, en la navo inter la koloni, sua okuli 
abasita, per timida defio.) Me queras mea yunino! 

(Klementia emersas del obskureso dop il. Susarma 
regardegas il, pose subite turnas su e marchas al 
altaro. Tota silenco. La Yunino sekrete movas al 
Servistulo, qua embracas el; la du ekiras per 
pudoroze tondatra pazi, sequata da Klementia. La 
klefo turnesas. La pordo stridas. Vento-frapo movas 
bruisoze inter la benki. La pordo klozesas per lauta 
falbruiso. La klefo krias. La kandelo avan la 
krucifixo extingesas per subitaflagrado e trepido .) 

susanna. ( Tresayas, regardegas l’obskureso ube, 
inter la benki, la blanka vizajo di Klementia 
flotacas plu proxime. El kriachas.) Satanas! ... 
Satanas! ... 

klementia. (Restas senmove dum instanto quaze 
paralizita, pose avancas hastoze e, la manui 
tordante konvulsanta, stacas avan Susanna .) 
Susanna!!! (Susanna pozas manuo adsur la shultro 
di Klementia ed abasas la kapo, exhaustita.) 
klementia. ( Shokita .) Fratino Susanna!!... 
Fratino! ... Vu mustas repozar... (El esforcas 
forduktar el.) 

susanna. (Sideskas adsur la altaro-gradi.) Acendez 
lakandelo! ... 

KLEMENTIA. . . . 

susanna. Acendez ol... (Klementia prenas bujio ek 
la nicho ed iras aden la koreyo. El turnas su pro 
konfuzigita hasto, l’okuli turnita dop el.) 

SUSANNA. Quo es ...?!... 

klementia. (Anhelante pro pavoro.) Me ... ne ... 
povas! ... (Venas tre proxim Susanna. Susanna 
staceskas e regardegas l’obskureso.) 
klementia. (Sideskas adsur l’altaro-gradi.) Me ne ... 

savas ... ol suflas ... ol movas ... 
susanna. La nokto-vento ... 
klementia. 01 zumas ... ol frapetas ... 

susanna. L’orgeno ... la flori... ( Forprenas la bujio 
de el .) 

klementia. Sancta Susanna... ( Blotisas e 

konvulsante pozas sua manui an sua vizajo. 
Susanna lente avancas adinter la benki e 
desaparas aden l’obskureso; l’eterna lumo 

extingesas dop el. Del obskureso, lumo 

pluproximeskas ye la sama alteso: la lumo dil bujio 
quan Susanna portas avan el. El acendas la 
kandelo.) 

klementia. (Inklinas la kapo adsur manuo .) Esis 
nokto ... olima nokto ... quale ica ... triadek, 
quaradek yari ante nun ... esis nokto quale ica. (El 
staceskas regardegante, regardas la vakueso, e 
pledante levas la manuo. Susanna turnas su, 
regardegas Klementia sub suapovo .) 
klementia. La nokto-vento kantis ... 
susanna. La ... nokto-vento ... kantis ... ? 
klementia. La ... flori... frapetis ... 
susanna. La ... flori... frapetis ... ? 
klementia. E me esis yuna ... 
susanna. Yuna ... ? 

klementia. Konsakrita al Sinioro ... (Susanna lasas 
la kapo sinkar al sino .) Hike me jacis sur la 
genui... quale vu ... (Naktigalo kantas. El krias 
rauke.) Beata! ... (El kovras la vizajo per sua 
brakii pro teroro ed itere faligas la brakii. Susanna 
levas sua kapo, regardegas la vakueso.) Pala... 
sen sino-velo o kapvesto ... nuda ... tale, el 
venis ... (Naktigalo kantas fore.) Tale ... (Elua 
rigida brakio indikas addextre.) El acensis la 
gradi... e ne vidis me ... el acensis l’altaro ... e ne 
vidis me ... (Per varma hasto.) El presis sua korpo 
nuda e pekoza an l’imajo krucagata dil 
Redemtero ... e ne vidis me ... el embracis lu per 
sua blanke varmega brakii... e kisis Lua kapo ... e 
kisis ... e kisis ... (La du naktigalijoyasproxime e 

fore, laute e persistante. Kriante.) Beata... me 
vokis ... me nur vokis ... ! ( Fatigita .) Lore el 
falis ... falis ... (Subite la naktigali taceskas .) Ni 
forportis el... ( Hororigita, miturnas la supra 
parto dil korpo vers l’imajo dil krucifixo ed 
extensas sua manui quaze parear ulo .) Depos to la 
lumo brulas ... eterne ... la kandelo por expiaco ... 
depos to la tuko zonizas la lumbo ... la lumbo ... 
ibe ... (Indikas l’obskureso dop la krucifixo.) Ibe li 
havas el... karno e sango ... fixigita ... en la petra 
muro ... ( Rauke .) Ka vu audas el?! ... ka vu 
audas ... ?! Me ya ... audis el... longatempe ... 
sempre ... jus ante ... (Indikas l’obskureso cirkum 
la chef altaro .)... ibe ... nun. (Kovras la vizajoper 
sua manui.)... Omnapovanta Patro en Cielo! ... la 
kandelo extingesas! 

susanna. ( Rigide .) Me itere acendis ol! ... (El 
inklinas su havanta manuo sur l’altaro.) 

klementia. (Lasas la manui lentefalar e regardegas 
el. Araneo tam granda kam pugno reptas ek 
l’obskureso dop l’altaro. Terorigita, el falas adsur 
la genui, indikas l’insekto.) La ... araneo! 

susanna. (Turnas la kapo vers l’araneo e restas 
stacante, paralizita e tremante. L’araneo kuras 
trans l’altaro e desaparas altralatere dop la 
krucifixo. Pos kurta tempo el turnas su vers 
Klementia; tremante e trepidante, el levas sua 
manuo mashinatre del altaro, la manui extensata 
del korpo vers la pavimento, rigida pro teroro.) Ka 
vu audas el... ?! 

klementia. ( Terorigita .) Ka ... vu ... audas ... 

susanna. Ka ... vu ... audas ... 

KLEMENTIA. . . . 

SUSANNA. La voco . . . 

klementia. Me ... audas ... nulo ... 

SUSANNA. . . . 

klementia. (Esforcas kriar, ma restas rauka pro 
pavoro .) Me audas ... nulo! 
susanna. (Parolante per la sama voco fantomatra.) 
Konfesez ... konfesez ... (El stacas havante la 
dorso vers la krucifixo.) Ka ... lu dicas ... ulo?! ... 
klementia. (Per extrema pavoro .)... ?! (Susanna 
gestasper la kapo al krucifixo.) 
klementia. (Krucumas la manui, balbutas .) Ave ... 
Maria... 

susanna. Ka lu dicas nulo ... ?! ... ( Klementia, pro 
muta pavoro, negas per kapsigno. Susanna 
extingas la bujio per sua manuo e pozas ol adsur 
l’altaro, omna movi mashinatra; pose el decensas 
del altaro ... gradope ... tacante ... restas 
proxime avan Klementia. El rideskas violentoze e 
felice e tam klare kam arjento... eko tenera 
havante multa voci mixas su kun la mortanta 
kanto dil vento e la bruiseto dil branchi. El arachas 
sua velo, kaptuko, e shultrotuko; elua longa hararo 
falas adsur la nuda shultri .) Fratino Klementia ... 
me esas bela ... !... (La vento forte frapas; la 
branchi forte bruisas e la naktigali kantas 
ensemble. Klementia, elua krucumita manui alte 
levita,falas adsur sua genui.) 
susanna. Fratino Klementia ... me esas bela ... 
klementia. Sancta Susanna ... 
susanna. Fratino Klementia ... me esas ... 
klementia. (Rigide staceskas, vortope plu 

rezolveme.) Chasteso ... povreso ... obedio ... 

(Susanna taceme regardegas el, manuo pezoza sur 
benko. Klementia ferme preterpasas elpor irar aden 
l’obskureso; lafenestro bruisoze klozesas; lajoyoza 
kansono dil naktigali, la bruiseto dil arbori, e la 
vento-kanto omna subite mortas. El retrovenas.) 

susanna. (Saltas e kaptas el .) Apertez la fenestro! ... 
la fenestro ... (Klementia levas la granda kruco dil 
rozario kontre el .) 

susanna. f Retroe shancelas, regardegante la kruco, 
pazope al altaro.) Me ... me ... vidas la ... brilanta 
korpo ...!... Me vidas ... Lu inklinas su ... me ... 
sentas ke Lu extensas sua brakii... 
klementia. (Tenas alte la kruco .) Chasteso... 
povreso ... obedio ... (Singla vorto resonas klare 
en la vulto. Fine, Yomna tri vorti koalisas en uno e 
mortas.) 

susanna. (Kriachas e regardegas cirkum su.) Qua 
parolas hike?! ... 

KLEMENTIA. Me! 

susanna. Me ... me ... me ... nultempe dicis lo!! ... 
(Klementia tenas la kruco avan el. Susanna 
arachas la zontuko del granda krucifixo per un 
tiro.) Tale mea salvanto helpas me kontre la 
vua ...!(£/ falas adsur sua genui e regardas Lu 
adsupre. L’araneo falas dop la trabo dil krucifixo 
ed aden elua hararo. El akute kriachas e frapas 
Yaltaro per sua fronto. L’araneo reptas trans 
Yaltaro e desaparas dop ol. La horoklosho akute 
sonas tra la vulto, registragas la matida stroki dil 
dekeduesma horo. El vivacigas su, frenezioze pasas 
la fingri tra la hararo, e reptas sur quar pedi 
alonge la gradi dil altaro, fugas pro hororo de su 
ipsa. Ye la lasta horostroko, la klosho taceskas.) 
klementia. (Abasas la kruco.) Ave Maria! ... nova 
dio! ... (Susanna havante vakua mieno squatas sur 
Yunesma grado dil altaro. Nelauta pedpazi 
movadesas e pregi murmuresas. Procesiono de 
regulierini eniras.) 
kantorino. Kyrie eleison ... 

KORO. Kyrie eleison ... 
kantorino. Regina coeli sancta ... 
koro. Ora pro nobis ... 

kantorino. Virgo virginum sancta ... 

KORO. Ora pro nobis ... 

(La lunlumo quafalisper klara strii tra lafenestri e 
jetis blua lumo adsur la benki desaparas; omno 
divenas tote obskura. La regulierini avancas al santa 
fonto, ma haltas pro vidar Klementia, qua stacas 
senmove en la navo inter la koloni e regardas 
Susanna. La prego finigesas; la regulierini asemblas 
su en larja micirklo cirkum Susanna, movas taceme; 
fine eli omna stacas senmove pro muta respektego .) 

olda regulierino. (Taceme avancas un pazo .) 
Sancta ... Susanna! ... (Susanna saltas tam rekte 
kam bolto .) 

olda regulierino. (Abasas la kapo .) Sancta 
Susanna ... ! 

susanna. Esas stoni dop la korto... ( L’Olda 
Regulierino regardas adsupre .) 
susanna. (.Per ferma voco .) Vi mustas preparar la 
muro por me! ... ( L’Olda Regulierino, extensante la 
brakii, lentefalas adsur sua genui. La Koro sequas 
el. Klementia rigide stacas e regardegas Susannaf 
susanna. (Subite forta.) No! ... ( L’Olda Regulierino 
saltas adsupre; la Koro sequas el. L’Olda 
Regulierino tenas la kruco dil rozario super sua 
kapo. La Koro sequas el.) 

OLDA regulierino. Konfesez! . . . 
susanna. ... (Klementia levas la kruco .) 

KLEMENTIA ED OLDA REGULIERINO. (Severe urjas .) 

Konfesez!!! 

SUSANNA. No!!! . . . 

KLEMENTIA, OLDA REGULIERINO, E KORO. ( Akute .) 
Konfesez!!! (La vorto resonas trifoye en la vulto; la 
fenestri dil kirko sukusesas; la sturmo ululas 
extere .) 

susanna. No!!! ( L’eko dil vorto submersesas en laplu 
frua eki.) 

OLDA regulierino. ( Extazante .) Satana!!! 

OLDA REGULIERINO E KLEMENTIA. Satana!!! 

OLDA REGULIERINO, KLEMENTIA, E KORO. Satana!!! 
( Akuta , konfuza eki.) 

(Susanna stacas tote rekte per netushita digneso. 
Omnu stacas taceme e senmove.) 

FINO 

LAHOMI 

Walter Hasenclever 


ALEXANDER 

1918 

Personi: 

LA MEDIKO 

l’ocidero 

BANKISTO 

LAKAPO 

JUDICIISTO 

l’ebriemo 

STATAL ADVOKATO 

HELPANTO 

KLERIKO 

LISSI 

PORTISTO DI JURNALI 

KARTOMAN CIISTO 

PORDISTO 

LA YUNULO 

JENTILULO NIGRE VESTIZITA 

LA YUNINO 

LA FLEGISTO 

l’olda garsono 

MENDIKANTO 

AGATHE 

LA HOSTO 

LA PATRO 

LA GASTO 

LA MATRO 

KOMISARIO 


Jentiluli. Dementi. Prostitucatini. Surda e muta 
homi. Policisti. Maskituli. Kortani. Jurio. Laboristi. 
Portisti. Homi. 


tempo: Hodie 
loko: La Mondo 


39 



noto dal tradukero: L’originala titulo di ca teatrajo 
esas Die Menschen. Quankam multa tradukisti 
chanjas la titulo ad Homaro od Humaneso, por donar 
signifiko reflektanta la supozita intenco dil autoro, ica 
tradukero opinionas, ke la lektero povas facile 
agnoskar l’intenco dil autoro sen tala indikofosto. 

UNESMAAKTO 


UNESMA CENO 

Tombeyo. 

Sunkusho. Kruco falas. 
alexander acensas cle la tombo. 
l’ocidero eniras portante sako. 
alexander tresayas. 
l’ocidero. Me mortigis! 

Donas la sako a lu. 
alexander extensas sua manuo. 
l’ocidero. La kapo es en la sako 
Iras vers la tombo, decensas aden ol. 
ALEXANDERjefas sulo adsur lu. 

Vento-frapo. 

La kapelo lumizesas. 

LA YUNULO. LA YUNINO. 
la yunulo. Qua esas ibe? 

LA yunino. Kadavro 
Esvanas. 

layunulo. Ocidero!! 
alexander. Vua mantelo 
la YUNULO desmetas sua mantelo de sua shultri. 
alexander kovras su. 

la yunulo. Qua vu esas? 
alexander. Me vivas 
Prenas la sako sur sua shultri, ekiras. 
LA YUNINO vekas. 
la YUNULO embracas el. 
la yunino kriachas. Me trompis tu! 

DUESMA CENO 


Halo. 

Nokto. Garnisita tabli. Kurteno en la dopa parto dil 
ceneyo. Nicho ye singla latero. 

La halo lumizesas. 

l’olda garsono. la gasto. 

l’olda garsono lektasjurnalo. Ocido 

la gasto, lacive. Ka gambi? 

l’olda garsono. La kapo mankas 

la gasto. Un biro! 

alexander portante la sako venas tra la kurteno. 
la gasto. Ka sexuocido? 
l’olda garsono. Rekompenso 
la gasto. Fakturo! 
l’olda garsono. Un rosbifo 
la gasto. Ka viro? 

l’olda garsono. Tri nonadek 
la gasto ekiras. 

ALEXANDER. Homi! 
l’olda garsono. Alexander!! 
alexander. Ube me esas? 
l’olda garsono. Desaparinta 

TRIESMA CENO 

La dextra nicho lumizesas. 

Shifonulo sidas an tablo kovrita per boteli. 
l’ebriemo. Me sonjas 
La halo obskureskas. 
alexander eniras. 
l’ebriemo donas a lu la glaso. 
alexander drinkas. 
l’ebriemo. Vu hungregas! 

alexander regardas lu. 
l’ebriemo. Frato! 

Embracas lu. 
la hosto eniras. Pekunio! 

l’ebriemo serchas tra sua vestono. 
la hosto. Sis boteli. 
alexander. Me deziras laborar 


43 



la hosto. Kom garsono! 

Indikas la halo, ekiras. 
lissi eniras. Viri! 
l’ebriemo. Vu esas malada 
lissi. Me venjas me. 

Ekiras. 

alexander extensas sua brakii. Amoro!! 


QUARESMA CENO 


La sinistra nicho lumizesas. 

Homuli portanta fraki stacas cirkum tablo. 
JUDICIISTO, BANKISTO, HELPANTO. 

voco, nevidebla. Ludez! 

jentiluli jetas pekunio adsur la tablo. 

La dextra nicho obskureskas. 

alexander eniras. 

bankisto. Qua esas ibe? 

helpanto. Kadavro! 

Klamado e ridado. 

bankisto, donas pekunio a lu. Pariez! 

alexander parias. 

voco. Deketri 

bankisto. Brave! 

HELPANTO. Chanco 
jentiluli. Lasez to! 
voco. Deketri 
bankisto. Inferno 
jentiluli. Vu mustas! 

bankisto jetas pekunio adsur la tablo. 
voco. Deketri 
jentiluli. Sro Prezidanto 
bankisto. La restajo 
Jetas pekunio adsur la tablo. 
voco. Deketri 
judiciisto. La banko 
bankisto. Me pasas 
voco. Deketri 
Tumulto. 

bankisto arachas de su sua kolumo. 
jentiluli. Ruinita 
bankisto. Mea horlojo 
Jetas lua horlojo adsur la tablo. 
helpanto. Lua lasta testamento! 

Taco. 

bankisto klozas la pugni. 
judiciisto sonas la klosho. 
maskituli eniras. 

bankisto kriachas. Mea numero venas! 

maskituli apertas trapo, enshovas lu. 

JUDiciiSTO. Nesolventa 
La tablo videbleskas. 
alexander stacas avan la pekunio. 
jentiluli minacanta. Ne tushez! 

Matida pafo. 

helpanto facas la krucosigno. 
maskituli rivenas. 

jentiluli amasigas pekunio adsur la tablo. 
JUDiciiSTO. Adavane! 

JENTILULI konvulsas. 
voco. Deketri 
La tablo krulas. 

maskituli prenas la bank-bilieti e shovas oli aden 
la poshi di al e xander. 

alexander ekiras. 

krio. Vua Ecelenco 

jentiluli ektiras revolveri. 

krio. Mingrosigez salarii! 

judiciisto levas la shultri. 

jentiluli. Ni hungregos til morto! 

helpanto extingas la lumizilo. 

Plena luno. 

Indikas perfingro la luno. Mineyi 
krio. Kanali 
jentiluli. Acioni 
krio. Pekunio 

helpanto, acendas la lumizilo. La luno-banko! 
JUDiciiSTO. Akreditita 
krio. Signatez! 

jentiluli skribas. Paperi susuras. 
helpanto. La Direktantaro 
Donas listo al judiciisto. 
krio. Bonfacanto 
jentiluli gratulas lu. 
lissi eniras. 

jentiluli riordinas la tablo. 
helpanto levas la glaso. 
voco. Ludez! 

jentiluli jetas acioni adsur la tablo. 

La sinistra nicho obskureskas. 

KINESMA CENO 


La halo lumizesas. 

Matino. La tabli esas forpozita; la kurteno esas 
fortirata. Silueto di fabrikerio en la dopa parto dil 
ceneyo. 

l’ebriemo, sola. Me amas la mondo 
laboristi advenas. 
l’ebriemo. Kamarado! 
laboristi. Salari-augmento 
l’ebriemo. La dio venos 
laboristi. La diala novaji! 

alexander, kom garsono. 
laboristi. Striko 
l’ebriemo. Ni esas povra 
alexander adportas la kafeo. 
l’ebriemo. Sis boteli! 

alexander konsideras, ektiras la bank-bilieti. Por vi 
Desmetas l’avantalo, ekiras. 
laboristi. Richulo 
l’ebriemo. Inferno 
laboristi. Donez oli! 

l’ebriemo celas la bank-bilieti. 
laboristi. Abatez lu!! 

Li abatas lu til ke lu sangifas. 
l’ebriemo krulas. Fabrikerio-sireno. 
laboristi iras por laborar. 
ussifaletas ye lu, kun jentiluli. 
l’olda garsono levas lu. 
alexander eniras portante la sako. 

l’olda garsono. Vu vivas? 
alexander. Qua me esas?? 

Fino dil unesma akto. 


DUESMAAKTO 


UNESMA CENO 


Kelero. 

Chambro super la kelero. Fenestro e vidajo dil 
strado en la dopa parto dil ceneyo. 

La kelero lumizesas. 

l’ebriemo havante kapo bandajizita. Pekunio! 
mendikanto extensas brakio tra lafenestro. Pano! 
helpanto enpazas. 
mendikanto desaparas. 
l’ebriemo. Me sangifas 
helpanto. Signatez! 

Prizentas paperi a lu. 
l’ebriemo. Ka ne plus proprietajo? 
helpanto. Komuneso! 
l’ebriemo. Ka nula militi? 

HELPANTO. PaCO! 

l’ebriemo, sizas lua manuo. La futuro! 

HELPANTO. Acioni 
l’ebriemo. Kad homi? 

HELPANTO. Sklavi 

l’ebriemo mordas sua propra manuo. 
helpanto. Ne plus proprietajo! 
l’ebriemo. Kad komuneso?? 
helpanto. Nula militi! 
l’ebriemo. Kad paco?? 

Lasasfalar sua naztuko. 

helpanto inklinas su, facas sizar lua guturo. Vua 
naztuko 

Strangulas lu. 

la prostitucatini, stacante an la fenestro. Ora 
princo! 

Ridetachas. 

la helpanto faligas lu. 

la prostitucatini eniras linee. thea, gilda, lena. 
helpanto saltas ek lafenestro. 
thea. Saluto de Siorino! 
gilda, tushante lua vestono. Lacerita 
lena. Ka vu havas filo? 

thea, avan la spegulo. Quale me aspektas en ca 
chapelo? 

l’ebriemo. Me mortas 

GILDA. Sigareto! 
thea. Lilacea silko 

t.f.na. Ora princo, parolez a ni pri Deo! 

Eli sideskas cirkum lu. 
l’ebriemo. Deo heredas la milioni 
GILDA. Meskina bastardo! 
thea. Lu rakontas 
lena sutas lua vestono. 
l’ebriemo. Ni esos pardonata 
Falas. Li kovras lu e nelaute ekiras. 
GILDA. Ka Deo heredas la milioni? 
l’ebriemo, sola. Me vartas morto 
La kelero obskureskas. 

DUESMA CENO 

La chambro lumizesas. 

LA YUNULO. LA YUNINO. 

la yunino. Me timas 
la YUNULO staceskas. 
la yunino. 01 proximeskas 
la YUNULO marchas al pordo. 
la yunino. Ulo eventas! 
la yunulo apertas la pordo. 

LA YUNINO. Nun 
Infre stulofalas. 
la yunino krias. Ulu mortis!! 
la YUNULO kuras adinfre. 

LA YUNINO falas. 

la yunulo rivenas portante bank-bilieti en sua 
manuo. Pekunio! 

la YUNINO tresayas. 

la yunulo. Lu es mortinta 

la yunino. Tu trepidas 

la yunulo apertas violentoze lafenestro. Vivo!! 
la yunino. Tu ne amas me 


TRIESMA CENO 

Che Kartomanciisto. 

Sofao. Tablo kun tri stuli avan ol. Sur la sofao la 
KARTOMANCIISTO. Opozite LA YUNINO. LA YUNULO 
sinistre. La dextra stulo esas vakua. 

la YUNULO intermixas la karti. 

kartomanciisto . La yunino esas pala 

la YUNULO tranchas la pako. 

kartomanciisto . Me anke esis olime yuna 

Prenas la pako. 

la YUNULO ektiras quar karti. 

kartomanciisto, regardante oli. To quo kovras vu — 
kordio 

To quo esas super vu — rejino 
Ye vua pedi — ka morto? 

Itere intermixez! 

la yunulo itere intermixas la karti. 

KARTOMANCiiSTO, turnas la pako, sukusas la kapo. 
Richaji! 

Indikas singla karto. 

Homino — sur vua voyo — Vu amas el — lakrimi — 

lissi eniras. Nulu vidas el. El sideskas adsur la 
vakua stulo. 

KARTOMANCIISTO . Gardez vu kontre la mediko! 

Lumo desaparas del yunino e la kartomanciisto. 
la yunulo e lissi restas lumizita. Li regardas la 
karti. 

KARTOMANCIISTO . El venas—vu ne konocas el—nigra 
karto—danj ero—maladeso 

La lumo an la du diminuteskas. 

VOCO DIL KARTOMANCIISTO. MortO 

la yunulo e lissi regardas l’una Yaltra. 


QUARESMA CENO 

Konsulto-chambro. 

Pordo en la dopa parto dil ceneyo. Chambreti ye 
Yamba lateri. Sinistra chambreto lumizesas. 

la YUNULO eniras. 

voco, extere. La mediko esas hike! 
la yunulo, avan la pikturo ‘La Mariajo che Kana.’ 
Palpas su. 

Glandala bufiguro 

Cirkumpazas agitate, ektiras sua posh-horlojo. 

Sis kloki duimo 

Trepidas. 

Me esas sana! 

Subite sizas sua pektoro. 

Nultempe itere amorar — nula filii — 

La konsulto-chambro lumizesas. 
la yunulo. Danjero — maladeso — 
la mediko eniras la konsulto-chambro. 

LA YUNULO. Morto 

la mediko apertas la sinistra chambreto. 
la yunulo nudigas sua pektoro. 
la mediko ektiras vitro preparita per specimeno. 
la yunulo regardegas la muro. 
la mediko pazas al mikroskopo. 
la yunulo. Navi! Puereso! 
la mediko. Ka nasko-dato? 
layunulo. Kasteli! 
la mediko. Ka la patro esas sana? 
la yunulo, shancelas alfenestro. Vivo!! 

la mediko. Suspektinda simptomo 
la yunulo. Me es rauka 
la mediko, staceskas. Dek «mark»-i! 
la yunulo. Ka fekifado? 

LA MEDIKO. Sifiliso 
la yunulo esvanas. 

la mediko portas lu aden la sinistra chambreto, 
pozas lu adsur la sofao. 

La dextra chambreto lumizesas. 

la YUNINO eniras. 

la mediko rivenas aden la konsulto-chambro, levas 
la manui, apertas la dextra chambreto. 

la yunino jetas su a luapedi. 

la mediko. Gravida 

la yunino. Helpez 

la mediko. Quala belino! 

la yunino. Povra 

la mediko. Punis-kodexo 

la yunino staceskas. Salvez me! 

LA MEDIKO. Kiso. 

Embracas el. 

la yunino falas adavane. Me falas 

la mediko portas el aden la dextra chambreto, 
extingas la lumizilo. 

La dextra chambreto obskureskas. 

la yunulo vekas sur la sofao. 

Sunkusho. 

la yunulo extensas sua brakii. Sunlevo! 

La sinistra chambreto obskureskas. 

la yunino, havante fluganta hararo, hastas ek la 
dextra chambreto aden la konsulto-chambro, sizas 
skalpelo, sekas la veini. La pordo apertesas. 

alexander eniras portante la sako. 

la YUNINO lasasfalar la skalpelo. 

alexander prenas elua manuo, sugas la sango. 

La konsulto-chambro obskureskas. 

alexander apertas la sinistra chambreto. 

Lunlumo. 

la yunulo jacas sur la pavimento. 

ALEXANDER tushas lu. 
la YUNINO proximeskas. 
la YUNULO staceskas. Skeleto; kranio. 
alexander prenas ilua manuo. Li ekiras. 

KINESMA CENO 


Opero. 

Lojio dil unesma rango. La kurteni dil lojio esas 
klozita. La dextra lojio esas neokupata. 

al e xander, la yunulo, la yunino sidas. 

enduktantino. Ka bilorneti? 

portisto Di jurnali. Atencez — Sensacional rupto- 
furto 

la yunulo. Me esas ne plus 

voco infre. Intervalo! 

alexander. Ni jacas en la tombo 

la yunino presas la manui al abdomino. L’infanto 
movas 

voco, infre. Stulo! 
la yunulo. Eterneso 
alexander. La pordegi esas apertita 
Advoko por kurteno. 
voco. La finalo komencas! 
la yunulo. Me vidas la mondo 
Matida muziko. 

Prati lastafoye 

la mediko eniras la dextra lojio. Frako, blanka ganti. 
Dek «mark»-i! 

la yunulo jetas a lu bank-bilieti. Me flotacas 

la mediko kaptas la bank-bilieti. 

lissi pazas aden la lojio dil mediico, ridetas, prenas 
la bank-bilieti. 

tenoro-solo. ‘Donna e mobile.’ 
la mediko klozas la kurteno. 

La dextra lojio obskureskas. 

la yunulo staceskas. 
alexander. Vua mantelo! 

Desmetas la mantelo de sua shultri, kovras la 
yunulo per ol. 

la YUNULO violentoze apertas la lojio-kurteno. 

La ceneyo lumizesas. Muziko. 

Trumpeto. 

Lu jetas su adinfre. Frakas-bruiso di omna 
instrumenti. 

la yunino. Ube me esas? 

ALEXANDER. RivivagO 

Fino dil duesma akto. 


TRIESMAAKTO 


UNESMA CENO 


Strado. 

En la dopa parto dil ceneyo, domo havanta 
fenestri. Balkono centrale. Kafeerio sub ol. Tri tabli 
extere, la centrala tablo sub la balkono. Adsinistre, 
reda afisho proklamas la vorto ‘Ocido!’ Addextre 
trans la voyo esas la mendikanto. 

helpanto sidas an la dextra tablo. 

mendikanto pleas ‘Donna e mobile’ per turn- 
orgeno. 

la mediko e lissi enpasas adsur la balkono. 

l’olda garsono tiras adsupre la shutri dil kafeerio. 

alexander aparas portante la sako, haltas avan la 
afisho. 

la mediko pasas ek la domo e sideskas apud la 
HELPANTO. 

helpanto. Acioni plualteskas 

alexander sideskas an la sinistra tablo. 

portisto Di jurnali. Lunbanko — nova korporaciono 

l’olda garsono adportas drinkajo, kompras 
jurnalo. 

LA MEDIKO. Kafeo! 

l’olda garsono iras ad alexander, lektas lajurnalo. 
L’ocidero 

alexander adsupre regardas. 

helpanto. Kapitalo! 

la mediko negas per kapsigno. 

alexander. Kad vu kredas ye Deo? 

l’olda garsono. Ni homi 

mendikanto manivelagas la turn-orgeno. 

le surda e muta avancas vers la centrala tablo. 

l’olda garsono iras a li. 

le surda e muta gestas. 

la mediko klamas. Surda e muta! 

l’olda garsono afirmas per kapsigno, marchas 
aden la domo. 

agathe nudpeda evante dekequar yari proximeskas 
portante buxo. Kad alumeti? 

helpanto forpulsas el. 

la mediko ridas. 

le surda e muta donas pekunio ad el. 
alexander embracas el. 

lissi pasas adsur la balkono, manusignifas a le 
SURDA E muta. Pekunio es pekunio! 

Desaparas. 

helpanto. Ni vivas per kredito 
alexander. Quale vu nomesas? 
agathe. Agathe 
helpanto. Puer-laboro! 
agathe. Ni hungregas 
helpanto. Acioni 

la mediko ektiras l’acioni. Ni posedas! 

helpanto ektiras acioni. Ka vu kompros? 

la mediko pozas l’acioni aden sua posho, ektiras 
posh-horlojo. Parturo 

Staceskas. 

mendikanto manivelagas la turn-orgeno. 
agathe. Mea matro mortas 
la mediko ekiras. 
helpanto sequas lu. 
agathe. Helpez me! 

Prenas la manuo di alexander. Li ekiras. 

le surda e muta gestas. Indikas la afisho havanta 
la vorto ‘Ocido.’ 


DUESMA CENO 


Chambro en atiko. 

Addextre, koridoro ed eskalero. Inklinanta plafono. 
En la dopa parto dil ceneyo, fenestro havanta 
vidajo super tekti. Adsinistre, en la lito, la matro 
mortanta. Centrale tablo; tri stuli; la patro, 
havanta blanka hararo, sidas sur la meza stulo. 
Valizo addextre. 

la matro jemas. 

la patro senmova. 

La koridoro lumizesas. 

agathe ed alexander klimas l’eskalero. 

La koridoro obskureskas. 

alexander eniras. 

LA matro. Yen tu! 

agathe. El esas febrika 

la matro. Mea filiulo!! 

alexander iras al lito. 

la matro sizas lua manuo. Me voyajos 

alexander pazas al valizo. 

la matro. Pakigez! 


61 



alexander apertas la valizo. 
la matro. Mariajo 

alexander iras al kesto, adportas shifoni, pozas oli 
aden la valizo. 

la matro. Mea brocho 

alexander iras al kesto, trovas la brocho. 

la matro. La biblo 

alexander iras al tablo, ektiras la biblo. 
la matro. La pekunio! 

Tiras bank-bilieti ek la matraco, plenigas sua boko 
per oli. 

agathe krucumas la manui por pregar. Vua volo 
facesez! 

alexander klozas la valizo. 
la matro. Mea bilieto!! 
agathe ed alexander sideskas an tablo. 
la matro jemas. 
agathe. Patro!! 
la matro stertoras. 

Taco. 

Lafenestro apertesas. 
la patro. Mortinta 
Li sidas senmove. 

La koridoro lumizesas. 

Homi acensas per l’eskalero, regardas tra la klef- 
truo, susuras. 

La koridoro obskureskas. 

Li eniras. La chambro plenigesas per ombri. 

JENTILULO NIGRE VESTIZITA. Funero! 

Li pluproximeskas, aplastas la tablo. la patro, 
agathe, alexander prenas la manui l’unu di l’altri. 
Laformi desaparas. La chambro obskureskas. La 
tablo lumizesas. 

la patro. Qua vu esas? 

alexander. Me serchas me 

lapatro. Homo!! 

alexander reverencas avan lu. 

agathe ridetas. La tablo sinkas aden obskureso. 

Uceliflugas super la tekti. 


TRIESMA CENO 


Hospitalo. 

Acepteyo centrale. Operaceyo addextre. 

Partureyo adsinistre. 

Operaceyo ed acepteyo lumizesas. 

la flegisto sidas en l’acepteyo. 

la mediko stacas en l’operaceyo; iras al vitra 
kabineto, ektiras feto, tenas ol avan lumizilo, pozas 
ol adsur l’operaco-tablo. 

LA FLEGISTO trikotas. 

la mediko apertas lapordo. Kad aceptati? 

LA FLEGISTO. Tri 
Foliumas tra la dokumentaro. 

En la nonesma monato 
la mediko klozas la pordo. 

L’operaceyo obskureskas. La partureyo lumizesas. 

la prostitucatini jacas en tri liti. La quaresma lito 
esas neokupata. 

thea, portante kosmetikaji e portebla spegulo. 
Ridinda! 

gilda. Chokolado 
Manjas. 

t.ena. L’Ora Princo es mortinta 
Flaras buketo. 

GILDA sizas laflori de el. Mea flori! 

THEA /'rapefas sua ventro. 01 tinklas 
GILDA. Enirez! 

Ridetachas. 

la yunino shancelas aden l’acepteyo, tastas alonge 
la muro, krulas. 

la flegisto tranas la senkoncia yunino al 
partureyo, pozas el aden la quaresma lito. 

la mediko eniras l’acepteyo. 

la flegisto retrovenas. Parturo 

GILDA extensas sua brakii. Dansar! 
thea. La mediko! 

Eli celas sua kozi. 

la mediko eniras, iras al yunino, vidas sango. Quala 
sordideso! 

la yunino apertas l’okuli, vidas la mediico, kriachas. 
Bestio!! 

la mediko. La maskilo 

la flegisto enrulas vetureto havanta instrumenti 
medikala. 

la yunino luktas. Me ne volas!! 
la mediko forte tenas el. 
la flegisto pozas an el la kloroform-maskilo. 
la mediko. Kontez! 

la yunino plufebleskas ploretante. Duadekeun — 
duadekedu — 

LA MEDIKO. Irez! 

la flegisto pozas la anestiziita yunino adsur la 
rul-lito. 

la mediko trairas l’acepteyo aden l’operaceyo. 

la flegisto rulas la rul-lito dop lu. La pordo dil 
operaceyo klozesas. 

thea jemas. 

gilda. La forcepso 

t.ena tordas la manui. Matro!! 

gilda. Deo en Cielo 

Reptas sub la kovrilo. 

Taco. 

En l’operaceyo instrumento falas bruisoze. 

thea suportas su. Infanto naskas!! 

la mediko enpasas del operaceyo havante sangizita 
manui, lavas sua manui. Feko 


QUARESMA CENO 


Strado. 

La mendikanto stacas avan la afisho. le surda e 
muta sidas an la centrala tablo. L’altra du tabli ne 
esas okupata. 

le surda E muta gestas. Indikas la afisho qua 
proklamas ‘Ocido.’ 

portisto di jurnali. Atencez 

l’olda garsono kompras exemplero. 

portisto di jurnali ekiras. 

La mendikanto manivelagas la turn-orgeno. 

Funerala procesiono proximeskas dedextre. 
Sarkeskorti nigre vestizita portas la tablo del atiko. 
Sur la tablo jacas la matro en sepulto-tuko, 
expozita. La manui sur la pektoro. la kleriko 
marchas dop la tablo. la patro sequas kun agathe. 
Fine, dope, venas alexander portanta la sako. 

Homi venas desinistre. 

La funero-procesiono kolizas kun ta homi meze dil 
strado. Li obstruktas la voyo, klozas la pugni, 

brandisas nepagita fakturi. La sarkeskorti depozas 
la tablo. 

homi. Debaji! 

homulo. La bakisto 

homino. Lokaco-preco 

homi. Pekunio!! 

Li avancas al kadavro, frenezioze traserchas ol. 

kleriko apelas li. Kara kongregaciono! 

homi jetas shifoni a la tero. La kadavro jacas 
nudigita. 

jentilulo nigre vestizita. Nula pekunio—nula 
funero! 

La sarkeskorti abandonas la tablo. 

kleriko sospiras, presas la manuo dil patro. La 
kadavro jacas abandonita en la strado. 

alexander adiras. Li retretas. Lu arachas la vesti 
de sua korpo, kovras la kadavro. 

kleriko sukusas la kapo, ekiras. 

alexander prenas la kadavro en sua brakii. 

homi desaparas portante la tablo. 

le surda e muta staceskas, movas la pavi dil 
strado, exkavas tombo per la manui. 

alexander pozas la kadavro aden la tero. Homi 
spektas del omna fenestri. lissi pazas adsur la 
balkono. 

le surda E muta klozas la tombo. 

portisto Di jurnali retrovenas portante jurnali. La 
traco dil ocidero 

alexander portas la sako sur la shultri. 

portisto di jurnali. La kapo es en la sako! 

agathe genupozas avan at. e xander, kisas lua 
manui. 

l’olda garsono alerte regardas lu. 


KINESMA CENO 


Bersilo. 

la yunino. Dormez, infantulo, dormez, mea amata. 
Klozez tua blu okuli, tu es ya amata. 

Omno es sekur e tacem quale morto kava. 
Dormez, nenecesa esas ke tu esez brava. 

Anjeli de cielo, tam dolca mem kam tu, 

Flotacas al bersilo, ridetas ya a tu. 

Ankore Paradizo esas, mea karulo, 

Quan tempo, ho ve, balde facas nulo. 

Fino dil triesma akto. 

QUARESMAAKTO 


UNESMA CENO 


Magazino. 

Lito. Kandelo sur la tablo. Muro dope. 

agathe desbutonagas sua robo, desligas la hararo, 
prenas skrib-papero, skribas. 

voco. Vespero ante festo! 

agathe faldas la letro, ridetas, portas ol al lito. La 
kandelo vaciletas. 

agathe. Amato 

Bruiso ye la pordo. 

voco. Polisez la shui! 

agathe tresayas, prenas la vesto e sutas. El ridetas, 
presas la letro a sua labii, pensemeskas, ploreskas. 
La kandelo vaciletas. La vesto falas adsur la 
pavimento. 

agathe dormeskas. La muro divenas peizajo. 
Steloza cielo. La kandelo extingesas da venteto. 
Suno e luno levas su. 

alexander stacas ye lafora extremajo dilpeizajo. 
agathe extensas sua brakii. Venez! 
alexander iras direte tra la peizajo ad elua lito. 
agathe donas la letro a lu. 
alexander sideskas apud la lito. Ne plorez! 
agathe. Lilaci 

L’arbori florifas. 
agathe. Vento suflas 
alexander karezas el. Papiliono! 

La horlojo sonas. 
alexander. Mea fato 
agathe. Me sequos tu 
alexander ridetas. Infanto! 

Stelo falas trans la sunlumoza peizajo. 
alexander. Omno diferas 

Kisas el. La peizajo esas desaparinta. La muro 
riaparas. al e xander esas foririnta. La kandelo 
itereflamifas. 

agathe vekas. 

voco. Levez vu! 

La kandelo vaciletas. 

agathe saltas ek la lito, kuras al kabineto, ekprenas 
brancho artifical, presas ol a sua pektoro. 
Printempo! 

La magazino obskureskas. 

La peizajo riaparas, nun griza, monotona. 

alexander vekas sur benko, trovas la sako, kurioze 
regardas ol. 

DUESMA CENO 


Salono. 

lissi jacas sur la sofao. la mediko tenas elua pedi 
en sua gremio. La pupeo sidas sur stulo. 

lissi ventizas su. 

la mediko, pala, havanta kava okuli. Amato 
lissi. Forigez la manui! 
la mediko karezas el. 
lissi pedofrapas lu. 

la mediko tiras morfin-siringo ek sua posho, 
siringagas su. 

lissi ocitas. 

la mediko. Blanka musi!! 
helpanto eniras. 

la mediko pozas manuo aden sua boko, ektiras la 
denti. 

lissi. 01 krulas 
helpanto. Triesma etapo! 

la mediko inklinas su super la pupeo, metas obskura 
orel-binoklo. Gravida 

lissi. Sarko! 

la mediko. Parturo 

Tiras kultelo de sua posho, poniardagas la pupeo. 
helpanto. Pekunio! 

Injektas la siringo aden la kapo dil mediko. 

la mediko falegas. 

lissi shovas lu for la sofao. 

helpanto pozas manuo aden la vestono dil mediico, 
ektiras acioni. Or-mineyi! 

lissi sidigas la pupeo en sua gremio. 

helpanto tranas la kadavro per olua hari. Hari 
restas en lua manui. 

lissi. Mortinta es mortinta! 

helpanto jetas la kadavro ek lafenestro. 

TRIESMA CENO 


Tablo e stulo. 

La sako jacas sur la tablo. alexander sidas sur la 
stulo. alexander apertas la sako. 

la KAPO ekfalas. 

alexander retrotiras su. Mea kapo! 
la KAPO. Mea korpo 
alexander. Ka me mortigesas?! 
la KAPO. L’Ocidero vivas 
alexander. Lu esas pardonata 
Vento-frapo. 

alexander. Lu esas en la tombo 
la KAPO. Expiaco! 

alexander. Me vivas vice lu 


Obskura lanterna lumizesas. 

En olua lum-radio aparas l’olda garsono, 

KOMISARIO, POLICISTI. 

l’olda garsono indikas alexander per la fingro. 
Ocidero! 

komisario arestas lu. 

l’olda garsono levas sua chapelo. Rekompenso 
komisario trovas la sako. La kapo es en la sako! 


QUARESMA CENO 


Korto e jurio. 

klerko e judiciisto sinistre. Avan li la statal 
advokato. La jurio dope. Dextre l’audantaro: la 

HOSTO, LA GASTO, JENTILULI, PROSTITUCATINI, 
MENDIKANTO, PORTISTO DI JURNALI, PORDISTO; 
agathe stacas avan li ye la greto. Avan el, la testo- 
plaso, en ol l’olda garsono. alexander sidas sur 
stulo apud ol. 

JUDiciiSTO, tenante la sako per la manui. La Kapo 
esas pruvo 

la KLF.RKO afirmas per kapsigno. 

JUDiciiSTO. Akuzato! 

alexander regardas lu. 

JUDiciiSTO. Ka vu deklaras vu kulpoza? 
krio. Ocidero! 

AGATHE. No!! 

JUDiciiSTO. Tacez! 

l’olda garsono levas manuo. Me juras 
JUDiciiSTO. ‘Per Deo’ 
l’olda garsono. Amen. 

JUDiciiSTO. Statal Advokato! 
statal advokato staceskas. Sinioro! 
jurio staceskas. 

statal advokato. Homulo mortigesis 
alexander regardas lu. 

STATAL ADVOKATO. Okulo por okulo 
audantaro inklinas su adavane. 
statal advokato. Mort-puniso! 

Sideskas. 

JUDiciiSTO. Akuzato! 

ALEXANDER tacas. 

JUDiciiSTO. La korto nun retretez. 

korto e jurio retretas. La judicieyo vakueskas. 
agathe ed alexander restas sole. 

alexander turnas su, vidas agathe. 

agathe ridetas. Me sequos tu 

al e xander, konfuzigata, sizas sua fronto. 

Lajudicieyoplenigesas. korto e jurio rivenas. 

la yunino aparas en la audantaro, hungregita, 
tenas sua infanto a la sino. 

JUDiciiSTO. Per la nomo dil rejo! 

Omni staceskas. 

JURIO-CHEFO. Kulpoza! 

la yunino prizentas sua infanto al korto. 
Hungreganta! 

komisario retroe tranas el. 

judiciisto. Kondamnita a morto 

Omni sideskas. 

alexander staceskas. 

Taco. 

alexander. Me esis mortigita 
JUDiciiSTO. Nula espritaji! 

alexander prenas la kapo, prizentas ol. Mea propra 
kapo 

Ridegacho. 
krio. Nu! Bonege! 
alexander. Me expiacas 
JUDiciiSTO. La korto ajornesez! 
alexander. Omni esas ocideri 
Tumulto. 

krio. Al dementerio! 

Fino dil quaresma akto. 

KINESMAAKTO 


UNESMA CENO 


Che la Kartomanciisto. 

La kartomanciisto sur la sofao. la yunino sinistre; 
lissi dextre. La stulo opozita a la kartomanciisto 
esas obskura. 

kartomanciisto intermixas la karti. 
lissi tranchas la pako. 

kartomanciisto prenas duimo dil pako en singla 
manuo, pozas li amba facio al tablo. Odio 

la yunino e lissi regardas l’una l’altra. 

kartomanciisto donas la pako a lissi. 

lissi ektiras karto. 

kartomanciisto pozas olfacio adinfre. Ulu es hike! 

lissi levas la manui pro teroro. 

la yunino ektiras kultelo. La kartomanciisto 
obskureskas. 

La stulo lumizesas. 

Li hastas l’unu a l’altru. lissi falas adsur la kultelo; 
la YUNINO shovas ol aden elua pektoro dum ke lissi 
mortale strangulas el. 

La stulo obskureskas. 

Stertorado. 

DUESMA CENO 


Dementerio. 

homi havanta laformi di bestii. helpanto centrale. 
la dementi reptas cirkume. 
helpanto acensas la trono. 
voco, extere. Numero 20 
alexander eniras. 

helpanto pozas krono adsur sua kapo. 
alexander falas, reptas per quarpedi. 

TRIESMA CENO 


Strado. 

l’olda garsono avan la kafeerio. 
PORTISTO DI JURNALI. Mortigo! 
alexander preterpasas duktata. 
l’olda garsono pendigas su. 

QUARESMA CENO 


Karcero. 

Nokto. alexander katenizita. Stango-treliso dope. 
Matidafrapeti. 

agathe enirasportante kandelo. Me salvos tu! 

El asumas lua kateni. 

Taco. 

La pordo apertesas. 
alexander ekiras. 

La stangi lumizesas. 

Jentiluli portante fraki cirkum eshafodo. 

La judiciisto, la statal advokato. 
kleriko eniras. 

agathe ridetas. La chambro obskureskas. La cielo 
aparas. Korkansoni kantata del turmi. 

KINESMA CENO 


Tombeyo. 

Sunlevo. 

alexander eniras portante la sako. 
l’ocidero acensas del tombo. 
alexander donas la sako a lu. 
l’ocidero. La sako esas vakua 
alexander marchas al tombo e decensas. 
La suno levas su. 

l’ocidero extensas la brakii. Me amas!! 

Fino dil kinesma akto. 

UNESMA AKTO 


La studieyo di muzikisto ed inventero di 
instrumenti muzikal. Muzikala kompozur-libri, 
violinuyi, ed altra kozi dissemita omnube. Apud la 
dextra muro, avan gotika fenestro, granda bruna 
pianolo simila ad harmoniumo. Sinistre granda 
fenestro esas super bulvardo, en qua homi ed 
automobili preterpasas dum la tota dramato; ta 
agadon on povas simular per filmo. La muro 
central esas blanka e vakua: sur ol aparas, segun 
instructioni, grand afishi perfilmo, parti dijurnali, 
od reala filmi. sebastian ed olga stacas en la 
studieyo. 

sebastian. Me esas mendikanto che kordio e burso, 
Me nultempe duktos tu al Cafe Astoria! Fripono, qua 
ne juas anjelatre. 

olga, tenas granda bergere palio-chapelo e 
brandisas ol tro avide ek la fenestro. Sur la 
trotuaro, apud stradolumizilo, lietnanto videsas 
regardar tra la fenestro. Me amas tu. Ma quale 
tolerar ol sen kafeo glaciizita e l’envidioza regardeti 
dil siorineto Rosheim? Nur pensez: mea nova 
korsajo! 

El inklinas su delfenestro. 

Me amas tu. Adminime ne regardez me, por ke tua 
kompatinda kordio ne sangifez! Tu esas pos omno 
mea artisto, mea deala proxeneto. 

Eljetas kiso al lietnanto. 

Tu sufros: To esas tua grandeso! Tu kompozos 
simfonio. Ka fitas mea bolero? 

sebastian. Haltez, tu es ankore mea yunino. Kad ito 
esas yusta konkurso? Kontre l’omna kavalriani e 
l’omna blond elevatoristi quale kontre furioz anjeli 
la martiro mustas konkursar. Me ne esas homala! 
Maxim amata Olga! 

Lu iras alpianolo epleas harmonio. 

Ka tu audas la tremolo? A quo kompare esas kolini 
dum printempo. Me rangizas tu alte super omna 
amorantini, super Duse e super la princino di 
Saxonia e Beatrice e... 

Dume OLGA manusignifis tra la fenestro til ke el 
ekfalas flotacante. sebastian extazigis su epleas la 
sequanta melodio e kantas dum ke lu pedalagas: 
‘Mea kordio, ol esas abeluyo.’ Dume turbo asemblas 
su avan la fenestro; en ol esas la konfiterio- 
SENDPUERULO, la JENTILULO PORTANTA CILINDRA 
CHAPELO e POLICISTO. 

Ka tu audas? Me konsolacas vu, kompatinda 
pediranto. Venez ed audez la dolceso di ta chagreno- 
toni. Quale disko-jetanto, flexeble me eksendas tu, 
stradomelodio, al tota homaro. Ka ne semblas, 
quaze me embracis vu...? 

konfiterio-sendpuerulo. Ka vu savas, ke vua 
fiancitino iris ad Apulia? El embarkis brilanta 
espresotreno. Ma el portis lakrimo sur sua farbizita 
cilii kande el kompris ca meringi quin el deziris 
ankore donar a vu... 

JENTILULO PORTANTA CILINDRA CHAPELO. Me esas VUa 
patrono. Ka vu rikonocas me? 

Lujetas ad il burso. 

Me kompras vua genio. Me kompras vua bona 
digesto. Me komendas granda flava afishi por vua 
koncerti. 

Sur la dopa muro aparas granda afisho: ‘la 
GENIOZO MUZIKAL: SEBASTIAN, NEPOTO NATURAL DI 

bach!’ 

Vu esas mea individididuo! 

sebastian. Mizerikordio, sioro! Quon me ultempe 
facis kontre vu! Kompatez me: me esas nenociv 
artisto. Lasez a me mea nefamoz obskureso. Lasez a 
me la tristeso qua flogas me, e quan mea kareta Olga 
lasis a me. Ka vu forsan blasfemas? 

policisto. En la nomo dil lego: vu apartenas al stato. 
La komuna socio reklamacas vu, ma vu ne darfas 
reklamacar hungrego e soleso. 

LA turbo. Liberigo social! 

Sur la dopa muro aparas granda red afisho: 
‘liberigo social! benigneso homal!’ 

policisto. Soleso esas severe interdiktata! Me 
reprimandas vu! Vu mustas omnadie manjar bifteko 
e promenar en la parko! E minimo de laboro, ka ne? 

Homulo klimas adsur la fenestro-solio e desfaldas 
jurnalo tam granda kam su ipsa; lu esas la 
jurnalisto. Lu krias: ‘Sebastian, la santa muzikisto 
dil populo!’ Saminstante aparas sur la dopa muro 
per dika nigra literi de jurnalo: ‘sebastian, santa 
MUZIKISTO DIL POPULO!’ 

jurnalisto. Hura! 

La turbo klamas. Pose dispersas su. Tra la poi'do 
eniras lupus, la terproprietanto. 

lupus. Famoza maestro! 

sebastian. Pardonez, sro Lupus, ne misevaluez me. 
Esez kandida. Me savas, ke me debas sisadek 
«mark»-i a vu. Me laboregas por ol die e nokte. Me 

savas perfekte, ke sisadek «mark»-i por tala vidajo e 
musi sub la lito ne esas tro multa. Ho, me savas 
omno. Nur du plusa yari de pacienteso, sro 
Bonfacanto, lore me finigabos mea quaradek-e- 
sepesma opero! Sro Lupus! 

lupus havas un oreleto ed un tam granda kam 
manuo; ton lasta lu desmetas parolante. Estimata 
maestro! 

Lu tiras pagino skrihita ek la posho dil vestono e 
duras, lektante. 

Me juis vua shokiganta muziko. 

Lu sternutas. 

Pardonez me! Vu donas la maxim granda honoro a 
mea domego. Vu... 

Lu metas nazbinoklo. 

Vu, vu ... me donas mea honorpromiso ke nula 
ushero vartas vu en la koridoro! Atencez, ridez! 
Permisez me ca—jokajo, quale on dicas. Lupus venas 
ad Orfeo, emocanta e ploranta. 

Lu mungas su. 

Kurte, ni esas honestuli, ka ne, bona komercisti, 
maneschome, do ni kunkomercez. Canokte me 
apertos la grand Amerikana mond-kabareto por 
honorizar vu—en la basamento—por konsakrar vua 
genio. Ka vu deziras plear la nova kansono popular 
pri l’abeluyo po du milioni? 

Ruzoze. 

Nu, po dek milioni? o dekeun milioni? 

Pro ke sebastian ne respondas, lu rapide kuras al 
fenestro e klamas al turbo: 

Publiko! Falez aden mea brakii! Me deskovris la 
maxim granda geniozo! Venez ek via litchambri, 
kontori, e telefon-echopi a la maxim cielala di hori 
teral! 

Nemediate sequas granda tumulto. L’omna bruisi 
dil strado invadas la chambro: sonado di 
automobil-korni, kloshi di tramveturi, klami di 
pueri, kliktado di kateni. L’anunco di lupus aparas 
per brilanta literi elektral sur la dopa muro. Pro 
zelo lupus falas ek la fenestro e la turbo 
triumfante forportas lu. La tumulto diminutas. 
impost-oficiro strohhalm eniras. 

strohhalm. Me serchas sro Sebastian. 

sebastian. Me esas lu. 

strohhalm posturas havante papero-bloko quan lu 
tranas per brueto. Vua unesma, familial, e duesma 
nomi! 

sebastian. Sebastian! 

strohhalm. Atencez. Me esas autoritato. Ka vu 
deziras dicar, ke vu esas ja tam granda kam Charlot 
o Goethe, qui havas nur unika nomo? Vua qualesi, 
sioro! 

sebastian indikas per fingro la kasqueto striizita 
verde e rede di strohhalm. Quo signifikas ta 
uniformo? 

strohhalm. L’imposto-kontoro, sioro. La vera povo. 

sebastian forprenas la kasqueto epozas ol adsur sua 
propra kapo. Ka nun? 

strohhalm. Vu uzurpas del publika homo qua me 
esas! Ka vu agnoskas ke to esas lese-majeste kontre 
la guvernerio dil populo? 

sebastian. Nun me povas taxar vu! 

strohhalm. Vu havas revenuo de dek milioni. Vu 
volas fraudar la guvernerio. 

Lu apertas sua ledra rezumuyo. 

Voluntez pagar kelke akonte ante canokte! 

sebastian jetas la verda kasqueto ek la fenestro. En 
la nuna tempo me ankore kolokas mea pekunio en 
Europa Enkorpigita, en infanti, bir-gobleti, e kamizi. 
Cainstante mea kapitalo ankore restas en la poshi dil 
jentiluli Mastro Buchisti e lia Dorlotanta Yunini. 

Duktas lu alfenestro ed apertas ol. 

La publiko esas extere! 

Quik la turbo itere esas avan lafenestro e recevas 
strohhalm, qua klimas klamante ek la fenestro. 
Lua kasqueto esas jetita adibe ed adhike, lu ipsa 
esas pecigita. 

strad-oratoro klimas adsur la fenestro-solio, qua 
de nun esos tribuno. Kamaradi! Exteri! La honoro di 
nia laboristi esas atakata! La meskina stat-autoritato 
havas ... nia miraklo-homo... 

La turbo joyegas, klamas: ‘Sebastian! Nia santulo! 
Nia kamarado!’ 

Samatempe ta vorti aparas lumizita sur la dopa 
muro. Dume sebastian absorbeskas en sua muziko 
quaze nulo eventabis, e pleas per sua pianolo la 
melodio di: ‘Mea kordio, ol esas abeluyo,’ 
akompanas su per la vorti: 

La mondo, ol esas klubo di militisti 
Ed en ol homi esas frati! 

JENTILULO PORTANTA CILINDRA CHAPELO. Atencez, vi 
homi, la maxim granda muziko dil yarcento! La 
pumpistaro pleas fanfaro! 

Fanfaro de kelka trumpeti dope. La turbo ululas. 
Lu, via liberiganto— 

Kelka voci: ‘Hura!’ 

—aparos en la mond-vodevilo canokte, enireyo an la 
stradeto di Rati, pleo komencas ye duadek kloki. 

Fanfaro. 

Reduktit admiso-pago por organizuri di veterani e 
grupi dedikata al amo por la homaro! 

Fanfaro. La fenestro klozesas. olga ridetante 
eniras, la hararo desligita. balono eniras dop el, 
obeza, redatra, havanta kurte tondita hararo, 
pintizita barbo, ed okuli brilanta e salianta. 

OLGA, per embraco-gesto. Sebastian, me amas tu, me 
adportis lauri por vu de Grekia. Ha, me obliviis 
mencionar, ke me mariajis me kun la viro qua 
maxim multe amas me, e nur pro ta motivo! E ka me 
ne esas tua zeloza fanatiko? Ka tua chagreno qua 
ecitas la mari e sendas la kordii homal adsupre a 
cielo? 

sebastian kisas elua manuo. balono pazas avane e 
rigide reverencas. 

Mea spozulo, Balono, plue valoras a tu kam naciono: 
lu esas tua amiko! 

balono reverencas. 

Lu amas me nur por atingar tu. Lu es la maxim... 

balono, manuo sur la kordio. Me pregas, siorino, ne 
esforcez, me ipse agos. 



A SEBASTIAN. 


Me esas ... me esas la chefa fotografisto di Kairo. Me 
esas anmo-fotografisto, to esas, me povas eternigar 
vu sendolore; vu vivos en l’okuli ed en la memori dil 
homaro. Vu ipsa, tamen, desaparos, vua chagreno, 
vua imensa e stupida artisto-dezirego desaparos. Vu 
divenos nemortiva segun la maxim kemikala senco 
dil vorto—arjento-broma papero e hidrogen-oxido; 
kurte: me filmigos vu. Sendolore—ho, tante 
sendolore! Vu vivos eterne ma vu esos permisata 
obliviar; vu havas l’avantajo qua mankis mem a la 
heroi di Homeros, mea nobla ancestri en Orkus— 

Reverencas. 

—vu oblivios—Olga, mea spozino, e vu ipsa anke, 
mea amiko. Ma vua arton me dissemos tra la 
mondo. Un questiono: Ka vu ne ja facis testamento? 

sebastian. Nu, ma, ka me mustas, quale on dicas, 
poke mortar? 

balono. Se vu deziras tale dicar, yes, forsan poke. 

Dume olga sideskis sur kanapeo e signas a balono. 
Lu iras vers el. 

OLGA. Facez ol, Sebastian, lu amas me. 

balono. Konsentez, mea amiko. 

Lu atingis olga e pozas brakio cirkum elua tayo. El 
embracas lu. balono duras parolar a sebastian. 

Me simpatias omna granduli. Quankam me ya 
desestimas arto ipsa, la rotacado dil tero... 

balono ekiras l’embraco di OLGA, tiras fonografilo 
ek valizeto, pozas fonografuro adsur ol, tensas ol, e 
rapide retroiras aden la brakii di olga. 

fonografilo. La rotaco dil tero esas to di 
automat.. .mat.. .ma.. .rrr... 

balono. Vartez dum instanto. 

Lu itere saltas del kanapeo e ritensas la 
fonografilo. Pose retroiras ad olga quale antee. 

fonografilo. ...mato. La piktisto piktas sintezi sur la 
muro. La poeto opinionas, ke lu atingos Deo per ali 
vortala, ma ka la borgezo paganta la fakturo 
demandas, demandas...a...a... 

La fonografilo itere haltas. balono, qua dume 
absorheskis en un de la kisi di olga, tresayas, 
hastas al fonografilo e ritensas ol per ta vorti: 
‘Vartez dum instanto!’ 

...to? La borgezano deziras entuziasmeskar por plu 
bone dormar. Lu deziras mashini—patentizita, 
diplomizita, premiizita ... do me desestimas arto qua 
krias a cielo e ne konsideras digesto ... ttt... 

balono staceskas. La fonografuro hike finas. Tro 
trista. Tante interesiva! Me pregas, un plusa 
sekundo. Regardez quale nia komuna deino joyas! 
Ka vu ne joyas pri la joyo quan me donas ad el? Nun 
sato. Akomerco! 

Lu ektiras sua burso. 

Incidente, ka vu savas, ke vua populara kansono 
esas plajiuro? Dum l’ero di sentimentaleso ol esis 
kantata da prostitucatini ed abeli. Ma to ne 
importas. Vu esas geniozo. La pumpistaro konfirmis 
ol per fanfaro. Vu ganas honorario di dekeun 
milioni; to ne esas multa dum ero en qua struchi 
vendas lia plumi ed Olga, nia amato, portas nula 
chapelo. Donez a me vua anmo, kad vua artist-anmo 
po duadek milioni? Nu, ni dicez, ka po duadek-e- 
kin? Pos omno, Olga ya amas vu! 

OLGA. E fidele til la morto dil anmo! 

sebastian. Ne plus koaktita vivar! Ne plus luktar 
kontre nedormiveso, portar surtuto di qua omni 
vidas la frotiteso. Ne plus koaktita deziregar, fular 
pianoli, e manjar la pedi di bovyuno en raguto: 
beateso, mea dolca anjelo Balono, e sennoma! 

Lu embracas balono. balono tiras tufo de bank- 
bilieti ek sua burso e donas oli a sebastian. 
Saminstante, duadekekin bruna bank-bilieti 
aparas sur la dopa ekrano. 

balono extensas su avan sebastian. Incidente, ka vu 
ja vidis mea nova kol-ligilo? Silko de Lyons. Bona 
komprajo. E mea kravato-pinglo? La maxim granda 
diamanto en la mondo: ol reflektas la pluvarko e 
l’omna fonteni di Versailles. Ma ico ... regardez 
atenceme ... ol eventas sen doloro, quale vua anmo 
movas aden ca mikra lenso dil fotografilo, ibe sub 
mea kamizo-fronto.... Tote sendolor operaco: 
bonvole mortez e respirez vua anmo precoza aden 
mea fotografilo.... 

sebastian falas feble aden la brakii di balono. 

Talamaniere. Ni heredas nia libereso ed anke lua 
muziko. Ni esos milionozi.... 

balono arachas la bank-bilieti del rigida e klozita 
pugno di sebastian. 

OLGA. Permisez me lakrimifar nur tri lakrimi! 

balono. Lu mortis per hipertrofio dil cerebulo. 

OLGA. Permisez me esvanar unfoye pluse, me debas to 
a ta qua nun obliviesas, ma anke al audantaro. 

El reverencas gracioze. 

Kurteno. 

DUESMA AKTO 


La sama chambro del unesma akto, ma vice 
pianolo esas giganta buxo di fotografisto; vice la 
partiticioni esas kadri por fotografuri, boteleti, e 
Yomna acesoraji di studieyo di fotografisto. Sur la 
dopa muro ta anunco lektesas: 

ANMO-FOTOGRAFADO 
UN MARK DUADEK PO DEKEDU ICOPIURI 

La kurteno acensanta revelas balono, qua portas 
blanka tuniko e genupozas avan olga, qua stacas 
apud la fenestro traregardante. 

balono, la manuo sur sua kordio. Nu, do, amez me! 

OLGA. Ho neimitebla deziregado! Ube esas Sebastian? 

balono. Tu insultas me! 

OLGA. Sebastian foririnte! La steli ploras. Ube tu esas? 
Ho nekonocato, kande tu forraptos me? 

balono. Me ne devis mortigir lu. Quante posedo 
profitas me; muliero amas nur per dezirego. Mem 
hodie karceri esas tro humida. E reumatismo esas 
heredal en mea familio. Ma quo povas eventar a me? 
Mortigar e sustraktar anmi ne esas krimino, ka ne? 
Me ne furtis un moneto-peco de lu, me furtis nur lua 
blond amorantino, e lo ne esas krimino! Okuli 
forturnita pro shamo, homi e la lego ignoras ta agi. 

OLGA, reveme, apud la fenestro. Tua obskura lokli 
quale obskura cedri sur la Kaukazo. Me esis la 
blanka nimfo en la lageto di tua okuli. 

Pasas al spegulo. 

Ka me esas belega? Ta qua posedas me ne vidas mea 
beleso! La vinkita muliero esas nur blonda, ma ora 
esas la muliero quan on deziregas. Lasez me irar, 
lasez me fugar! Trans la mortinta monti di realeso 
vers la flamifanta nubi di dezirego. 

Quale en l’unesma akto, la rigida lietnanto aparas 
en la strado e manusignifas. El inklinas su ek la 
fenestro. 

balono. Tu volas trompar me! Nefideleso! Jaluzeso 
kriachas en mea sango. Me imperas tu: amez me! 

OLGA. Me deziras navo-vehar sur la Nilo sub la pedi dil 
Sfinxo! Kad esas vera, ke Sebastian ne esas 
mortinta? 

balono. Lua anmo esas hike. 

Lu batas sua kamizo-fronto. 

Ca mikra fotografilo esas mea buxo di Pandoro 
plena de dubiti infernal. Canokte me mustas 
retrodonar lu a tu, tua Sebastian; me lasos ke lu 
riviveskez en la Mondo-vodevilo. 

Nove spozigita duo eniras, la nova spozulo 
portanta nigra frako e longa reda ganti; la nova 
SPOZINO portanta stradorobo e nur mirtokrono en 
la hararo. Saminstante la afisho sur la dopa muro 
flagrasper diversa kolori. 

nova spozulo. Kad on povas hike nemortiveskar? 

La nova spozino ridetachas. 

balono. Per irga posturo. Kad vi preferas un en 
dokumentaro o sur tresto? Kad vi deziras busto o 
plena-vizajo o sidante o stacante? 

nova spozulo. Kad vere nemortivigita? 

balono. Til la lasta gravideso e parturo! 

nova spozino regardas adinfre sua korpo. Ho ka vu 
povas ja vidar? 

nova spozulo. Do. Nula stacala portreti. Nu, ma 
busto aparas senkapigita! 

balono. Iluzionala gilotino, quale on dicas! Ma tote 
sendolora. Ultre to, me vendas famo; vua kapo 
pendos en omna butik-fenestri ed en albumi ek reda 
plusho. Mem via nepoti karezos vi per 
marmeladizita fingri: vi esos nemortivigita. 

nova spozino. Ka vu anke facas anmo-fotografado? 

balono. Nur di geniozi. Altre ol ne valoras. 

nova spozino. Felix es geniozo. 

nova spozulo. Ma me preferas retenar mea anmo. 

balono. Kad vu esas forsan muzikisto? 

nova spozulo. Me nur povas yodlar. 

nova spozino. Certe! En lua fako lu es geniozo. 

Dume OLGA transpasis al kanapeo e frenezioze 
signas. spozulo remarkas el e proximeskas el 
sekrete de Yaltri. 

nova spozulo, a sua spozino. Amalia, tu marveloza 
yunino! Uldie ni single mustas sole mortar. Ni 
mustas sole lasar ni nemortiveskar. Spozigita homi 
forsan dormas en la sama lito, ma en aparta sarki.... 

Lu nun atingas olga. El jetas kiso a lu. Lu quik 
hastas ad el e sizas elua mami. 

OLGA. Karulo, ka vu deziras fugar kun me? On 
prizentas la maxim bona ostri en Chicago sur la 
teraso dil Palaco Hotelo. Ho mea dezirego! 

nova spozulo. Ho mea murmurant anjeleto, vua 
delikata brakieti esas quale frajil aleti. Ni povus dum 
la printempeto flugar a la kolineto. 

Lu yodlas. 

olga. Beateso. 

balono okupas su per sua aparati. Dum la supra 
ceno lu blotisabis sub la nigra tuko. La nova 
spozino restis rigide regardante lafenestro, en la 
koketa posturo quan lu donis ad el. Antee, lu 
querabis lua fonografilo, qua kontinue bramas: 
‘Ridetez, me pregas! Agreabla expresuro, me 
pregas!’ 

nova spozino subite staceskas. Karl, me timas! Me ne 
volas! Me esas abandonita! Ube esas la policisti? 

El violentoze apertas la fenestri. 

Ocido! Ocido! Lasez me, vu nemortiviganto, vu 
anmo-mortiganto! Vu es kalva! 

turbo asemblas su en la strado. lupus klimas 
adsur lafenestro-solio ed diskursas. 

lupus. Ube es Sebastian? Li forprenis mea kapitalo! 
Me vane konstruktis vodeviloteatro! Lu esas 
mortigita! Mea dekeun mili—ed ante nun la 
programi esas imprimita! 

Dope aparas la afisho dil unesma akto. balono 
rapide renversas la fotografilo, queras la pianolo 
de angulo, sideskas avan ol, e pleas la kansono pri 
l’abeluyo. Omnu esas ravisata. 

balono. Jentiluli! Kamaradi! Envidiema enemiki dil 
nuna stando! Kad vu audis la geniozo plear? Kad lu 
es mortinta? Me negas to. Lupus esas difamanto! 
Tamen, forsan lu ya esas mortinta: ma canokte me 
igos la Maestro riviveskar! 


95 



Dope aparas la nova anunco: ‘rivivigado dil 
MORTINTO! ARTO ETERNE VIVAS! SEBASTIAN, DEO POR 
LA BORGEZARO!’ 

Venez, vi omna, al gala-festo canokte! 01 komencas 
nun! Sebastian, riviveskez! Me vokos ol trifoye—tam 
balde kam l’omna bilieti esas komprita che la 
kontoro.... 

lupus, inklinanta su al orelo di balono. Bona 
komerco! Ka ni asociez ni? 

fonografilo, preparata da balono. La pleo 
komencas! La geniozo dormis til nun. Lu inventis 
nova simfonii. L’inspirata amorantino Olga jus 
retrovenis de sua voyajo mieltempal a la monti 
Gaurisankar! 

sebastian aparas per filmo sur la dopa muro. Olga, 
amatino, donez a me chagreno! Lasez me sufrar! 
Ube esas soleso? Homi, homi, sempre ed omnube! 

OLGA. Esis dezirego qua retrovokis tu, dezirego qua 
itere morge mortigos tu, mea eterne amata viro! 

La pumpistaro pleas la trumpet-fanfaro. La 
POLiciSTO/me eniras, kisas el eforportas el. 

Kurteno. 

L’Adicion-mashino, Ceno Quar 
Unesma pleo 



L’Adicion-mashino, Ceno Quar 

L’Adicion-mashino 

Dramato en 7 ceni 
Elmer Rice 


1923 


ROLI 


SIORULO ZERO 

SIORULO KIN 

SIORINO ZERO 

SIORINO KIN 

MARGRITA MARIA MABEL MOORE 

SIORULO SIS 

LA PATRONO 

SIORINO SIS 

SIORULO UN 

POLICISTO 

SIORINO UN 

JUDY O’GRADY 

SIORULO DU 

YUNULO 

SIORINO DU 

SHRDLU 

SIORULO TRI 

KAPO 

SIORINO TRI 

LIETNANTO KARLO 

SIORULO QUAR 

JO 

SIORINO QUAR 



Ceno Un—D ormchambro 
Ceno Du— Kontoro 
Ceno Tri—S alono 

Ceno Sep 


Ceni 

Ceno Quar—J udicieyo 
Ceno Kin—T ombeyo 
Ceno Sis—A greabla Loko 
-Altra Kontoro 

CENO UN 


CENO: Dormchambreto havanta ‘akonto’ lito 
[komprita per akonto ], tirkesto, e stuli. Leda lumizilo 
elektral super la lito havante un lampo brileganta e 
nuda. Un mikra fenestro, la rulskreno adsupre tirita. 
La muri paperizita perpagini kovrita per kolumni de 
numeri. 

sro zero jacas sur la lito,facio kontre l’audantaro, 
lua kapo e shultri videbla. Lu esas dina, ftavpala, 
mikalva. siorino zero stacas avan la tirkesto ed 
aranjas sua hararo por la nokto. El evas 45, havas 
akuta traiti, griza strii en la hararo. El esas 
senforma en kotona noktorobo havanta longa 
maniki. Elportas shui, super qui falas la laxa kalzi. 

SIORINO zero ( desligas la hararo ): Me tedesas pri ta 
filmi pri 1 ’ Westo. Ta omna bovgardisti kavalkas 
omnube e ludas per kordi. Me tote ne prizas to. Olti 
tedas me. Me ne komprenas pro quo li ne pleas plu 
multa rakonti quale Pro dolc amoro. Me prizas ta dolc 
amo-rakonti. Li es bon e sana. Siorino Dekedu dicis a 
me nur hiere, ‘Siorino Zero,’ dicas el, ‘to quon me 
prizas es un de ta sana rakonti, havanta dolc e simpla 
amo-rakonto.’ ‘Tu es justa, siorino Dekedu,’ me dicas. 
‘Es to quon me anke prizas.’ Li pleas tro multa 
Westala filmi che la Roziero. Me tedesas pri li. Me 
pensas, ke ni ireskos a la Peter Stuyvesant. Li havas 
bona programo ibe merkurdie nokte. Esas komedio di 
Plumpo Delano titulizita Marmalada. Siorino Dekedu 
dicas pri ol a me. El dicas, ke ol es histeriale drola. Li 
piknikas en la ruro e li sidigas Plumpo apud celibino 
havanta granda boko. Do lu iracas e kande el ne 
atencas lu kaptas rano e faligas ol aden elua muslo- 
supo. E lore ke el manjas la supo la rano saltas ek ol 
direte aden elua boko. Quanta ridego! Siorino Dekedu 
dicis a me ke el tante ridis ke el preske esvanis. Lu ya 
povas facar jokaji. E li havas ta granda filmo di Gracio 

Kareto, Lakrimi di matro. El es dolca. Ma me ne 
prizas elua vesti. Li havas nul stilo. Siorino Non dicis a 
me ke el lektis en Filmlando ke el ne lojas kun sua 
spozo. E lu esas elua duesma. Me ne savas, ka li 
divorcas o nur separas su. On ne supozus to per vidar 
el sur la ekrano. El aspektas tante dolc ed inocenta. 
Forsan to ne ’s vera. On ne devas kredar omno lektata. 
On dicas ke ul milionozo de Pittsburgh amegas el e 
pro to el ne lojas kun sua spozo. Siorino Sep dicis a me 
ke sua bofratulo havas amiko qua frequentis la sama 
skolo kam Gracio Kareto. Lu dicas ke elua nomo tote 
ne ’s Gracio Kareto. Elua justa nomo es Elizabeth 
Dugan, lu dicas, e ta omna naraci pri el gananta kin 
mili omnasemane es sensencaji, lu dicas. El ’s tamen 
dolca. Siorino Ok dicis a me ke Lakrimi di matro es la 
maxim bona filmo quan el facis. ‘Ne omisez spektar ol, 
siorino Zero,’ el dicas. ‘01 ’s dolca,’ el dicas. ‘Nur dolc e 
sana. Plorar!’ el dicas, ‘me preske ploris til morto.’ 
Esas en ol parto kande ul granda kanalio de Anglia—e 
lu es mariajita—ed el es simpla ruranino. Ed el preske 
ameskas lu. Ma el sidas en la gardeno, uldie, ed el 
regardas adsupre ed ibe es elua matro regardante el, 
direte del nubi. Do tanokte el klefklozas la pordo di 
sua chambro. E yes ya, kande omnu ’s en sua lito, yen 
venas ca granda kanalio de Anglia e kande el ne lasas 
lu enirar, quon lu facas ma apertas la pordo per 
pedofrapo. ‘Ne omisez spektar ol, siorino Zero,’ 
siorino Ok dicis a me. 01 esas che la Peter Stuyvesant 
merkurdie nokte, do ne dicez a me ke tu volas irar al 
Roziero. Le Ok spektis ol en l’urbocentro che la 
Strand. Li ofte iras al urbocentro. Quale ni—nule! Me 
supozas, ke kande ol fine venas al Peter Stuyvesant ta 
parto pri apertante la pordo per pedofrapo esos 
extirpita. Quale li extirpis ta granda ceno en kabareto 
en La preco di vertuo. Li ya agas krude en la filmi 
nuntempe. ‘Ne es loko por yunino,’ me dicis a siorino 
Dekeun recente. E kande li fine venas hike la duimo di 

ol es extirpita. Ma tu ne irus al urbocentro—ne se 
sovaja kavali tranus tu. Tu vartos til ke li venas hike! 
Nu, me ne volas vartar, ka tu komprenas? Me volas 
spektar li kande l’omnu altra spektas li e ne monato 
plu tarde. Nu, ne dicez a me ke tu ne havas sat multa 
pekunio. Tu povus trovar sat multa pekunio, ya, se tu 
dezirus. Me vidas ke tu sempre havas sat multa 
pekunio por irar al bul-ludo. Ma por ke me havez 
bona tempo, lore ol sempre es: ‘Me ne havas sat multa 
pekunio, me mustas spareskar.’ Ne tante multe tu 
sparos! Me laboras tro multe nun por esar solventa, e 
tu parolas pri sparar. (El sideskas adsur stulo e 
desmeteskas sua shui e kalzi .) E ne parolez pri 
fatigeso. ‘Me laboris multe dum la tota dio. Dufoye en 
la metroo diale es sat multa por me.’ Fatigita! Quon tu 
dicas pri fatigita? Quo pri me? Skurante pavimenti e 
koquante tua repasti e lavante tua sordida vesti. E tu 
sidas sur stulo dum la tota dio ed adicionas numeri e 
vartas kin kloki. Es nula kin kloki e duimo por me. Me 
ne vartas nula siflilo. Me anke ne havas nula vakanci. 
E pluse me anke ne havas nula pag-envelopo 
omnasaturdie nokte. Me volas saveskar quo divenus 
tu sen me. E quon me havas per to?—laboregante til 
morto por facar hemo por tu. Quo por me, me volas 
saveskar? Ma esas mea propra kulpo, me supozas. Me 
esis folo mariajar me kun tu. Se me havabus raciono, 
me konocabus to quo tu es de komenco. Me deziras, 
ke me rifacez omno, me dicas lo. Tu esis facor mirakli, 
tu esis! Tu ne esis duror longe kom kontisto—ho no, 
ne tu. Nur vartez til ke tu komencabus—tu ostentus ad 
omnu. Esis nula travalio en la butiko tro grand por tu. 
Nu, me vartas—vartas por ke tu komencez—ka tu 
komprenas? Esas tre longa vartado, ya. Duadekekin 
yari! E me vidas nulo. Nulo eventas. Duadekekin yari 
en la sama travalio. Duadekekin yari morge! Tu es 
fiera pro to, ka ne? Duadekekin yari en la sama 
travalio e nultempe absentis dum un dio! To ’s ulo pri 

quo fiereskar, ka ne? Sidar dum duadekekin yari sur 
la sama sidilo, adicionante numeri. Quo pri esar la 
direktanto dil butiko? Me supozas ke tu obliviis pri to, 
ka ne? E me che hemo hike regardante la sama quar 
muri e laboregante til morto por facar ni solventa. Sep 
yari depos ke tu havis augmento di salario! E se tu ne 
ganos ol morge, me parios dolaro ke tu ne havos sat 
kurajo por demandar ol. Me ne selektis multo kande 
me selektis tu, me dicos al mondo. Tu ne es multo pri 
quo fieresar. ( El staceskas, iras al fenestro, e levas la 
rulskreno. Kelka fenestri lumizita esas videbla trans 
la korto. El ekregardas dum instanto.) El ne 
promenos canokte, tu povas esar certa pri to. Ed el 
anke ne plus promenos nokte. Ne en ca domo 
adminime. ( El turnas su del fenestro.) Ta mal 
debochantino! Imaginez, ke el venas por lojar en 
domo apud respektinda homi. Li devis kondamnir el a 
sis yari, ne a sis monati. Se me esus judiciisto me 
kondamnus el por la tota vivo. Debochantino quale el. 
(El proximeskas la lito e stacas ibe dum instanto.) Me 
supozas, ke tu regretas ke el foriris. Me supozas, ke tu 
prizus sidar che hemo omnanokte e spektar elua 
agado. Tu es ulo pri quo fieresar, tu es! ( El klimas 
adsur la lito por ekswichar la lumizilo.... Febla radio 
di lunlumo brilas del korto. La duformi esas obskure 
videbla. siorino zero enlitigas su.) Tu plu bone ne 
komencez per homini, se tu savas to quo es bona por 
tu. Me toleris multo, ma me ne toleros to. Me 
laboregas dum duadekekin yari, facas hemo por tu e 
nula profito de to. Se tu esus irga sorto di viro tu 
havus decanta travalio nun e me havus ula komforto 
de mea vivo—vice esar nur sklavo, lavante poti e 
stacante apud la varmega fornelo. Me toleris ol dum 
duadekekin yari e me supozas ke me mustos tolerar ol 
dum plusa duadekekin. Ma tu ne komencez irgo per 
homini— (El duras parolar dum ke la kurtenofalas.) 

(Kurteno.) 

CENO DU 


CENO: Kontoro en granda butiko. Parieti ligna e 
vitra. Meze dil chambro esas du alta skribtabli dorso 
an dorso. An l’una skribtablo esas zero. Opozite a lu 
an Yaltra skribtablo, anke sur alta sidilo, esas 
margrita maria mabel moore, nebela, mezeva 
homino. Li amba portas verda okulklapi e papera 
maniko-shirmivi. Pendanta lumizilo elektral lumizas 
la du skribtabli. margrita laute lektas numeri de 
amaso depapera bendi quajacas avan el. Dum ke el 
lektas la numeri, zero enskribas oli adsur granda 
pagino quadrata havanta linei quajacas avan lu. 

margrita ( lektas laute ): Tri nonadekeok. 
Quaradekedu centimi. Dolaro kinadek. Dolaro 
duadekekin. Du dolari. Triadekenon centimi. 
Duadekesep kinadek. 
zero ( neafable ): Plu rapide, ka ne? 
margrita: Pro quo hastar? Morge es altra dio. 
zero: Ha, vu maladigas me. 
margrita: E vu plue maladigas me. 
zero: Durez. Durez. Ni perdas tempo. 
margrita: Do ne esez tante imperema. (El lektas .) 
Tri dolari. Du sisadekenon. Okadekeun kinadek. 
Quaradek dolari. Ok sepadekekin. Qua vu supozas ke 
vu esas, he? 

zero: Ne suciez pri qua me esas. Vu atencez vua 
laboro. 

margrita: Ha, ne imperez me tante multe. Sisadek 
centimi. Duadekequar centimi. Sepadekekin centimi. 
Dolaro kinadek. Du kinadek. Un kinadek. Un kinadek. 
Du kinadek. Me ne devas tolerar to de vu e fakte me 
ne toleros to. 
zero: Ho, ne parolez. 

margrita: Me parolos tam multe kam me deziras. 
Tri dolari. Kinadek centimi. Kinadek centimi. Sep 

dolari. Kinadek centimi. Du kinadek. Tri kinadek. 
Kinadek centimi. Un kinadek. Kinadek centimi. 

(El duras, inklinanta su super la bendi e 
transferante oli de l’una amaso al altra. zero 
inklinas su super sua skribtablo okupata per skribar 
la numeri .) 

zero (sen regardar adsupre ): Vu maladigas me. 
Sempre babilas pri ulo. Parolas, parolas, parolas. 
Quale omn altra homini. Homini maladigas me. 

margrita ( okupata per la bendi ): Qua vu pensas ke 
vu es, irgakaze? Imperar me. Me ne devas tolerar to 
de vu, e fakte me ne toleros to. 

(Lz' amba atencez lia laboro, nek Yunu nek Yaltru 
regardas adsupre. Sempre Yunu zumas numeri dum 
la diskurso dil altru.) 

zero: Homini maladigas me. Eli omna similesas. La 
judiciisto kondamnis el a sis monati. Quon li facas en 
la karcero industrial? Sensheligar terpomi. Me 
supozas, ke el iracas pri me. Forsan el esforcos 
mortigar me kande el esos liberigita. Me devas 
atencar. Ho ya—Yunino Mortigas Trompero. Jaluza 
Spozino Mortigas Rivalo. On ne povas dicar, quon 
homino facos. Me devas atencar. 

margrita: Me maladeskas pro to. Sempre plendas 
pri ulo. Nultempe decanta vorto ek vu. Ne mem 
quanta kloki. 

zero: Me supozas, ke el ne audacus probable. 
Forsan el mem ne savas, ke esis me. On ne imprimis 
mem mea nomo en la jurnalo, la granda nulfacanti. 
Forsan el esis antee en la karcero. Debochantino quale 
el. El portis nulo, tafoye—nulo ma kamizo. (Lu rapide 
regardas adsupre, pose itere inklinas su .) Vu 
maladigas me. Me maladeskas per regardar vua 
vizajo. 

margrita: De’, ka ta suflilo nultempe suflos? Vu ne 
esis sempre quale nun. Ne mem bon jorno o bon 

vespero. Me ne facis irgo kontre vu. Esas ta yunini. 
Sempre sen korseti. 

zero: Vua vizajo flaveskas. Pro quo vu ne farbizas 
ol? E1 farbizis su tafoye. Sur la vangi e sur la labii. E ta 
blua materio sur sua okuli. Nur sidis ibe en kamizo 
farbizante su. E marchante en la chambro e la gambi 
nuda. 

margrita: Me deziras esar mortinta. 
zero: Me esis damnita folo, lasar la spozino 
reprochar me. El devas havar sis monati omnakaze. 
La debochantino. Lojar en domo apud respektinda 
homi. El ankore lojus ibe se le spozino ne reprochis 
me. Damnez el! 

margrita: Me deziras esar mortinta. 
zero: Forsan altru lojos ibe. De’, to esus bonege. Ma 
la spozino nun atencas me. 
margrita: Ma me timas facar to. 
zero: Vu devas translojar a ta chambro. 01 es plu 
chipa kam ube vu nun lojas. Me devas informar vu pri 
ol. Me ne intencas sempre plendar pri vu. 
margrita: Gaso. L’odoro di ol maladigas me. 

(zero regardas adsupre e tusetas .) 
margrita ( tresayante regardas adsupre ): Quon vu 
dicis? 

zero: Me ne dicis nulo. 

margrita: Me opinionis, ke vu dicis ulo. 

zero: Vu opinionis nejuste. 

(Li itere inklinas su super lia laboro .) 
margrita: Dolaro sisadek. Dolaro kinadek. Du 
nonadek. Un sisadekedu. 

zero: Pro quo informar vu per la diablo? Nula 
posibleso ke vu oblivius tirar la kurteno! 

margrita: Se me demandas fenolo, li forsan 
questionus. 

zero: Vua hararo grizeskas. Vu ne plus portas ta 
korsajo havanta la bas kolumo. Kande vu inklinis su 
por kolektar ulo— 

margrita: Me deziras, ke me savus to quon me 
devas questionar. Yunino Drinkas Merkurio pos 
Noktala Partio. Homino Saltas a Morto del Dekesma 
Etajo. 

zero: Adube el iros kande el liberigesos? De’, me 
dezirus renkontrar el. Pro quo me ne iris adibe dum ta 
nokto kande la spozino iris a Brooklyn? El nultempe 
saveskabus. 

margrita: Me vidis Gloria Swanson facar to. Ma ube 
me obtenus pistolo? 

zero: Me supozas, ke me ne havis sat multa kurajo. 
margrita: Me ’s certa, ke vu takaze regretus, ke vu 
esis tante desafabla a me. Ma quale me savus? Forsan 
vu ne regretus. 

zero: Kurajo! Me havas tam multa kam irgu. Me es 
decanta, me es. Me es mariajita viro e me es decanta. 

margrita: Omnakaze, pro quo me ne darfas vivar? 
Me es tam bona kam irga altru. Me es tro rafinita, me 
supozas. To ’s mea problemo. 

zero: Tafoye kande la spozino havis pulmonito e me 
pensis, ke el mortos. Ma el ne mortis. La fakturo dil 
mediko esis okadekesep dolari. (Regardas adsupre .) 
He, vartez dum instanto! Ka vu ne dicis okadekesep 
dolari? 

margrita (regardas adsupre ): Quo? 
zero: Kad esis to lasta okadekesep dolari? 
margrita (lektas la bendo ): Quaradekedu kinadek. 
zero: Nu, me eroris. Vartez dum minuto. (Lu 
okupas super efacilo .) Nu, bone. Durez. 

margrita: Sis dolari. Tri dekekin. Du duadekekin. 
Sisadekekin centimi. Dolaro duadek. Vu parolas a me 
quaze me es sordideso. 

zero: Ka me povus mortigar la spozino sen ke irgu 
saveskus? En la lito ulnokte. Per kapkuseno. 
margrita: Antee me opinionis, ke vu prizis me. 
zero: Ma on deskovrus. Li havas metodi. 

margrita: Ni esis antee tante agreabla ed amikal 
kune, kande me komencis hike. Vu parolis kun me 
tatempe. 

zero: Forsan el balde mortos. Me remarkis, ke el 
tusis cajorne. 

margrita: Vu antee parolis a me pri omna kozi. Vu 
intencis ostentar ad omnu. Tamen, vu ankore sidas 
hike. 

zero: Lore me povus facar irgo quan me dezirus. 
Ho, ya! 

margrita: Forsan ol ne es vua manko pos omno. 
Forsan se vu havabis justa sorto de spozino—ulu 
havanta multa komuna raciono, ulu rafinita—me! 

zero: Pos omno, me supozas ke me tedesus facante 
nulo. Kerlo deziras havar loko en qua pendigar sua 
chapelo. 

margrita: Me deziras el mortar. 
zero: Ed akompanante homini, on probable 
afliktesus. Forsan perdus la travalio. 
margrita: Forsan vu mariajus vu kun me. 
zero: De’, me deziras, ke me irabis adibe tanokte. 
margrita: Lore me povus livar laborado. 
zero: Multa homini joyus ganar me. 
margrita: Vu povus serchar longatempe sen trovar 
racionoza e rafinita yunino quale me. 

zero: Yes ya, li povus serchar longatempe sen trovar 
stabila gananto quale me. 

margrita: Me supozas, ke me esus tro olda por 
parturar. On dicas, ke ne es sendanjera pos 
triadekekin yari. 

zero: Forsan me mariajos me kun vu. Vu forsan 
esus bona, pos omno. 

margrita: Me es kurioza—se vu ne deziras filii—ka 
—se esus maniero— 

zero (regardas adsupre ): He! He! Ka vu ne povas 
plulenteskar? Quon vu pensas, ke me es—mashino? 

margrita (regardas adsupre ): He, quon vu volas, 
omnakaze? Unesme me es tro lenta e nun tro rapida. 
Me supozas, ke vu ne savas to quon vu volas. 
zero: Nu, nulo plusa. Nur plulenteskez. 
margrita: Me maladeskas pri to. Me demandos esar 
transferita. 

zero: Facez lo. Vu ne povas iracigar me. 
margrita: Ha, tacez. (E/ lektas.) Du quaradekekin. 
Dolaro duadek. Dolaro kinadek. Nonadek centimi. 
Sisadeketri centimi. 

zero: Mariajar me kun vu! Me supozas, no! Vu esus 
tam mala kam ta quan me ja havas. 

margrita: Vu ne sucius se me ya demandus. Me 
forsan ya demandos. 
zero: Me esis folo mariajeskir. 
margrita: Lore me tote ne vidos vu. 
zero: Qua oportunajon havas viro kande homino es 
ligita a sua kolo? 

margrita: Tafoye dum la butik-pikniko—en ta yaro 
kande vua spozino ne povis asistar—vu lore esis 
agreabla a me. 

zero: Duadekekin yari per la sama laboro! 
margrita: Ni esis kuna tadie—nur sidis sub l’arbori. 
zero: Ka la patrono rimemoras, ke esas duadekekin 
yari? 

margrita: Ed irante adheme tanokte—vu sidis apud 
me en la granda furgono. 

zero: Me predicas, ke me ganos grand augmento dil 
salario. 

margrita: Me es kurioza, quale ol esas, esar advere 
kisita. Viri—sordida porki! Ib deziras la senshami. 

zero: Se lu ne donas ol, me iros direte al avana 
kontoro e dicos a lu to quo esas. 
margrita: Me deziras esar mortinta. 
zero: ‘Patrono,’ me dicos, ‘me volas parolar kun vu.’ 
‘Certe,’ lu dicos, ‘sideskez. Havez Korona Korona.’ 
‘No,’ me dicos, ‘me ne fumas.’ ‘Quo?’ lu dicos. ‘Nu, 

patrono,’ me dicos, ‘esas tale. Omnafoye kande me 
deziras fumar, me prenas moneto-peco e pozas ol en 
l’olda kalzo. Pekunio sparita es pekunio ganita, tale 
me opinionas.’ ‘Damneble racionoza,’ lu dicos. ‘Tu 
havas saja kapo, Zero.’ 

margrita: Me ne povas tolerar l’odoro di gaso. 01 
maladigas me. Vu povabus kisar me se vu dezirabus. 

zero: ‘Patrono,’ me dicos, ‘me ne tote satisfacesas. 
Me laboras hike dum duadekekin yari e se me restos 
hike me darfas vidar ula futuro por me.’ ‘Zero,’ lu 
dicos, ‘me joyas ke vu venis a me. Me spektas vu, Zero. 
Nulo eskapas mea regardo.’ ‘Ho, me savas lo, 
patrono,’ me dicos. Lo ridigos lu, bone ridigos lu. ‘Vu 
es valoroza viro, Zero,’ lu dicos, ‘e me volas havar vu 
hike kun me en l’avana kontoro. Vu ne plus adicionos 
numeri. Lundie matine vu movas adhike.’ 

margrita: Ta kisi en la filmi—ta longa kisi— sur la 
boko— 

zero: Me duros avancar pos to. Me montros a ta 
kerli to quo me esas. 

margrita: Ta filmo me spektis recent e—L’Alibio dil 
diablo— il embracis el—ed elua kapo falis retroe ed 
elua okuli klozesis—quaze el tranceskis. 

zero: Nur donez a me du yari e me montros a ta 
kerli to quo me esas. 

margrita: Me supozas ke ol ya similesas to—sorto 
de tranco—vidante li tale, me oblivias omno. 

zero: Lore me havos domo en Jersey. E forsan 
mikra Buick. Nula automobilacho por me. Nur vartez 
til ke me komencas—me montros me a li omna. 

margrita: Me povas vidar ol nun, miklozante mea 
okuli. Quale elua kapo retrofalis. Ed ilua boko presita 
adsur la elua. Ho, De’! to devas esar bonega! 

(Subite akuta sonego de vapor-suflilo.) 
margrita e zero (kune)\ La suflilo! 

(Per grand ajileso li klimas de lia sidili, desmetas 
lia okulklapi e maniko-shirmivi e pozas oli adsur la 

skribtabli. Lore singlu tiras chapelo de dop la 
skribtablo—to di zero esas polvoza derby, to di 
margrita esas leda chapelo ekfolio. margrita metas 
sua chapelo e turnas su a zero quaze parolar a lu. 
Ma il es okupata pri netigar sua plumo e ne atencas 
el. El sospiras ed iras vers la pordo sinistra.) 

zero (regardas adsupre ): Bona nokto, siorino 
Moore. 

(Ma el ne audas ed ekiras. zero prenas sua chapelo 
ed iras adsinistre. La dextra pordo apertesas e la 
patrono eniras—mezeva, plumpa, kalva, bone 
vestizita.) 

patrono ( vokas): Ho—he—sioro—he— 

(zero turnas su surprizite, vidas la patrono, e 
tremas nervoze.) 

zero ( komplezacheme ): Yes, sioro. Ka vu deziras 
me, sioro? 

patrono: Yes. Nur venez hike dum instanto, ka yes? 
zero: Yes, sioro. Nemediate, sioro. (Lu lasas falar 
sua chapelo, kolektas ol, faletas, rekuperas su, e 
proximeskas la patrono, trepidante per omnaparti.) 
patrono: Sioro—he—he— 
zero: Zero. 

patrono: Yes, sioro Zero. Me deziris poke parolar 
kun vu. 

zero (havante nervoza rideto ): Yes, sioro, me kelke 
expektis to. 

patrono (regardegas lu ): Ho, ka yes? 
zero: Yes, sioro. 

patrono: Quante longe vu esas kun ni, sioro—he— 
sioro— 
zero: Zero. 

patrono: Yes, sioro Zero. 
zero: Duadekekin yari hodie. 
patrono: Duadekekin yari! Esas longa tempo. 
zero: Nultempe absentis mem un dio. 

patrono: Ka vu facis la sama laboro dum ta tota 
tempo? 

zero: Yes, sioro. Hike an ca skribtablo. 
patrono: Do, takaze, chanjo probable ne esus 
desagreabla a vu. 

zero: No, sioro, ne esus. E lo es vera. 
patrono: Ni projetis chanjo en ca departmento dum 
longa tempo. 

zero: Me kelke pensis ke vu atencis me. 
patrono: Vu esis justa. La fakto esas, ke mea experti 
pri efikemeso rekomendis instalar adicion-mashini. 
zero ( regardegas lu ): Kad adicion-mashini? 
patrono: Yes, vu probable vidis oli. Aparato 
mekanikal qua automate adicionas. 

zero: Yes ya. Me vidis oli. Klavi— e manchilo quan 
on tiras. ( Lufacas la movadi en la aero .) 

patrono: To esas. Oli facas la laboro en duimo dil 
tempo e studentino povas funcionigar oli. Nu, 
komprenende, me regretas perdar olda e fidela 
employato— 

zero: Pardonez me, ma bonvole itere dicez lo. 
patrono: Me dicas, ke me regretas perdar 
employato qua esis kun me dum tante multa yari— 

(Nelauta muziko audesas—sono dil mekanikal 
orgeno difora mashino di ligno-kavali. La parto dil 
pavimento sur qua esas la sidili e skribtabli jireskas 
lente.) 

patrono: Ma, komprenende, en organizuro quale 
ico, efikemeso mustas esar la chefa importo— 

(La muziko gradope plulauteskas e la jirado 
plurapideskas.) 

patrono: Vu havos Vua salario por la tota monato. E 
me igos mea sekretario donar a Vu rekomendo-letro— 
zero: Vartez dum minuto, patrono. Lasez me 
komprenar juste. Ka vu intencas dicar, ke me 
desengajesas? 

patrono (apene audebla tra la kreskanta lauteso di 
bruiso ): Me regretas—nula alternativo—multe 
regretas—old employato—efikemeso—ekonomio— 
komerco— komerco— KOMERCO— 

(Lua voco dronigesas dal muziko. La pavimento 
nun jiras rapide. zero e la patrono stacas vizajo 
kontre vizajo. Li esas tote senmova ecepte la boko dil 
patrono, qua sencese apertesas e klozesas. Ma la 
vorti esas neaudebla. La muziko plu e plu lauteskas. 
Ad ol adjuntesas omna ceney-efekto dil teatro: la 
vento, l’ondi, la kavali galopanta, la suflilo di treno, 
la klosheti di glit-kalesho, la sireno di automobilo, la 
frakas-bruiso di vitro. La vespero ante nov-yaro, 
elekto-nokto, Armistico-dio, e karnavalo. La bruiso 
surdigas on, dementigas on, esas netolerebla. Subite 
ol kulminas per teroriganta tondro-frapo. Dum 
instanto esas reda flagro epose omno obskureskas .) 

( Kurteno .) 


CENO TRI 

CENO: La manjochambro di le zero. Eniropordo 
dextre. Pordi al koqueyo e dormchambro sinistre. La 
muri, quale en l’unesma ceno, esas paperizita per 
pagini kovrita per numeri-kolumni. Meze dil 
chambro dope esas tablo garnisita por du homi. 
Alonge singla laterala muro esas sep stuli rangizita 
simetre. 

Kande la kurteno acensas siorino zero videsas 
sidar an la tablo regardante alternate la eniropordo 
e horlojo sur la muro. El portas avantalo an elua 
maxim bona robo. 

Pos kelka instante la eniropordo apertesas e zero 
eniras. Lu pendigas sua chapelo de chapeluyo dop la 
pordo, iras al tablo, sideskas adsur la vakua stulo. 
Lua movado tra la ceno esas nelauta e distraktata. 

SIORINO zero ( ruptas la silenco ): Nu, esis bona ke 
vu rivenis adheme. Tu es tarda nur de un horo e to ne 
es multo. La supeo ne koldeskis tro multe dum horo. E 
komprenende la fakto ke ni havas multa gasti canokte 
ne importas. [Li manjeskas.) 

Ka tu ne havas sat multa cerebro venar adheme en 
bona tempo? Ka me ne dicis ke ni havos multa gasti 
canokte? Ka me ne dicis a tu ke le Un venas? E le Du? 
E le Tri? E le Quar? E le Kin? E le Sis? Ka me ne dicis 
a tu, venez adheme en bona tempo? Me plu bone 
parolus a petra muro. ( Li manjas taceme dum plura 
instanti .) 

Me supozas, ke tu mustis atencar ul grav afero. 
Spektar ul bul-ludo. O ka du pueri kombatis e tu esis 
l’arbitranto? Tu ya havis mult aferi atencar. Es 
miraklo, ke tu irgafoye venas adheme. Tu havas 
desfacila vivo, tu havas. Enirar, pendigar tua chapelo, 
e manjeskar. E me en ta varmega koqueyo dum la tota 
dio, koquar tua supeo e vartar til ke tu es bone pronta 
venar adheme! (Li itere manjas taceme.) 

Forsan la patrono retenis tu tarde canokte. Dicis a 
tu, quante grand homo tu es e quale la butiko ne 
transvivus sen ke tu pulsas plumo dum duadekekin 
yari. Ube ’s l’ora medalio quan lu fixigis an tu? Kad ul 
blind oldino forprenis ol de tu o ka tu livis ol sur la 
benko dil limuzino dil patrono kande lu portis tu 
adheme? (Itere kelka instanti silencoza.) 

Me parias, ke lu grande augmentis tua salario, ka 
ne? Promocis tu del triesma etajo al quaresma, forsan. 
K’ augmento? Bona chancon tu havas ganar augmento 
di salario. Li nur bezonas pozar anunco en la jurnalo. 
Esas dekamil quale tu jacante en la stradi. Tu havos ta 
sama travalio pos plusa duadekekin yari—se tu ne ja 
obliviabos quale adicionar ante ta tempo. 

(Bruiso audesas dop la kuliso, akuta kliktado quale 
tofacita dal klavi e levero di adicion-mashino. zero 

levas la kapo dum instanto ma preske quik abasas 
ol •) 

SIORINO zero: Yen la pordoklosho. La gasti ja venas. 
E ni apene parmanjis la supeo. ( El staceskas .) Ma me 
netigos la tablo sive tu parmanjis sive ne. Se tu deziras 
supear, tu darfas venar adheme en bona tempo. Ne 
flanar spektante bul-ludi. (Durn ke el amasigas la 
pladi zero staceskas ed iras vers la eniropordo .) 
Vartez! Ne ja apertez la pordo. Ka tu deziras, ke la 
gasti videz ca kaoso? Ed irez e metez neta kolumo. Tu 
havas red inko sur to. (zero iras vers la pordo al 
dormchambro .) Me opinonus ke, pos pulsar plumo 
dum duadekekin yari, tu savus quale facar to sen 
spricigar inko adsur tua kolumo. (zero ekiras aden la 
dormchambro. siorino zero portas pladi aden la 
koqueyo, parolante.) 

Me supozas, ke me vigilos dum la tota nokto por 
lavar pladi. Pro quo tu sucius? Pro to viro havas 
spozino, ka ne? Ka lu ne kompras la vesti por el e 
permisas ke el manjez an la sama tablo? Ed el nur 
mustas koquar la repasti e skurar la pavimenti e lavar 
la pladi pos ke la gasti livas. Ma, komprenez, tu 
brandisos bona pladotuko pos ke la gasti livos 
canokte! 

C Dum ke el parolas zero eniras del dormchambro. 
Lu portas neta kolumo e shovis la sordida kolumo 
aden sua posho. siorino zero eniras del koqueyo. El 
desmetis l’avantalo e portas tablotuko quan el 
hastoze pozas adsur la tablo. La bruiso di kliktado 
itere sonas .) 

SIORINO zero: Itere la pordoklosho. Apertez la 
pordo, do! 

(zero iras al eniropordo ed apertas ol. Sis homuli e 
sis homini eniras la chambro en du serii. La homuli 
havas omna formi e grandeso, ma lia vesti esas 
omnadetale identa a to di zero. Singlu, tamen, 
portas peruko havanta diferanta koloro. La homini 

anke esas vestizita idente, ecepte ke la koloro di 
singla robo diferas de Yaltri.) 

siorino zero (presas la manuo dil unesma 
homino ): Saluto, siorino Un. 

SIORINO UN: Saluto, siorino Zero. 

(siorino zero sucedante repetas ta formulo por 
singla homino. zero agas same per la homuli ma 
esas sempre tacema. La serii nun separas su, singla 
homulo prenas stulo del dextra muro e singla 
homino prenas stulo del sinistra muro. Singla sexuo 
formacas cirklo per la sidili tre proxim Yuna a Yaltra. 
L’omna homuli—ecepte ZERO—fumas sigari. La 
homini manjas chokoladaji.) 

SIORULO SIS: Multe pluvas. 

SIORULO KIN: Nultempe vidis tante multa. 

SIORULO quar: La maxim mala depos dekequar yari, 
jurnalo dicas. 

SIORULO TRI: On ne darfas agar segun la jurnali. 

SIORULO du: No, to es anke justa. 

SIORULO UN: Ni tendencas obliviar de yaro a yaro. 

SIORULO SIS: Yes, pensante pri to, lasta yaro esis 
anke tre mala. 

SIORULO KIN: Ka du yari ante nun? 

SIORULO quar: Ma, ca yaro es sat mal. 

SIORULO TRI: Yes, ne povas negar lo. 

SIORULO DU: Povus esar multe plu mal. 

SIORULO UN: Yes, segun vua vidpunto. Ma multe 
pluvas. 

SIORINO SIS: Me prizas ta robeti ek organdio. 

SIORINO KIN: Yes, e kelka dentelo an la maniki. 

SIORINO quar: Nu, me ipsa prizas le simpla. 

SIORINO TRI: Yes, me sempre dicas, ke quante plu 
simpla, tante plu rafinita. 

SIORINO DU: Nu, me ne opinionas ke kelka dentelo 
nocas. 

SIORINO UN: No, ol luxigas ol. 

siorino zero: Nu, me sempre dicas, ke es segun la 
gusto. 

SIORINO sis: Me vidis vu che la Roziero Filmteatro 
jovdie nokte, sioro Un. 

SIORULO UN: Tre grosiera spektaklo, me dicas. 

SIORULO DU: Li sempre plumaleskas. 

SIORINO sis: Ma qua esis ta charmanta damo, sioro 
Un? 

SIORULO UN: Nu, ne facez trublo por me. To esis mea 
fratino. 

SIORINO KIN: Ho ho! Ton li omna dicas. 

SIORINO quar: Ne suciez! Me supozas, ke siorino Un 
savas to quo esas, yes ya. 

SIORINO UN: Ho, nu, lu povas facar to quo plezas a lu, 
se lu kondutas su bone. 

SIORULO TRI: Vu havas fortuno, Un. Me havas nul 
oportunajo irar for la spozo mem kun mea fratino. 

SIORINO TRI: Tu devas joyar havar bona spozino 
suciar tu. 

l’altra dami ( unisono ): Tu es justa, siorino Tri. 

SIORULO KIN: Me supozas, ke me savas qua portas la 
pantalono en vua domo, Tri. 

SIORINO zero: Ne atencez. Me vidis ke li tenis su per 
la manui che la filmo recente. 

SIORULO TRI: El evidente esforcis forprenar pekunio 
de me. 

SIORINO TRI: Nulu havus oportunajo forprenar 
pekunio de tu. 

(Generala ridado .) 

SIORULO quar: Li esas ya amanta duo. 

SIORINO DU: Nu, ni devas chanjar la temo. 

SIORINO UN: Yes, ni chanjez la temo. 

SIORULO sis ( nelaute ): Ka vu audis ta jokajo pri la 
voyajant vendisto? 

SIORULO KIN: Semblas ke ta kerlo esis en noktotreno. 

SIORULO quar: Voyajante de Albany a San Diego. 

SIORULO TRI: Ed en l’apuda kabinet-lito esis celibino. 

SIORULO du: Qua havas ligna gambo. 

SIORULO UN: Nu, ye preske noktomezo— 

(Li omna kunepozas lia kapi e susuras .) 

SIORINO SIS ( nelaute ): Ka vi audis pri le Sep? 

SIORINO KIN: Li divorceskas. 

SIORINO quar: Duesmafoye por il. 

SIORINO TRI: Li esas du del sama sorto, segun me. 
SIORINO DU: L’una tam mala kam l’altra. 

SIORINO UN: Plu mala. 

SIORINO zero: On dicas, ke el— 

(Li omna kunepozas la kapi e susuras .) 

SIORULO SIS: Me opinionas, ke ta voti por homini es 
ridinda. 

SIORULO KIN: Yes ya! Politiko esas afero por viri. 
SIORULO quar: La plaso por homini es che hemo. 
SIORULO TRI: Yes ya! Sorgar la pueri, vice promenar 
en la stradi. 

SIORULO du: Vu frapis to juste cafoye. 

SIORULO UN: La problemo es, ke li ne savas to quon li 
volas. 

SIORINO SIS: Homuli ya tedas me. 

SIORINO KIN: Li omna es tre ociema. 

SIORINO quar: E sordida. 

SIORINO TRI: Sempre plendas pri ulo. 

SIORINO DU: Kande li ne mentias! 

SIORINO UN: O desnetigas la domo. 

SIORINO zero: Nu, kredez me, me dicas to quo es a la 
mea. 

SIORULO SIS: Komerco es tre mala. 

SIORULO KIN: Nultempe plu mala. 

SIORULO quar: Me ne savas, quo divenas ni. 

SIORULO TRI: Me predicas granda krulo ante sis 
monati. 

SIORULO DU: To tote ne surprizus me. 

SIORULO UN: Ni iras vers trublo. 

SIORINO SIS: Mea onklino havas bilokalkoli. 

SIORINO KIN: Mea spozo havas karbunkli. 

SIORINO quar: Mea fratino parturos dum la venonta 
monato. 

SIORINO TRI: La spozulo di mea kuzino havas 
erizipelo. 

SIORINO DU: Mea nevino havas koreo. 

SIORINO UN: Mea filiulo havas ataki. 

SIORINO zero: Me nultempe esis plu sana. Frapetez 
ligno! 

SIORULO SIS: Tro multa damnit agitado, to es la 
kauzo. 

SIORULO KIN: Yes ya! Tro multa damnita striki. 

SIORULO quar: Stranjer agitanti, to es la kauzo. 

SIORULO TRI: On devas jetar li ek la lando. 

SIORULO DU: Quon per inferno li volas, he? 

SIORULO UN: Li ne savas to quon li volas, segun me. 

SIORULO sis: Amerika por l’Amerikani, me dicas! 

OMNI ( unisono ): Yes ya! Damnita stranjeri! Damnita 
Italiani! Damnita Katoliki! Damnita judi! Damnita 
negri! Enkarcerigez li! Pafez li! Pendigez li! Linchez li! 
Brulez li! (Li omna staceskas .) 

OMNI ( kantas ): ‘Mea lando super omni, 

Lando di libereso!’ 

SIORINO quar: Pro quo tante pensema, sioro Zero? 

zero ( parolas unesmafoye ): Me pensas. 

SIORINO quar: Nu, sorgez ke vu ne tordez la mento. 

( Ridado .) 

SIORINO zero: Regardez la kompatind homuli sola. 
Ni ne es tro sociema. 

SIORULO UN: Semblas ke ni neglijas la dami. 

(La homini transiras la chambro al homuli, omni 
babilas laute. La pordoklosho sonas .) 

SIORINO zero: Shut! La pordoklosho! 

(La lauteso dil sono lente diminutas. Itere la 
pordoklosho .) 

zero ( nelaute ): Me iros. Es por me. 

(Li kurioze spektas dum ke zero iras al pordo ed 
apertas ol, admisas policisto. Esas murmurado pro 
surprizo ed ecito .) 
policisto: Me serchas sioro Zero. 

(Li omna indikas zero.) 
zero: Me expektis vu. 
policisto: Venez kun me! 

zero: Nur minuto. (Lu pozas manuo aden sua 
posho .) 

policisto: Quon lu probas? (Ektiras revolvero .) Me 
gardas tu. 

zero: Yes, es bona. Me nur deziras donar ulo a vu. 
(Lu ektiras la kolumo del posho e donas ol al 
POLICISTO.) 

policisto ( suspekteme ) Quo es? 
zero: La kolumo quan me portis. 
policisto: Pro quo me havez ol? 
zero: 01 es makulizita per sango. 
policisto {pozas ol en laposho ): Bone, venez! 
zero (turnas su a siorino zero): Me mustas irar 
kun lu. Tu ipse mustas lavar la pladi. 

SIORINO zero (hastas adavane): Pro quo li sizas tu? 
zero ( kalme ): Me ocidis la patrono hodie. 

(La policisto forduktas /u.) 

(Rapida kurteno.) 


CENO QUAR 

CENO: Judicieyo. Tri nuda blanka muri sen pordo o 
fenestri ecepte unika pordo en la dextra muro. 
Addextre esas jurieyo en qua sidas la gesiori UN, du, 
tri, quar, kin, e sis. Ye la du lateri diljurieyo stacas 
gardo uniformizita. Opozite al jurieyo esas longa 
quarka tablo havanta amasigita lego-libri. Dop la 
libri sidas zero, la vizajo en la manui. Esas nula 
altra mobli en la chambro. Minuto pos ke la kurteno 


120 



acensas un de la gardi staceskas e, marchante 
cirkum la tablo, frapetas la shultro di zero. zero 
staceskas ed iras kun la gardo. La gardo duktas lu al 
granda vakua spaco meze diljudicieyo avan lajurio. 
Lu gestas ke zero haltez, indikas lajurio e retroiras 
a sua plaso apud la jurieyo. zero stacas e regardas 
lajurio, konfuzigita e mitimigita. Lajuriofacas nulo 
por montrar ke li vidas lu. Tra lo sequanta li sidas, la 
brakii krucumita, flegmoze regardegas avane. 

zero ( paroleskas klaudikante ): Yes me mortigis lu. 
Me ne dicas ke me ne facis to, ka yes? Yes me mortigis 
lu. Ta advokati! Li dolorigas me, tote dolorigas me. 
Maxim ofte me ne komprenas to quon li dicas. 
Objeciono sustenita. Objeciono refuzita. Quo es l’ideo, 
he? Vi ne audas me objecionar, ka ne? Tote ne! Pro 
quo objecionar? Vi darfas saveskar. Me dicas, se una 
kerlo mortigas altra kerlo, nu, vi darfas advokar lu pro 
to. Ton me dicas. Me savas omno pri to. Me anke esis 
juriano. Ta advokati! Ne lasez li plenigar vi per 
sensencaji. Ta sensencaji pri ka ol es red inko sur la 
fakturpinto. Red inko, nule! 01 esis sango, ka vi 
komprenas? Me volas ke vi komprenez. Me mortigis 
lu, komprenez to. Rekte tra la kordio per la 
fakturpinto, ka vi komprenas? Me volas ke vi 
komprenez—vi omna. Un, du, tri, quar, kin, sis, sep, 
ok, non, dek, dekeun, dekedu. Dekedu de vi. Sis e sis. 
To es dekedu. Me adicionis to sat ofte. Sis e sis es 
dekedu. E kin es dekesep. Ed ok es duadekekin. E tri 
es duadekeok. Ok e transferez du. Ha, haltez! Ta 
damnita numeri! Me ne povas obliviar oli. 
Duadekekin yari, komprenez. Ok hori diale, ecepte 
sundii. E julio ed agosto midio saturdie. Vakanco de 
un semano pagita. E plusa semano nepagita se on 
deziras. Qua per inferno deziras to? Flanar che hemo 
ed askoltar dum ke la spozino dicas ke tu es nulo. 
Nultempe! E legala festo-dii. Me preske obliviis oli. 
Novyaro, naskodio di Washington, Memorigiva-dio, la 

quaresma di julio, Laboro-dio, elekto-dio, Dankodio, 
Kristonasko. Santa Venerdio se on dezirus. E se on es 
judo, Yom Kippur e l’altra—me oblivias quale ol 
nomesas. Damnita judachi—sempre havas du po l’un 
dil altru. E kande festo-dio es sundie, la sequanta 
lundio es libera. Do to ’s sat yusta. Ma kande la 
quaresma di julio es saturdio, nu, on havas nulo pro 
ke saturdio es ja midio omnakaze. Ka vi komprenas? 
Duadekekin yari—me dicos a vi drolajo. Memorigiva- 
dio e la quaresma di julio es sempre ye la sama 
semano-dio. Duadekekin yari. Nultempe absentis, e 
nultempe tardesis plu kam kin minuti. Kontrolez mea 
hori-karto se vi ne kredas me. Ok kloki duadekesep, 
ok kloki e duimo, ok kloki duadekenon, ok kloki 
duadekesep, ok kloki triadekedu. Ok e triadekedu es 
quaradeke—Deo damnez ta numeri! Me ne povas 
obliviar oli. Oli es stranja, ta numeri. Ulfoye oli 
similesas homi. La oki, videz. Du punti kom okuli e 
punto kom nazo. E lineo. To es la boko, videz. Ed altra 
memorigas da on pri altra kozi—ma me ne povas 
parolar pri ti, pro ke esas homini hike. Yes me 
mortigis lu. Pro quo lu ne taceskis? Se lu nur 
taceskabus! Vice parolar e parolar pri quante lu 
regretis e quante bona homo me esis ed ico ed ito. Me 
deziris dicar a lu: ‘Por amo di Kristo, tacez!’ Ma me ne 
havis la kurajo, ka vi komprenas? Me ne havis sat 
kurajo por dicar to al patrono. E lu duris parolar, dicis 
quante lu regretis, ka vi komprenas? Lu stacis apud 
me. E lua vestono havis nur du butoni. Du e du es 
quar e—ha, haltez! Ed ibe esis la fakturpinto sur la 
skribtablo. Ube me povis tushar ol. Ne esas bona 
mortigar homo. Me savas to. Kande me lektis pri lu en 
la jurnalo e pri lua tri filii me pensis ke me es fripono, 
me dicas lo. Li imprimis fotografuri dil pueri en la 
jurnalo, apud la mea. Ed anke lua spozino. De’, 
mustas esar boneg havar spozino quale el. Ula kerli es 
ya fortunoza. E lu legacis kinadekamil dolari nur por 

latrino por la yunini che 1’ butiko. Lu esis bonulo pos 
omno. Kinadekamil. To es plu kam duople to quon me 
havus se me sparabus omna dolaro quan me ganis. 
Videz. Duadekekin e duadekekin e—ha, haltez! E 
l’anunci havis dika nigra bordo cirkum oli; ed ol nur 
dicis ke la butiko esos klozita dum tri dii pro ke la 
patrono es mortinta. To preske ridigis me, preske. Ta 
omna vendisti e kompristi ed alta chefi havas tri libera 
dii pro me. Me ne devis mortigir lu. Me ne parolas 
nulo pri to. Ma me pensis, ke lu augmentos mea 
salario, ka vi komprenas? Pro ke me laboris dum 
duadekekin yari. Lu nultempe antee parolis kun me, 
ka vi komprenas? Ecepte unmatine kande ni hazarde 
eniris kune la butiko e me apertis la pordo por lu e lu 
dicis, ‘Danko.’ Quale to, ka vi komprenas? ‘Danko.’ To 
esis la nura foyo ke lu parolis kun me. E kande me 
vidis ke lu venas a mea skribtablo, me ne savis quo 
eventos. Grand homo quale lu venas a mea skribtablo. 
Esis quaze me sufokis e subite me havis mala saporo 
en la boko quale on havas vekante jorne. Me ne darfis 
mortigar lu. La statal advokato es justa pri to. Lu 
lektis laute la lego a vi, direte del libro. Mortigar homo 
—to ’s nejusta. Ma esis ta yunino, ka vi komprenas? A 
sis monati li kondamnis el. Esis malajo informar la 
policistaro pri el quale me facis. Me ne devis facir to. 
Ma quon me povis facar? La spozino ne haltis. Me 
mustis facar to. E1 kustumis promenar en la chambro, 
portante nur suba vesti, ka vi komprenas? Portis nulo 
altra. Nur la suba vesti. E li kondamnis el a sis monati. 
Me nultempe itere vidos el. Ta kerli—quale li sucesas 
pri eli? Nur sizas homini, quale on vidas en la filmi. 
Me vidis multi quin me dezirus sizar quale ili, ma me 
ne havas la kurajo—en la metroo e sur la stradi ed en 
la butiko komprante kozi. Bonege por ta shu-vendisti, 
me dicas, regardante gambi di homini dum la tota dio. 
Ta advokati! Li dolorigas me, me dicas—dolirigas! 
Dicas la sama frazi itere ed itere. Me nultempe dicis ke 

me ne mortigis lu. Ma to ne es same kam esar 
kustumal ocidero. Qua bonajon me havis per mortigir 
lu? Me ne ganis nulo per to. Respondez yes o no! Yes o 
no, mea kudo! Esas kelka kozi pri qui on ne povas 
respondar yes o no. Regardez me, vi homi. Ka me 
aspektas quale ocidero? Ka me? Me nultempe nocis 
nulu. Questionez la spozino. El dicos a vi. Questionez 
irgu. Me nultempe facis trublo. On ne inkluzus ta foyo 
che la bul-ludo. To esis nur quaze amuzo. Omnu 
klamis, ‘Mortigez l’abitranto! Mortigez l’arbitranto!’ 
Ed ante ke me savis to quon me facis, me jetis la 
botelo. Pro ke omnu klamis tale. Nur kom amuzo, ka 
vi komprenas? La poltrono! Nomis to mala stroko— 
milio for la plako. Omnakaze, la botelo ne frapis lu. E 
kande me vidis la policisto venar alonge la pasvoyeto, 
me forkuris. To nocis nulu. Esis nur amuzo, ka vi 
komprenas? E tafoye en la metroo. Me lektis pri 
lincho, ka vi komprenas? Sude en Georgia. Li kaptis 
negro e ligis lu ad arboro. E li varsis keroseno adsur lu 
ed acendis fairo sub lu. Kanalio! De’, me prizus 
asistar, havante pafilo en singla manuo, pafante kugli 
aden lu. Me lektis pri to en la metroo, ka vi 
komprenas? Che Times Square ube la granda turbo 
embarkas. E subite ca grand negrulo fulas mea pedo. 
Lu esis fortunoza ke me ne lore havis pafilo. Me certe 
mortigabus lu, me supozas. Me supozas, ke lu ne povis 
evitar ol ya pro la turbo, ma negrulo ne darfas fular la 
pedo di blankulo. Me dicis sat multo a lu yes ya. 
Kanalio. Ma to anke ne nocis nulu. Me esas tre stabila 
homo, vi mustas agnoskar to. Duadekekin yari che un 
travalio e nultempe esis absenta mem un dio. 
Kinadekedu semani en yaro. Kinadekedu e 
kinadekedu e kinadekedu e—Li ne bezonas persequar 
me, ka ne? Me ne esforcis forkurar, ka ne? Adube me 
forkurus! Me tote ne pensis pri to, ka vi komprenas? 
Me dicos a vi to pri quo me pensis—quon me dicus a la 
spozino pri chomar. Lu desengajis me pos duadekekin 

yari, ka vi komprenas? Ka l’advokati dicis lo a vi? Me 
oblivias. Ta omna parolado dolorigas mea kapo. 
Objeciono sustenita. Objeciono refuzita. Respondez 
yes o no. 01 dolorigas mea kapo. E me anke ne povas 
forigar ta numeri ek mea kapo. Ma pri lo me pensis— 
quon me dicus a la spozino pri chomar. E quon pensus 
siorino Moore kande el audis ke me mortigis lu. Me 
supozas ke el nultempe opinionis, ke me havis sat 
kurajo por facar to. Me mariajeskus kun el se la 
spozino mortigabus. Me ankore havus mea travalio se 
lu ne desengajabus me. Ma lu duris parolar e parolar. 
E la fakturpinto esis ibe ube me povis tushar ol. Ka vi 
komprenas me? Me es nur ordinara homo quale irgu. 
Quale vi homi, nun. ( Unesmafoye lajuriani destensas 
su, regardas indignoze l’una a l’altra e susuras.) 
Imaginez ke vi es me, nu. Forsan vi anke agus same. 
Tale vi devas regardar ol, ka ne? Imaginez ke vu esas 
me— 

juriani (staceskas kom unu e klamas per unisono ): 
KULPOZA! 

(zero retrofalas, aturdita dum instanto pro lia 
lauteso. La juriani turnas su addextre e rapide 
marchas ek la jurieyo e vers la pordo per duopla 
serio .) 

zero (rekuperas parolado dum ke la juriani ekiras 
tra lapordo)'. Vartez dum minuto. Nur minuto. Vi ne 
juste komprenas me. Nur donez oportunajo e me 
dicos quale ol esis. Me es konfuzigita, ka vi 
komprenas? Pro ta omna advokati. E la numeri en 
mea kapo. Ma me dicos a vi quale ol esis. Me esis ibe 
dum duadekekin yari, ka vi komprenas? E li 
kondamnis el a sis monati, ka vi komprenas? 

(Lu duras deklamachar a la vakua jurieyo dum ke 
la kurtenofalas.) 

( Kurteno .) 

CENO KIN 


CENO: Tombeyo enplena lunlumo. Esas tombeyo dil 
duesma rango—nul eleganta tombopetri od 
monumenti, nur simple tombopetri ed hike ed ibe 
kruco. Dope esas fera gretofenco havanta pordego 
meze di ol. Komence nulu esas videbla, ma esas 
intermitanta bruiseti: ululo di otuso, suflado difora 
noktucelo, kroaso di nano, e jemo di kato 
serenadanta. Pos plura instanti du figuri aparas 
exter la poi'dego—homulo ed homino. El apertas la 
pordego qua stridas rustoze. La duo eniras. Li esas 
nun tote videbla en la lunlumo— judy o’grady e 
YUNULO. 

judy ( avancas ): Venez, yen la loko. 

YUNULO (ne avancas ): Ico! Nu, ol es tombeyo. 

judy: Ha, ne jokez! 

YUNULO: Tu ne intencas— 

judy: Quo jenas pri ca loko? 

YUNULO: Tombeyo! 

judy: Ya, quo do? 

YUNULO: Tu es dementa. 

judy: Ca loko ’s sat bona, me dicas. Me venis adhike 
multafoye. 

YUNULO: Ne hike por me! 

judy: Ka ca loko ne es tam bona kam altra? Quon tu 
timas? Li omna hike ’s mortinti! Li ne enoyigas on. 
(Subite interesata) Ho, videz, yen novajo. 

YUNULO: Ekvenez. 

judy: Vartez dum minuto. Ni videz to quon ol dicas. 
(El genupozas avan la tombo ed inklinanta la kapo 
adproxim la tombopetro espelas l’enskriburo .) Z-E- 
R-O. Z-e-r-o. Zero! Yes, es ta kerlo— 

YUNULO: Ka Zero? Lu es la kerlo qua mortigis sua 
patrono, ka ne? 

judy: Yes, es lu, ya. Ma to quon me pensas es, ke me 
iris aden karcero pro lu. 
yunulo: Pro quo? 

judy: Tu savas, la kustumal akuzaji. Lego pri 
apartamenteyi. ( Afektaceme ) Paragrafo ba-ba dil 
Punisal Kodexo. Triesma delikto. Sis monati. 

YUNULO: E ca homacho— 

judy ( desestimante ): Ka lu? Lu esis la blond bebeo 
di mama. Ni lojis en la sama domo. Trans la korto, ka 
vu komprenas? Me remarkis, ke lu regardis tra mea 
fenestro. Me supozas, ke lua spozino anke remarkis. 
Omnakaze, li denuncis me al policisti. E nun me es ek 
e lu es en. ( Subite ) Nu—he— (El ridegeskas.) 
yunulo ( anxioze ): Quo ’s drola? 
judy ( ridegas ): Nu, esus drola—se—se— ( El itere 
ridegeskas.) Esus bona jokajo por lu, yes ya. Lu ne 
povas facar irgo, ka ne? 

YUNULO: Ekvenez. Me ne prizas ca loko. 
judy: Ha, tu es mal ludanto. Pro quo tu volas spoliar 
meajokajo? 

(Kato ululas melodioze.) 
yunulo ( mi-histeriale ): Quo es? 
judy: Nur la kati. Li evidente prizas la loko sat bone. 
Ma venez, se tu timas. (Li iras vers la pordego. 
Ekirante) Vi nervozuli ya jenas me. 

(Li ekiras tra la pordego. Dum ke li desaparas, la 
tombo di zero apertesas e lua kapo aparas.) 

zero (cirkume regardas ): Stranje! Me opinionis, ke 
me audis el parolar e ridar. Ma me vidas nulu. 
Omnakaze, quon el facus hike? Me evidente sonjis. 
Ma quale sonjar kande me ne dormas? (Itere 
regardas cirkume.) Nu, nula kauzo por retroirar. Me 
ne povas dormar. Me devas poke promenar. (Lu 
acensas del tero tre rigide. Lu portas formala 
vestaro di anciena modo e lua manui pozesas rigide 
sur la pektoro.) 

zero (jnarchante rigide ): De’! Me ’s rigida! (Lu 
lente marchas kelka pazi, haltas .) De’, es sola hike! 
(Lu trepidas e marchas senskope .) Me devis restir ibe. 
Ma me opinionis, ke me audis el ridar. 

(Lauta sternuto audesas. zero stacas senmove, 
trepidas pro teroro. Itere sternuto.) 

zero ( rauke ): Quo es? 

dolca voco: Esas bona. Esas nulo timinda. 

(De dop tombopetro aparas shrdlu. Lu portas 
meskina vestio qua ne bone fitas. Lu portas arjente 
bordizita orel-binoklo efumas sigareto .) 

SHRDLU: Me esperas, ke me ne timigis vu. 

zero ( ankore agitataf. No-o. Es bona. Komprenez, 
me ne expektis renkontrar irgu. 

SHRDLU : Vu esas novulo, ka ne? 

zero: Yes, es mea unesma nokto. Me ne povis 
dormeskar. 

SHRDLU : Me anke ne povas dormar. Ka ni du 
frequentez l’una l’altra? 

zero ( avide ): Yes, to esus bonega. Me esis tre sola. 

SHRDLU ( konkordas per kapsignof. Me savas. Ni 
komfortigez ni. 

(Lu sideskas facile sur tombo. zero esforcas sequar 
l’exemplo ma es rigida en omna junti e jemas pro 
doloro.) 

zero: Me es kelke rigida. 

SHRDLU: Ne suciez pri la rigideso. 01 desaparos pos 
kelka dii. (Lu ektiras paketo de sigareti.) Ka vu 
prenos Kamelo? 

zero: No, me ne fumas. 

SHRDLU: Me trovas, ke ol helpas forigar la moskiti. 
(Lu acendas sigareto. Subite prenas la sigareto ek 
sua boko.) Kad ol iritus vu, se me fumus, sioro—sioro 
_? 

zero: No, durez. 

shrdlu ( repozas la sigareto aden la boko)\ Danko. 
Me ne audis vua nomo. (zero ne respondas. Dolce .) 
Me dicis, ke me ne audis vua nomo. 

zero: Me audis vu unesmafoye. ( Hezitas ) Me timas, 
se me dicus a vu qua me es, ke vu foriros. 

SHRDLU ( triste ): Irge quo es vua peki, oli esas quale 
nivo komparat a le mea. 

zero: Vu ganas nova foyo. ( Lupauzas dramatatre.) 
Mea nomo es Zero. Me es ocidero. 

SHRDLU ( afirmas kalme per kapsigno ): Ho, yes, me 
rimemoras ke me lektis pri vu, sro Zero. 

zero ( kelke iritata ): Ka vu ankore opinionas, ke vu 
es plu mala kam me? 

SHRDLU (forjetas la sigareto ): Ho, milople plu mala, 
sro Zero—milionople plu mala. 
zero: Quon vu facis? 

SHRDLU: Me anke es ocidero. 

zero ( regardas lu astonate ): Quo! Vu jokas! 

SHRDLU: Mea omna vorti esas vera, sro Zero. Me 
esas la maxim mala, maxim pekoza de ocideri! Vu nur 
ocidis vua employanto, sro Zero. Ma me—me ocidis 
mea matro. ( Lu kovras sua vizajo per sua manui e 
ploreskas.) 

zero ( hororigata ): Per inferno! 

SHRDLU ( ploregas ): Yes, mea matro! Mea amata 
matro! 

zero ( subite ): He, ka vu intencas dicar, ke vu es 
sioro— 

SHRDLU (ajirmas per kapsigno ): Yes. ( Lu vishas sua 
okuli, ankore tremaspro emoco.) 
zero: Me rimemoras lektir pri vu en la jurnali. 
shrdlu: Yes, mea kulpozeso esis deklarata a la tota 
mondo. Ma to esus nur trivialajo se me nur povus 
forlavar la makulo di peko ek mea anmo. 

zero: Me nultempe audis ke homo mortigis sua 
matro. Pro quo vu facis to? 

SHRDLU: Pro ke me havas pekoza kordio—esas nul 
altra kauzo. 

zero: Kad el sempre traktis vu yuste e tale? 

SHRDLU: El esis santino—santino, me dicas. El suciis 
me e gardis me quale povas nur matro. 

zero: Ka vu intencas dicar, ke vi ne kombatis o 
nulo? 

SHRDLU: Nultempe severa o desafabla vorto. Nulo 
ecepte amanta sucio e bona konsilo. De mea infanteso 
el devotesis a guidar me sur la justa voyo. El docis ke 
me esez sparema, esez pia, esez ne-egoista, evitez 
mala kompani, e klozez mea oreli kontre omna tenti 
dil karno—kurte, ke me divenez vertuoza, respektinda, 
e Deo-timanta homulo. (Lu jemas .) Ma to esis 
senespera tasko. Evanta dekequar yari, me montreskis 
mea pekoza naturo. 

zero (sen respirante ): Vu ne mortigis irgu altra, ka 
ne? 

SHRDLU: No, danko al Deo, esas nur un ocido sur 
mea anmo. Ma me kuris for mea hemo. 

zero: Kayes? 

SHRDLU: Yes. Kompanulo prestis profana libro a me 
—la nura profana libro quan me lektis, me dicas 
gratitudoze. 01 nomesas Trezor-insulo. Ka vu lektis 
ol? 

ZERO: No, me ne multe lektas libri. 

SHRDLU: 01 esas maligna libro—sensacionala 
aventur-rakonto. Ma ol ardorigis en mea pekoza 
kordio deziro divenar maristo. E do me kuris for mea 
hemo. 

zero: Quon vu facis—laboris kom maristo? 

SHRDLU: Me nultempe vidis la maro—ne ante ke me 
mortis. Fortunoze, l’amanta intuico di mea matro 
avertis el pri mea intenco e me retrosendesis adheme. 
E1 aceptis me per apertita brakii. Nula vorto iracoza, 
nula regardo reprochoza. Ma me povis lektar la muta 

sufrado en elua okuli dum ke ni pregis tra la tota 
nokto. 

zero ( simpatioze ): De’, to esis certe desagreabla. 
De’, la moskiti es mal, ka ne? ( Lu negracioze esforcas 
frapetar oliper sua rigida manui.) 

SHRDLU ( absorbata per sua naraco ): Me opinionis, 
ke ta experienco risanigabis me de lo mala e penseskis 
pri kariero. Me komence deziris irar ad exterlanda 
misioni, ma ni ne toleris pensar pri separado. Do ni 
konkluze decidis, ke me esez imprimprobero. 

zero: He, donez a me un de ta Kameli, ka ne? Me 
esas tote parmanjita. 

SHRDLU: Certe. (Lu donas la sigareti ed alumeti a 
ZERO.) 

zero ( acendas un de la sigareti ): Durez. Me 
askoltas. 

SHRDLU: Ante ke me evis duadek yari me havis bona 
travalio kom imprimprobero por firmo qua precipue 
publikigis shu-katalogi. 

zero: Ka yes? To es probable bona travalio. 

SHRDLU: 01 esis tre bona travalio. Me laboris pri 
shu-katalogi dum deketri yari. Me ankore laborus pri 
oli, se me ne— (Lu sufokas plorego.) 

zero: Li devas adjuntar citronelo a ta balzamo- 
fluido. 

SHRDLU ( sospiras ): Ni kune esis tante felica. Me 
havis mea stabila travalio. E sundie ni iris ad oficii 
matinal, posdimeza, e vesperala. 01 esis honesta ed 
etikala vivmodo. 

zero: 01 ya esis. 

SHRDLU: Ma venis ta fatala sundio. Doktoro 
Amaranto, nia predikero, dineis kun ni—un de la 
kelka pura spiriti sur ca tero. Kande lu finabis la 
benedicite, ni havis nia supo. Omno iris kom 
kustumale—ni manjis nia supo e diskutis la prediko, 
quale dum omna sundii quin me povis rimemorar. 
Lore venis la mutono-gambo— (Lu interruptas su, 

pose rikomencas per sufokata voco.) Me vidas tante 
klare la tota ceno—ol nultempe livas me—doktoro 
Amaranto ye mea dextra flanko, mea matro ye mea 
sinistra flanko, la mutono-gambo sur la tablo avan me 
e la kukulhorlojo sur la tabuleto inter la fenestri. (Lu 
haltas e vishas Yokuli.) 

zero: Yes, ma quo eventis? 

SHRDLU: Nu, distranchante la karno—Ka vu ulfoye 
distranchis mutono-gambo? 

zero: No, salizita bovkarno plu konvenis a ni. 

SHRDLU: Esas tre desfacila pro la osto. E kande esas 
sauco en la plado, esas danjero ke on varsos ol 
acidente. Do Matro sempre kustumis tenar la plado 
por helpar me. El inklinis su adavane, quale sempre, e 
me povis vidar l’ora klozagrafo cirkum elua kolo. 01 
kontenis mea fotografuro ed un de mea infanto-lokli. 
Nu, me levis mea kultelo por distranchar la mutono- 
gambo—ma vice lo, me distranchis la fauco di mea 
matro! (Luploregas.) 

zero: Vu mustis esir dementa! 

SHRDLU ( levas la kapo, pasionoze ): No! Ne esforcez 
justifikar me. Me ne esis dementa. Li probis pruvar, 
dum la judicio, ke me esis dementa. Ma doktoro 
Amaranto rikonocis lo vera! Lu vidis ol del komenco! 
Lu savis, ke esis mea pekoza naturo—e lu dicis a me to 
quo vartas me. 

zero ( esforcas konsolacar ): Nu, vua trubli nun es 
finita. 

SHRDLU (Za voco plualteskas)-. Finita! Ka vu 
opinionas, ke ico esas la fino? 

zero: Yes ya. Quon li povus pluse facar a ni? 

SHRDLU ( lua toni plu eplu akuta ): Ka vu opinionas, 
ke ultempe esos paco por ti quale ni—ocideri, pekanti? 
Ka vu ne savas pri to quo vartas ni—flami, eterna 
flami! 

zero ( nervoze): Kalmigez vu, amiko—li ne facus to a 
ni. 

SHRDLU: Esas nul eskapo—nul eskapo por ni, me 
dicas. Ni esas kondamnita! Ni esas kondamnita sufrar 
nedicebla tormenti tra la tota eterneso. ( Lua voco plu 
eplu alteskas .) 

(Tombo subite apertesas e kapo aparas .) 

la kapo: He, vi homi! Ka vi ne tacos e lasos on 
dormar? 

(zero dolorante staceskas .) 

zero (a shrdlu): He, tacez. 

SHRDLU ( tro emocanta por atencar ): Nun ol ne 
tardesos longe! Ni balde esos advokata. 

la kapo: Ka vi foriros o ne? (Lu klamas adinfre 
aden la tombo .) He, Bill, donez a me tua kapo dum 
minuto. (Pos instanto lua brakio aparas tenante 
kranio.) 

zero ( avertas ): Atencez! (Lu sizas shrdlu e 
fortranas lujus kande la kapo jetas la kranio .) 

la kapo ( iracoze ): Faliis. Damnita olda kati! Me 
frapos li nextafoye. ( Grandege ocitas .) Ho-hum! Me 
por la vermi! 

(la kapo desaparas dum ke la kurtenofalas .) 

( Kurteno .) 


CENO SIS 

CENO: Agreabla loko. Ceno di beleso pastoral. Prato 
puntizita per bela old arbori e gazonizita per densa 
herbi e flori. Dope videsas plura tendi ek gaye 
striizita silka stofo, ed ultre olti brilas sinuifanta 
fluvio. Pur aero e sennuba cielo. Dolca fora muziko 
dum la tota ceno. 

Kande la kurteno acensas shrdlu videsas sidar sub 
avana arboro en posturo di profunda tristeso. Lua 
genui esas tirita al pektoro e lua kapo repozas an lua 
brakii. Lu esas vestizita quale en l’antea ceno. 

Pos kelka minuti zero eniras del dextra latero. Lu 
marchas lente e regardas cirkume per mieno 
misuspekteme kurioza. Lu anke esas vestizita quale 
en l’antea ceno. Subite lu vidas shrdlu sub l’arboro. 
Lu haltas e regardas lu mitimigate. Lore, vidante ulo 
familiara en lu, lu pluproximeskas. shrdlu ne vidas, 
ke lu asistas. Tandem zero rikonocas lu e ridetas pro 
felica surprizo. 

zero: Nu, se ol ne es—! ( Lufrapetas la shultro di 
shrdlu.) Saluto, amiko! 

(shrdlu lente regardas adsupre e, rikonocante 
zero, solene staceskas ejentile extensas la manuo.) 

SHRDLU: Quale vu standas, sro Zero? Me tre multe 
joyas rividar vu. 

zero: Me same. Me anke ne expektis vidar vu. 
C Regardas cirkume.) Co es sat agreabla loko. Me ne 
refuzus repozar hike dum kurta tempo. 

SHRDLU: Se vu deziras. 

zero: Me kelke fatigesas. Me ne kustumas esar 
extere. Me ne marchis tante multe dum yari. 

SHRDLU: Sideskez hike, sub l’arboro. 

zero: Ka li lasas on sidar sur la herbi? 

SHRDLU: Ho, yes. 

zero ( sideskas ): De’, es bona. Me dicos al mondo, ke 
mea pedi doloras. Me ne kustumas tante multe 
marchar. Nu, me es kurioza, kad esus bona desmetar 
mea shui; mea pedi fatigesas. 

SHRDLU: Yes. Uli hike iras nudpede. 

zero: Ka yes? Li evidente es dementa. Ma me 
forpozos oli dum kurta tempo. La herbi es bon e 
koldeta. ( Lu sternas su komfortoze.) Nu, co es la 
komoda vivo, yes ya, yes ya. Co es ya bona loko. Quale 
li nomas ca loko, he? 

SHRDLU: L’Elusiana Agri. 

zero: La qua? 

SHRDLU: La Elusiana Agri. 

zero ( dubiteme ): Ho! Nu, es bona loko, yes ya. 

SHRDLU: On dicas, ke ico esas la maxim dezirebla de 
omna loki. Nur le maxim favorata restas hike. 

zero: Ka yes? Nu, to exkluzas me, me supozas. 
C Subite ) Ma quon vu facas hike? Me supozis, ke vu 
esus brulita ante nun. 

SHRDLU ( triste ): Sro Zero, me esas la maxim 
desfelica de omna homi. 

zero (per lejera astoneso ): Pro quo, pro ke vu ne es 
rostita vivante? 

SHRDLU (afirmas per kapsigno ): Nulo eventas segun 
mea expekti. Me vidis omno tante klare—la flami, la 
tormenti, eterna sufrado kom la yusta puniso por mea 
nedicebla krimino. Ed omno eventas tre diferante. 

zero: Nu, es sat bona por vu, ka ne? 

SHRDLU ( ululas ): No, no, no! Esas justa e yusta ke 
me esez punisata. Me povus tolerar to stoike. Tra 
l’omna senfina epoki di nedeskriptebla tormento me 
exultabus pri la splendideso di deala yusteso. Ma ico— 
ico dementigas on! Quo divenas yusteso? Quo divenas 
etiko? Quo divenas lo justa e lo nejusta? 01 
dementigas—nur dementigas! Ho, se doktoro 
Amaranto esus hike por konsilar me! ( Lu kovras la 
vizajo ejemas .) 

zero ( esforcas komprenar ): Ka vu intencas dicar, ke 
li ne ja advokis vu por tranchir la fauco di vua matro? 

SHRDLU: No! Esas terorinda—terorinda! Me esis 
preparata por irgo—irgo ecepte ico. 

zero: Nu, quon li dicis a vu? 

SHRDLU ( regardas adsupre ): Nur ke me venez 
adhike e restez hike, til ke me komprenas. 

zero: Me ne komprenas. Quon li volas, ke vu 
komprenez? 

shrdlu ( desesperante ): Me ne savas—me ne savas! 
Se me havus nur indico pri to quon li intencas— 
C Interruptas su .) Nun askoltez taceme dum instanto; 
ka vu audas irgo? 

(Li amba tacas, askoltas atenceme.) 

zero ( tandem ): No. 

SHRDLU: Ka vu ne audas irga muziko? Ka ne? 
zero: Ka muziko? No, me ne audas nulo. 

SHRDLU: La homi hike dicas, ke la muziko nultempe 
cesas. 

zero: Li mokas vu. 

SHRDLU: Ka vu tale opinionas? 
zero: Yes ya. Esas nula sono. 

SHRDLU: Forsan. Li esas kapabla facar irgo. Ma me 
ne dicis a vu la maxim bitra de mea falii. 
zero: Nu, dicez ol. Me kustumas audar mala novaji. 
SHRDLU: Kande me venis a ca loko, mea unesma 
pensajo esis trovar mea kara matro. Me deziris 
demandar elua pardono. E me deziris, ke el helpez me 
komprenar. 
zero: Kad el ne povis? 

SHRDLU ( per profunda jemo ): E1 ne esas hike! Sro 
Zero! Hike ube nur la maxim favorata habitas, ta 
maxim saja e maxim pura de omna spiriti esas 
trovebla nulloke. Me ne komprenas. 
voco Di homino (fore ): Sro Zero! Ho, sro Zero! 

(zero levas la kapo ed askoltas atenceme .) 

SHRDLU ( duras neatenceme ): Se vu vidus uli de ta 
homi hike—to quon li facas— 
zero ( interruptas ): Vartez dum minuto, ka ne? Me 
opinionas, ke ulu vokas me. 
la voco (plu proxime): Sro Ze-ro! Ho! Sro Ze-ro! 
zero: Per inferno, qua es? Ka la spozino ja trakas 
me? To esus bona, ka ne? E me opinionis, ke el esos 
omnakaze sana por adminime plusa duadek yari. 
la voco (plu proxime): Sro Ze-ro! He-hu! 
zero: No. Ne es elua voco. (Klamas sovaje .) He-hu. 
(A shrdlu.) Ka ne es sempre tale? Kande homo havas 
komoda vivo e bona tempo! (Lu staceskas e regardas 
adsinistre .) El venas, irge qua el es. (Per subita 
astoneso .) Nu, me ne—! Nu, quo vu pensas pri to! 

(Lu stacas regardante astonate dum ke margrita 
maria mabel moore eniras. El portas multe 
plisurizita robo muslina qua esas tro mikra de un 
numero e dekekin yari tro yunatra por el. El havas 
reda vizajo ed anhelas.) 

margrita ( anhelas ): Ho! Me pensis, ke me 
nultempe rajuntos vu. Me sequis vu dum dii—vokis e 
vokis. Ka vu ne audis me? 
zero: Ne til jus nun. Vu aspektas kelke anheligata. 
margrita: Me ya esas. Me apene povas rekuperar la 
respiro. 

zero: Nu, sideskez ed alejez vua pedi. ( Lu duktas el 
al arboro.) 

(margrita unesmafoye remarkas shrdlu e poke 
retropasas.) 

zero: Es bona, lu es mea amiko. (A shrdlu.) Amiko, 
me deziras ke vu konoceskez mea amiko, sioro Moore. 

shrdlu (staceskas e polite extensas la manuo ): 
Quale vu standas, sioro Moore? 
margrita ( timide ): Saluto! 

zero (a margrita): Lu es amiko. (A shrdlu.) Me 
supozas, ke vu ne jenesas se el sidus hike dum poka 
tempo e repozus, ka ne? 

SHRDLU: No, no, certe ne. 

(Li omna sideskas sub l’arboro. zero e margrita 
esas kelke timida. shrdlu gradope submersas su en 
sua propra pensaji.) 

zero: Me ipse jus repozis. Me desmetis la shui pro 
ke mea pedi tante doloras. 

margrita: Yes, me anke es poke fatigita. ( Regardas 
cirkume.) Nu, esas tre beleta hike, ka ne? 
zero: Yes, esas, ya. 
margrita: Quale on nomas ca loko? 
zero: Nu—he—me pensez. Lu dicis ol a me ante nur 
minuto. La—he—me ne savas. Ula sorto de agri. Me 
oblivias. ( A shrdlu.) He, amiko, quale li nomas ca 

loko? (shrdlu, absorbita en sua pensaji, ne audas lu. 
A margrita.) Lu ne audas me. Lu pensas itere. 
margrita ( nelaute ): Quo eventis a lu? 
zero: Nu, lu es ta kerlo qua ocidis sua matro—ka vu 
rimemoras? 

margrita ( interesata ): Ho, yes! Kad esas lu? 
zero: Yes. E lu expektis ke li rostos lu od altre. E 
nun li facos nulo a lu e lu kelke regretas. 
margrita ( simpatioze ): Kompatindulo! 
zero: Yes. 01 frapas lu forte. 
margrita: Lu aspektas quale bon yunulo. 
zero: Nu, vu ya alejas dolorant okuli. Me nultempe 
expektis vidar vu hike. 

margrita: Me supozis, ke vu forsan esus kelke 
surprizita. 

zero: Surprizita ya. Me pensis, ke vu es vivanta e 
sana. Kande vu forpasis? 
margrita: Ho, jus pos ke vu mortis—du, tri dii. 
zero ( interesata ): Ka yes? Quo eventis? Ka vu 
shokesis da kamiono od altre? 

margrita: No. ( Hezitas .) Komprenez—esis tale. Me 
eksuflis la gaso. 

zero ( astonata ): Ho no! Quo esis l’ideo? 
margrita ( hezitas ): Ho, me ne savas. Komprenez, 
me perdis mea travalio. 

zero: Me supozas, ke vu nun regretas facir lo, ka ne? 
margrita (ferme ): No, me ne regretas. Tote ne. 
(Nun hezitas .) Do, sro Zero, me pensas— (El haltas .) 
zero: Quo? 

margrita ( kurajeskas ): Me pensas, ke esus kelke 
bona—se vu e me—se ni povus diskutar kelka kozi. 
zero: Ya. Bone. Quon vu deziras diskutar? 
margrita: Nu-me ne savas—ma vu e me—ni 
nultempe diskutis kozi, ka ne? 
zero: No, es justa, nultempe. Nu, ni facez lo. 
margrita: Me pensis, se ni povus esar sola—nur ni 
du, ka vu komprenas? 

ZERO: Ho, yes! Yes, me komprenas. ( Lu turnas su 
vers shrdlu.) He, amiko! ( Nula respondo .) He, 
amiko. 

shrdlu ( tresayas e regardas adsupre ): Ka vu 
parolis a me? 

zero: Yes. Quale vu divinis lo? Me pensis, ke forsan 
vu dezirus poke promenar e serchar vua matro. 

shrdlu ( negasper kapsigno ): Esas vana. Me serchis 
omnube. (Lu itere divenas pensema.) 
zero: Forsan ibe li savus. 

SHRDLU: No, no! Me serchis omnube. El ne esas 
hike. 

(zero e margrita regardas desesperante l’una 
l’altra.) 

zero: Askoltez, old kamizo, mea amiko hike e me— 
ka vu komprenas?—ni olime laboris en la sama 
butiko. E ni bezonas diskutar—pri aferi, ka vu 
komprenas?—kelke privat aferi. Do, se on darfas 
demandar— 

SHRDLU ( saltas a suapedi ): Nu, certe! Pardonez me! 
(Lu polite reverencas a margrita e formarchas. 
margrita e zero spektas til ke lu desaparas.) 

zero {per nenaturala rido ): Lu es bonulo, pos 
omno. 

(Nun sola, li amba esas tre timida, e longatempe 
sidas taceme.) 

margrita ( ruptas la silenco ): Esas tre beleta hike, 
ka ne? 

zero: Ya esas. 

margrita: Regardez ta flori! Oli es perfekta! Nu, on 
pensus, ke oli es artifical, ka ne? 
zero: Yes, on pensus. 
margrita: E l’odoro di oli. Quale parfumo. 
zero: Yes. 

margrita: Me amas la ruro, ka vu? 

zero: Yes. Es bona, kom chanjo. 

margrita: Ta butik-pikniki— ka vu rimemoras? 

zero: Certe. Oli esis ya bona. 

margrita: Unfoye—me supozas, ke vu ne 
rimemoras—ni du—me e vu—ni kunsideskis sur la 
herbi sub arboro—quale nun. 
zero: Me ya rimemoras. 

margrita: Ho ya! Me supozas, ke vu ne rimemoros. 
zero: Me ya rimemoras. Esis ta yaro kande la 
spozino ne venis. 

margrita ( elud vizajo brileskas ): To ’s justa! Me ne 
supozis, ke vu rimemorus. 
zero: Ed irante adheme ni kunsidis en la furgono. 
margrita ( avide , kelke pudoreme ): Yes! Esas ulo 
quan me sempre deziris questionar. 
zero: Nu, pro quo vu ne questionis? 
margrita: Me ne savas. Questionar ne semblis esar 
rafinita. Ma me nun demandos omnakaze. 
zero: Durez. Questionez. 

margrita ( hezitas ): Nu—dum ke ni iris adheme—vu 
pozis vua brakio adsur la benko dop me—e me sentis 
vua genuo quaze presar an la mea. ( El haltas .) 
zero ( plu eplu interesata ): Yes—nu, quo pri to? 
margrita: To quo me deziris questionar es—ka to 
esis quaze acidente? 

zero ( per rido ): Yes esis acidente. Acidente intence. 
margrita ( avide ): Ka vu ’s serioza? 
zero: Yes, me ’s serioza. Ka vu intencas dicar, ke vu 
ne savis? 

margrita: No. Me deziris questionar— 
zero: Nu, pro quo vu iraceskis kontre me? 
margrita: Kad iraceskis? Me ne iraceskis! Kande 
me iraceskis? 

zero: Tanokte. Vu ya iraceskis. Se vu ne iraceskis, 
pro quo vu movis fore? 

margrita: Por trovar, se vu intencis to. Me supozis, 
ke se vu intencus to, vu movus plu proxime. E kande 
vu formovis vua brakio, me esis certa ke vu ne intencis 
to. 

ZERO: E me opinionis dum la tota tempo ke vu 
iraceskis. Pro to me formovis mea brakio. Me pensis, 
se me pluproximeskus, vu klamus e me havus trublo, 
quale on sempre lektas en la jurnalo pri kerli arestita 
pro molestir homini. 

margrita: E me deziris ke vu pozez vua brakio 
cirkum me—nur sidis ibe dezirante dum la tota voyajo 
adheme. 

zero: Quo pri to? To esis mala chanco, ya esis. Se 
me nur savabus! Ka vu savas to quon me deziris facar 
—ma me ne havis sat kurajo? 

MARGRITA: QuO? 

ZERO: Me deziris kisar vu. 
margrita (fervoroze ): Me deziris to. 
zero ( astonata ): Ka vu permisabus me? 
margrita: Me deziris to! Me deziris! Ho, pro quo vu 
ne—pro quo vu ne facis to? 
zero: Me ne havis kurajo. Me esis ya stultulo. 
margrita: Me lasabus vu tam multe kam vu deziris. 
Me ne suciabus. Me savas ke ol esus nedecanta ma me 
ne suciabus. Me tote ne pensis pri justa e nejusta. Me 
ne suciis—ka vu komprenas? Me nur deziris ke vu 
kisez me. 

zero ( emocoze ): Se me nur savabus. Me deziris facar 
to, me dicas vere. Ma me ne supozis ke vu prizis me. 

margrita ( pasionoze ): Me nultempe prizis nulu 
altra. 

zero: Ka vu dicas vere? Vu ne mokas me, ka yes? 
margrita: No, me ne mokas. Me dicas vere. Me 
nultempe havis kurajo por dicar lo antee—ma nun me 
ne sucias. Nun ol ne importas. Pri me eksuflir la gaso 
—ka vu komprenas? Ka vu savas pro quo me facis lo? 
zero: Yes, vu dicis—pro chomar. 
margrita: Me nur dicis lo. Lo ne es la vera kauzo. La 
vera kauzo esas, pro vu. 

zero: Ka vu intencas dicar, ke pro ke me mortis—? 

margrita: Yes. Pro to. Me ne volis durar vivar. Pro 
quo? Pro quo me dezirus vivar? Me havis nulo kauzo 
vivar sen vu. Me ofte pensabis pri facar to. Ma me 
nultempe havis sata kurajo. Omnakaze, me ne deziris 
livar vu. 

zero: E me reprimandis vu pri lektar tro rapide e tro 
lente. 

margrita ( reprochas ): Pro quo vu reprimandis me? 
zero: Me ne savas, ya me ne savas. Me sempre prizis 
vu. E dum ke me adicionis ta numeri, me pensis, se la 
spozino mortus, vu e me povus mariajar ni. 
margrita: Me anke pensis pri to. 
zero: E lore, ante ke me savis pro quo, me 
reprimandis vu. 

margrita: Tafoye me pensis pri eksuflar la gaso. Ma 
me nultempe agis til ke vu esis foririnta. Tatempe esis 
nula kauzo vivar. Ma to ne esis facile facita, pos omno. 
Me nultempe toleris l’odoro di gaso. E dum ke me 
preparis, vu komprenas, stopante l’omna fendeturi, 
quale on lektas en la jurnalo—me pensis pri vu ed 
esperis ke me forsan itere renkontrus vu. E me 
decidis, se me itere ya renkontrus vu, me dicus lo a vu. 

zero ( prenas elua manuo ): Me ya joyas ke vu dicis 
lo. Me ya joyas. ( Triste ) Ma ol ne multe helpas nun, ka 
ne? 

margrita: No, me supozas ne. ( Kurajeskas .) Ma 
esas un kozo quan me demandos de vu. 
zero: Quo es? 

margrita ( nelaute ): Me deziras, ke vu kisez me. 
zero: Yes ya me facos to! (Lu inklinas su adavane e 
kisas elua vango.) 

margrita: Ne quale to. Me ne intencas quale to. Me 
intencas, ke vu advere kisez me. Sur la boko. Me 
nultempe kisesis talmaniere. 

(zero embracas el e presas sua labii adsur le elua. 
Longa embraco. Tandem li separas e sidas taceme 
flanko anflanko.) 

margrita ( pozas lci manui adsur sua vangi ): Do 
esas tale. Me ne savis, ke esas tale. Me ne savis, ke irgo 
esas tale. 

zero ( karezas elua manuo ): Tua vangi es reda. Oli ’s 
tote reda. E tua okuli brilas. Me nultempe antee vidis 
tua okuli tante brilanta. 

margrita ( levas manuo)\ Askoltez—ka tu audas to? 
Ka tu audas la muziko? 
zero: No, me ne audas nulo! 
margrita: Yes—muziko. Askoltez e tu audos ol. 

(Li amba esas tacema dum instanto .) 
zero ( ecitata ): Yes! Me audas ol! Lu dicis, ke esas 
muziko, ma me ne audis ol til nun. 
margrita: Kad ol es bonega? 
zero: Bonega! De’, quon tu savas? 

MARGRITA: QuO? 

ZERO: 01 igas me dansar. 
margrita: Ka yes? Anke me. 

zero ( saltas a sua pedi ): Venez! Ni dancez! (Lu 
sizas elua manui ed esforcas tirar el ad elua pedi .) 

margrita ( rezistas ridante ): Me ne povas dansar. 
Me ne dansis depos duadek yari. 

zero: To ’s nulo. Nek me. Venez! Me es quale puero! 
(Lu stacigas el e sizas el ye la tayo .) 

margrita: Vartez dum minuto! Vartez til ke me 
aranjas mea jupi. (L7 faldas la jupi e pinglagas oli 
super la pedokoli .) 

(zero sizas el ye la tayo. Li dancas negracioze ma 
gaye. La hararo di margrita falas adsur la shultri. 
El plu e plu cedas su a la spirito dil danso. Ma zero 
baldefatigesas e dansas min vivoze.) 

zero ( tandem haltas anhelante): Vartez dum 
instanto! Me anhelas. 

(Lu liberigas margrita, ma ante ke lu povas 
forturnar su, el embracas lu furioze e kisas lu.) 

zero ( liberigas su): Vartez dum minuto! Lasez me 
rekuperar! 

(Lu klaudikas al arboro ed anhelante sideskas sub 
ol. margrita regaixkis lu, la gayeso kelke mikrigita .) 
zero: Hu! Me ya anhelas! Me ne kustumas dansar. 
(Lu desmetas sua kolumo e kol-ligilo e 
desbutonagas sua kamizo. margrita sideskas sub 
l’arboro proxim lu, regardas lu dezirante. Ma lu 
okupesas per rekuperar la respirado .) 
zero: De’, mea kordio bategas rapide. 
margrita: Do jacez e repozez. Tu povas pozar tua 
kapo adsur mea gremio. 

zero: Bon ideo. (Lu extensas su, kapo en la gremio 
di margrita.) 

margrita (karezas lua hararo ): Esis bonega, ka ne? 
zero: Yes. Ma on devas kustumar. 
margrita: Nur imaginez, se ni povus restar hike por 
sempre—tu e me, kune—ka to ne esus bonega? 
zero: Yes. Ma es nul posibleso. 
margrita: Ka li ne lasus ni restar? 
zero: No. Ca loko ’s nur por la boni. 
margrita: Nu, ni ne es tante mala, ka ne? 
zero: Ho no! Me es ocidero e tu ocidis tu. 
Omnakaze, li ne tolerus to—to quon ni jus facis. 
margrita: Me ne komprenas, pro quo ne. 
zero: Ka yes? Tu savas, ke to ne es justa. Ka me ne 
havas spozino? 

margrita: Ne plus. Kande on mortas, to ’s la fino. 
Kad on ne dicas, ‘Til ke morto separos ni’? 
zero: Nu, tu es forsan justa, ma b ne tolerus ni hike. 
margrita: Esus bonega—ni du kune—ni povus 
riganar ta omna yari. 
zero: Yes, me deziras ke ni povus. 
margrita: Ni ya esis foli. Ma me ne koncernas me 
pri to. Me nun havas tu. (El kisas luafronto e vangi e 
boko .) 

zero: Me ya amegas tu. Me nultempe antee vidis ke 
tu es tante beleta, la vangi tote reda. E tua hararo 
pendanta. (Lu karezas e kisas elua hararo.) 

margrita ( extcizas ): Ni havas l’una l’altra, ka ne? 
zero: Yes. Me amegas tu, Margrita! To ’s bela nomo. 
01 es anke floro, ka ne? Nu—tu esas to—nur floro. 

margrita (felica ): Ni povas esar sempre kune, ka 
ne? 

zero: Dum ke li permisas. Me ya amegas tu. ( Subite 
sideskas rekte.) Atencez! 
margrita ( timante ): Quo eventas? 
zero ( nervoze ): Lu rivenas. 
margrita: Ho, ka to? Nu, quo pri to? 
zero: Tu ne volas, ke lu videz ni jacar talmaniere, ka 
ne? 

margrita: Me ne sucias ke lu videz. 
zero: Nu, tu devas suciar. Tu ne volas, ke lu 
opinionez ke tu ne es rafinita, ka ne? Lu es tre etikal 
homo, lu es. 

margrita: Me ne pensas pri lu. Me pensas pri nulu 
ma tu. 

zero: Yes, me savas. Ma ni ne volas ke homi babilez 
pri ni. Tu devas aranjar tua hararo e despinglagar la 
jupi. 

(margrita kelke triste obedias. Li amba tacas dum 
ke shrdlu eniras.) 

zero (per fingita nesuciemeso ): Nu, vu rivenas 
bone, ka ne? 

SHRDLU: Me esperas, ke me ne rivenas tro frue. 
zero: No, es bona. Ni nur konversis. Vu savas—pri 
aferi e kozi. 

margrita (audacoze): Ni deziris, ke ni povus restar 
hike por sempre. 

SHRDLU: Vi povas, se vi deziras. 
zero e margrita (astonate): Quo! 

SHRDLU: Yes. Irgu povas restar— 
zero: Ma me opinionis, ke vu jus dicis— 

SHRDLU: Quale me dicis, nur la maxim favorata ya 
restas hike. Ma irgu povas. 
zero: Me ne komprenas. Esas ulmaniere kaptilo. 

margrita: To ne importas, se ni povas restar. 
zero (a shrdlu.) Ni pensis, ke ni mariajos ni, ka vu 
komprenas? 

SHRDLU: Vi povas o ne, segunvole. 
zero: Vu ne intencas dicar, ke ni povas restar se ni 
ne mariajos ni, ka yes? 

SHRDLU: Yes. Li ne sucias pri to. 
zero: Ed esas uli hike qui ne es mariajita? 

SHRDLU: Yes. 

zero (a margrita): Me ne savas quale opinionar pri 
ca loko, pos omno. Li evidente es mixita homi hike. 

margrita: To ne importas, dum ke ni havas l’una 
l’altra. 

zero: Yes, me savas, ma tu ne volas esar kun ti qui 
ne es respektinda. 

margrita (a shrdlu): Ka ni povas quik 
mariajeskar? Devas esar multa predikeri hike, ka ne? 

SHRDLU: Ne tam multa predikeri kam me esperis 
trovar. La du evidente maxim amata esas dekano 
Swift e l’abado Rabelais. Li amba esas tre admirata 
pro nedecanta rakonti quin li skriptis. 

zero ( shokita ): Quo! Predikeri skribas obcen 
rakonti! De’, quala sorto di eskombreyo to esas? 

SHRDLU ( desesperante ): Me ne savas, sro Zero. Ta 
omna homi esas tante stranja, tante nesimila a la bona 
homi quin me konocis. Li semblas pensar pri nulo ma 
juar e disipar la tempo per senprofita okupado. Uli 
piktas pikturi de jorno til nokto, o skultas petra bloki. 
Altri kompozas kansoni o kunpozas vorti, dio pos dio. 
Ed altri facas nulo ma jacar sub l’arbori e regardar la 
cielo. Esas homuli qui spensas lia omna tempo per 
lektar libri ed homini qui pensas nur pri ornar su. E 
sempre li rakontas e ridas e kantas e drinkas e dansas. 
Esas ebrianti, furtisti, vaganti, blasfemanti, 
adulteranti. Esas unu qua— 
zero: Sato. Me audis sato. (Lu sideskas e meteskas 
sua shui .) 

margrita ( anxioze ): Quon tu facos? 
zero: Me foriros, to es quon me facos. 
margrita: Tu dicis, ke tu prizis ca loko. 
zero ( regardas el astonate ): Prizis ol! De’, tu ne 
intencas dicar, ke tu deziras restar hike, ka ne, kun 
amaso de ebrianti e nulfacanti e debochanti? 

margrita: Ni ne bezonas suciar pri li. Ni povas nur 
kunsidar hike e regardar la flori ed askoltar la muziko. 
SHRDLU ( avide ): Muziko! Ka vi audis muziko? 
margrita: Yes. Ka vu ne audas ol? 

SHRDLU: No, on dicas, ke ol nultempe cesas. Ma me 
nultempe audis ol. 

zero ( askoltas ): Me pensis, ke me antee audis ol, ma 
me nun ne audas irgo. Me supozas, ke me sonjis. 
(Cirkume regardas .) Ube es la maxim proxim ekireyo 
de ca loko? 

margrita ( pledas ): Ka tu ne restos nur pokatempe? 
zero: Ka vu ne audis ke me foriras? Adio, siorino 
Moore. Me foriras. 

(Lu klaudikante ekiras addextre. margrita lente 
sequas lu .) 

margrita (a shrdlu): Me nultempe rividos lu. 
SHRDLU: Ka vu restos hike? 

margrita: Nun to ne importas. Sen lu, me plu bone 
vivus. 

(El ekiras addextre. shrdlu spektas el dum 
instanto, pose sospiras e sideskas sub l’arboro, pozas 
la kapo an la manui .) 

( Kurteno .) 


CENO SEP 

CENO: Ante ke la kurteno acensas audesas la 
kliktado di adicion-mashino. La kurteno acensante 
revelas kontoro qua similesas to di Ceno Du, ecepte 
ke esas pordo en la dopa muro tra qua on povas 

vidar extere parto di koridoro. Meze dil chambro 
zero sidas tote absorbita per funcionigar adicion- 
mashino. Lu presas la klavi e tiras la levero per 
precizeso mekanikal. Lu ankore portas la formala 
vestaro ma anke maniko-shirmivi ed okulklapo. 
Rubando ek blanka paperofluas del mashino dum ke 
zero laboras. La chambro esas plenigita per ta 
papera rubando—banderoli, festoni, ondi de ol 
omnube. Ol kovras la pavimento e la mobli, klimas la 
muri e stopas la pordi. Pos plura instanti lietnanto 
karlo e jo eniras del sinistra latero. lietnanto 
karlo esas mezeva e poke korpulenta. Lu havas 
mieno di fatigeso pri la mondo. Lu es nudpeda e 
portas palio-chapelo e brilante reda kalzegi qui male 
fitas—tro tensa che ula parti, tre rugoze che altra 
parti. jo esas yunulo havanta sordida vizajo e 
portanta sordida blua laboro-pantalono. 

karlo (pos regardar zero dum plura instanti ): Nu, 
bone, Zero, cesez la pafado. 
zero (regardas adsupre, surprizita): Quon vu dicis? 
karlo: Me dicis, cesez frapar ta mashino. 
zero ( konfuzigita ): Ka cesez? (Lu duras laborar 
mekanikale.) 

karlo ( nepaciente ): Yes. Ka vu ne povas haltar? He, 
Jo, helpez me. Lu ne povas haltar. 

(jo e karlo single prenas brakio di zero e per 
grand esforco separas lu del mashino. Lu pasive 
rezitas—esas nur inerteso. Li fine sucesas e turnas lu 
sur la stulo. karlo e jo vishas liafronti.) 

zero ( plendeme ): Quo esas? Ka vi ne lasez me 
tranquila? 

karlo (ignoras la questiono ): Quante longe vu es 
hike? 

zero: Nur duadekekin yari. Triacent monati, 
nonadek-e-unacent e triadek-e-un dii, cent e triadek- 
e-sisamil— 

karlo ( nepaciente): Esas sato! Esas sato! 


148 



zero {fiere)\ Me ne absentis un dio, ne un horo, ne 
un minuto. Regardez to omna quon me facis. (Lu 
indikas la amaso depapero .) 
karlo: Esas tempo por cesar. 

zero: Ka cesar? Quon to signifikas, cesar? Me ne 
cesos! 

karlo: Vu mustas. 

zero: Pro quo? Pro quo me mustas cesar? 
karlo: Esas tempo ke vu retroirez. 
zero: Retroirez adube? Quon vu dicas? 
karlo: Retroirez al tero, vu stultulo. Adube vu 
pensas? 

zero: Ha, cesez, Kapitano, quan vu mokas? 
karlo: Me mokas nulu. E ne nomez me kapitano. 
Me esas lietnanto. 

zero: Nu, bone, Lietnanto, bone. Ma quo es to quon 
vu dicas pri retroirar? 

karlo: Vua tempo esas finita, me dicas. Vu evidente 
es tre densa. Quante multe vu bezonas audar? 

zero: Nun es l’unesma foyo ke me audis pri 
retroirar. Nulu nultempe antee dicis pri ol a me. 

karlo: Vu ne opinionis, ke vu restos hike por 
sempre, ka ne? 

zero: Yes. Pro quo ne? Me laboras bone, ka ne? 
Quaradekekin yari laborante. Duadekekin yari en la 
butiko. Pose la patrono desengajis me e me frapis lu 
mortigante. Me supozas, ke vu ne saveskis pri to— 
karlo (interruptas ): Me savas omno pri to. Ma 
quale to importas? 

zero: Nu, me facis mea laboro, ka ne? To devas 
liberigar me. 

karlo ( mokante ): Do vu opinionas, ke vu es finita, 
ka yes? 

zero: Yes, me tale pensas. Me agis tam bone posible 
dum ke me esis ibe e pose me mortis. E nun me sidas 
bone hike. 

karlo: Vu havas boneg ideo pri quale li direktas 
omno, vu ya havas. Ka vu supozas, ke li tante laboras 
por facar anmo, nur por uzar ol unfoye? 
zero: Unfoye es sat ofte, segun me. 
karlo: Segun vu, ka yes? Nu, qua esas vu? E quon 
vu savas pri ol? Nu, homo, li uzas anmo itere ed itere 
—itere ed itere, til ke ol es paruzita. 
zero: Nulu dicis lo a me. 

karlo: Do vu opinionis, ke vu es finita, ka yes? Nu, 
lo esas bonega, ya esas. 
zero ( desafable ): Quale me savabus? 
karlo: Pensez! Ube ni pozus ti omna? Ni esas nun 
sat turboza. Nu, ca loko esas nulo ma sorto de 
repareyo e serveyo—sorto de laverio kosmal, on povas 
dicar. Ni hike recevas anmi bushelope. Lore ni 
laboreskas e netigas li. E vu devas vidar uli de li. La 
fango e slimo. Fu! E tam truoza kam sivo. Ma ni 
reparas li. Ni desinfektas li e frotas li per keroseno e 
reparas la trui e li retroiras—preske tam bona kam 
nova. 

zero: Ka vu intencas dicar, ke me esis antee hike— 
ante ca lasta foyo, me dicas? 

karlo: Esis hike antee! Nu, vu kompatinda stultulo 
—vu esis hike milfoye—kinadekamil adminime. 
zero ( suspekteme ): Pro quo me ne memoras pri to? 
karlo: Nu—partale pro ke vu es stulta. Ma precipue 
pro ke li tale aranjas ol. ( Penseme .) Li es talmaniere 
stranja—de tempo a tempo li facas irga bonajo quale 
to—kande on minime expektas. Me supozas, ke 
sparemeso esas la kauzo. Li decidis, ke l’anmi plu 
rapide paruzesas rimemorante. 
zero: Ka nulu de li rimemoras? 
karlo: Ho, uli ya rimemoras. Komprenez, esas 
diversa sorti: esas ti qui poke pluboneskas omnafoye 
retroirante—ni nur lavas li e quik retrosendas li. Ma 
esas altra sorto—la sorto qua plumaleskas singlafoye. 
Vu apartenas a ta sorto! 

zero ( ofensita ): Ka ne? Ka vu intencas dicar, ke me 
sempre divenas plu mala? 

karlo ( afirmas per kapsigno ): Yes. Poke plu mala 
singlafoye. 

zero : Nu—quo me esis komence? Kad ulo granda? 
Kad rejo od ulo tale? 

karlo ( ridas mokante ): Rejo! To es bonega! Me 
dicos a vu to quo vu esis unesmafoye—se vu deziras 
savar tante multe—simio. 

zero ( shokita ed ofensita ): Simio! 

karlo ( afirmas per kapsigno ): Yes, sioro—nur 
harizita, babilanta simio havanta longa kaudo. 

zero : Certe esis longatempe ante nun. 

karlo : Ho, ne tro longe. Milion yari cirkume. 
Semblas hiere a me. 

zero : Ma atencez, quon vu intencas per dicar ke me 
sempre plumaleskas? 

karlo : Quale me dicis. Vu ne esis tre mala kom 
simio. Komprenende, vu agis quale l’omna altra simii, 
ma vu adminime esis en la libera aero. E vu ne esis 
timida pri femini—esis un simietino havanta red 
hararo—Nu, ne importas. Yes, sioro, vu lore ne esis 
tante mala. Ma mem tatempe, komprenende, esis ul 
simio plu granda e plu inteligenta kam vu a qua vu 
reverencis. La marko dil sklavo esis an vu del 
komenco. 

zero ( desafable ): Vu ne multe sucias pri quale vu 
nomas homi, ka ne? 

karlo : Vu deziris audar lo vera, ka ne? Se ultempe 
esis anmo en la mondo qua markizesis kom sklavo, 
esas la vua. He, l’omna patroni e reji qui ultempe vivis 
stampis lia fabrikmarki adsur vua kulo. 

zero : Ne es yusta, segun me. 

karlo ( levas la shultri ): Ne dicez pri to a me. Me ne 
facas la reguli. Me nur savas, ke vu plumaleskas—plu 
mala singlafoye. He, mem sisamil yari ante nun vu ne 
esis tante mala. Esis dum ta tempo kande vu tranis 

roki por un de ta granda piramidi en loko quon on 
nomas Afrika. Ka vu audis pri la piramidi? 
zero: Ka ta grand pintizita kozi? 
karlo ( afirmas per kapsigno ): Olti esas. 
zero: Me vidis fotografuro di olti en la filmi. 
karlo: Nu, vu helpis konstruktar oli. Esis multe plu 
inferiora grado de la felica dii en la junglo, ma esis 
bona travalio—malgre ke vu ne savis to quon vu facis e 
vua dorso esis striizita dal flogilo di la laboristestro. 
Ma vu iris adinfre, adinfre. Duamil yari ante nun vu 
esis galero-sklavo. Vu esis en un de la triremi qui 
forbatis la floto Kartageniana. Itere la flogilo. Ma vu 
lore havis muskuli—muskuli dil pektoro, muskuli dil 
dorso, bicepsi. ( Lu delikate tushas la brakio di zero e 
fortunas sur pro repugneso .) Fu! Amaso de gruelo! 
(Lu remarkas ke JO dormeskis. Marchante a lu, lu 
pedfrapas lua tibio .) 

Vekez, tu hundo! Ube tu supozas ke tu esas? (Lu 
itere turnas su vers zero.) Plusa mil yari e vu esis 
serfo—argil-lumpo exkavante altra argil-lumpi. Vu 
lore portis fera kolumo—blanka kolumi ne ja 
inventesis. Plusa granda grado plu inferiora. Ma ube 
vu exkavis, terpomi kreskis, e ti helpis grasigar la 
porki. To esis ulo. E nun—nu, me ne deziras dolorigar 
vu— 

zero: Dolorigar es justa! Semblas a me, ke me 
darfas multe plendar. Me ne havis yusteso! Laborego! 
To es omno quan me havis! 
karlo ( senkompate): Por quo altra vu valoras? 
zero: Nu, to ne importas. To quo importas es ke me 
haltas! Me havis sato! Lasez li trovar altru por facar lia 
sordideso. Me maladeskas per esar la kapro! Me 
haltas hike e nun! (Lu regardas feroce cirkume. Esas 
tondro-stroko e brilanta fulmino. Kriachas .) Huuu! 
Quo es to? (Lu sizas karlo.) 

karlo: Es bona. Nulu nocos vu. Es nur lia maniero 
dicar, ke li ne prizas tala parolado. Rekuperez vu e 

kalmigez vu. Vu ne povas chanjar la reguli—nulu 
povas—li fixigis omno. Esas malega sistemo—ma quon 
on povas facar pri ol? 

zero: Pro quo li ne cesas molestar me? Me 
satisfacesas hike—me facas mea diala laboro. Me ne 
deziras retroirar. 

karlo: Vu mustas, me dicas. Esas nul eskapo. 

zero: Qua oportunajon me havus—ye mea evo? Qua 
employus me? 

karlo: Vu stultulo, vu ne pensas, ke vu retroiras 
quale vu nun esas, ka yes? 

zero: Yes, quale altre? 

karlo: He, vu rikomencas itere. 

zero: Kaditere? 

karlo (afirmas per kapsigno ): Vu itere esos infanto 
—kalva, reda animaleto, e pose vu travivos omno itere. 
Esos milioni quale vu—ti omna havanta apertita boki, 
ululante por manjaji. E kande vu evas poke plue vu 
komencos lernar kozi—e vu lernos la nejusta kozi e 
lernos ti omna nejuste. Vu manjos la mala manjaji e 
portos la mala vesti, e vu lojas en turboza lojeyachi 
sen lumo ed aero! Vu lernos quale esar mentiero e 
tirano e rodomonto e poltrono e furtanto. Vu lernos 
timar la sunlumo ed odiar beleso. Ante ta tempo vu 
frequentos skolo. Ibe li dicos a vu la vereso di multa 
kozi pri qui vu tote ne sucias, e li dicos a vu mentii pri 
l’omna kozi quin vu devas savar—e pri l’omna kozi 
quin vu deziras saveskar li dicos a vu tote nulo. Kande 
vu ekiras, vu esos pronta por vua viv-laboro. Vu esos 
pronta por travabo. 

zero ( avide ): Quo esos mea travalio? Kad altra 
adicion-mashino? 

karlo: Yes. Ma ne un de ta antiqua adicion-mashini. 
01 esos splendida, superhiper adicion-mashino, tam 
fore ca old eskombro kam vu de Deo. 01 esos ulo qua 
igos vu atencez, ca adicion-mashino. 01 esos adicion- 
mashino instalita en karbonmineyo qua registragos la 

produktado individual di singla ministo. Omnafoye ke 
singla ministo en la suba galerii levas shoveledo de 
karbono, la frapo dil shovelo automate movigos 
krayono en vua galerio. Ta krayono facos blanka 
marko sur tamburo nigra ed impresebla. Lore vua 
laboro komencas. Per la granda pedfingro di vua 
dextra pedo vu liberigos levero qua enfokigos violea 
radio adsur ta tamburo. La radio, falante adsur e tra la 
blanka marko, frapas selenio-celulo qua sufoye 
movigas la klavi dil adicion-aparato. Talmaniere la 
produktado individual di singla ministo registragesos 
sen irga esforco homal ecepte la poka presado di la 
granda pedfingro di vua dextra pedo. 

zero (per astoneso ecitata e regardegante ): De’, to 
esos advera mashino, ka ne? 

karlo: Advera mashino es justa. 01 esos la kulmino 
di esforco homal—la fina triumfo dil procedo 
evolucional. Dum milioni de yari la nuboza gasi jiris 
en spaco. Dum plusa milioni de yari la gasi 
plukoldeskis e pose tra nekonceptebla eri oli hardeskis 
a roki. E pose venis vivo. Verdaji flotacis sur la aquo 
qua kovris la tero. Plusa milioni de yari e grado plu 
superiora—anmoza ento en l’anciena slimo. E tale 
pluse—gradope, tra la epoki—hike ganajo, ibe ganajo 
—la molusko, la fisho, la reptero, pose mamifero, 
homo! E to omna nur por ke vu povez sidar en la 
galerio di karbonmineyo e funcionigar la superhiper 
adicion-mashino per la granda pedfingro di vua 
dextra pedo! 

zero: Nu, do—me ne es tante mala, pos omno. 

karlo: Vu es falio, Zero, falio. Forjetajo. Sklavo di 
aparato ek stalo e fero. L’instinti di animalo, sen olua 
forteso e habileso. L’apetiti di animalo, sen olua 
senshama indulgo di oli. Es vera, ke vu movas e 
manjas e digestas ed eksekrecas e riproduktas. Ma 
irga ento mikroskopal facas tante multe. Nu—la 
tempo venas! Vu retroirez—retroe a vua sensuna 

kanaleto—la kruda materio di povra quarteri e militi— 
la pronta viktimo dil unesma shovinisto o demagogo 
od aventurero politikal qua desquietigas su por ludar 
per vua nesaveso e kredemeso e provincalismo. Vu 
kompatinda, senspina, sencerebra stultulo—me 
kompatas vu! 

zero ( genupozas ): Do retenez me hike! Ne 
retrosendez me! Lasez me restar hike! 

karlo: Staceskez. Ka me ne dicis, ke me ne povas 
helpar vu? Venez, la tempo venas! 

zero: Me ne povas! Ne povas! Me timas travivar ol 
itere. 

karlo: Vu mustas, me dicas. Venez nun! 
zero: Pro quo vu dicis tante multe? Ka vu ne povus 
lasar me irar e pensar ke omno es bona? 
karlo: Vu volis saveskar, ka ne? 
zero: Quale me savabus to quon vu dicos? Nun me 
ne cesas pensar pri to! Ne povas cesar pensar! Me 
pensos pri to dum la tota vivo. 

karlo: Bonege! Me agos tam bone posible por vu. 
Me sendos yunino por akompanar vu. 

zero: Ka yunino? Por quo? Quale yunino facos bone 
por me? 

karlo: El helpos vu obliviar. 
zero ( avide ): Ka yes? Ube el es? 
karlo: Vartez dum minuto, me vokos el. ( Lu vokas 
laute .) Ho! Espero! Hu-hu! (Lu forturnas sua kapo e 
parolas quale ventroparolanto ed imitas fora voco 
femina .) Ye-es. (Per sua propra voco .) Venez adhike, 
ka ne? Esas homo qua deziras ke vu retroduktez lu. 
(Itere ventroparolante.) Es bona. Me venos quik, kar 
Karlo. ( Lu turnas su vers zero.) Poke intima, ka ne? 
Kar Karlo! 

zero: Qua nomo vu dicis? 
karlo: Espero. E-s-p-e-r-o. 
zero: Kad el aspektas bone? 

karlo: Aspektas bone! Ho, kerlo, nur vartez vidar el! 
E1 es blonda e havas granda blu okuli e reda labii e 
blanka denteti e— 

zero: De’, to sonas bone segun me. Kad el tardos 
longe? 

karlo: El quik venos. Yen, el nun venas! Ka vu vidas 
el? 

zero: No. Ube? 

karlo: Extere en la koridoro. No, ne ibe. Plu fore. 
Addextre. Ka vu ne vidas elua blua robo? E la sunlumo 
en elua hararo? 

zero: Ho, yes! Me nun vidas el! Quo es pri me? De’, 
el es belino! Ho, vu kar bebeo! 
karlo: El igos vu obliviar vua trubli. 
zero: Pri qua trubli vu parolas? 
karlo: Nulo. Irez. Ne lasez el vartar. 
zero: Certe no! Ho, Espero! Vartez me! Me venas 
quik! Me venas! 

C Lu avide shancelas adextere. jo ridegas.) 
karlo ( regardas lu surprizite ed iracoze ): Quo es 
pri tu, per inferno? 

JO ( ridegante ): Ka vu audis? Lu supozas, ke lu vidis 
ulu e lu sequas lu! ( Ridegas .) 
karlo (frapas lua maxilo ): Tacez! 

JO (flegas sua maxilo ): Quo es? Ka me ne mem 
povas ridar kande me vidas ulo drola? 

karlo: Drola! Vu klozez ta boko od me montros a vu 
ulo drola. Irez, hastez fore e trovez ulo por netigar ca 
kaoso. Altru venas. Hastez. (Lu facas minacanta 
gesto. jo ekiras hastoze. karlo iras al stulo e 
sideskas. Lu aspektas fatigita e depresita. Sukusas la 
kapo .) Inferno, me dicos al mondo, ke ico es mizeroza 
travalio! (Lu tirasflakono ek suaposho, apertas ol, e 
lente drinkas.) 

(Kurteno.) 

